7. ข้อมูลหลักทรัพย์และผู้ถือหุ้น

7.1 จำนวนทุนจดทะเบียนและทุนชำระแล้ว

บริษัทฯ มีทุนจดทะเบียน 950,000,000.00 บาท เรียกชำระแล้ว 950,000,000.00 บาท
แบ่งเป็นหุ้นสามัญจำนวน 950,000,000 หุ้น มูลค่าที่ตราไว้หุ้นละ 1 บาท
เป็นหลักทรัพย์จดทะเบียนอยู่ในตลาดหลักทรัพย์แห่งประเทศไทย

7.2 ผู้ถือหุ้น

1) รายชื่อกลุ่มผู้ถือหุ้นสูงสุด 10 รายแรกของบริษัทฯ ณ วันที่ 30 ธันวาคม 2557 มีดังนี้

  ------------------------------------------------------------------------
  ลำดับที่    รายชื่อผู้ถือหุ้น                      จำนวนหุ้น         สัดส่วนการถือหุ้น
                                                           (%)
  -------- ------------------------------- --------------- ---------------
  1        ธนาคารอิสลามแห่งประเทศไทย         465,500,000     49.00
           (หมายเหตุ 1)                                     

  2        กลุ่มพันธ์สายเชื้อ (หมายเหตุ 2)        142,602,800     15.01

  3        กลุ่มสิมธรรมนิมิต (หมายเหตุ 3)        22,409,900      2.36

  4        กลุ่มเจียรวนนท์ (หมายเหตุ 4)         20,650,198      2.18

  5        นายอรัญ สันทัดคุณ                   11,165,500      1.17

  6        นายณรงค์ ภัทรเลาหะ                10,451,500      1.10

  7        น.ส.ไพวรรณ์ เหล่าวัฒนาถาวร         10,000,000      1.05

  8        นาง สุวิมล กิจวัฒนภักดี               8,000,000       0.84

  9        นายทวีศักดิ์ อาชาภิรมย์ศิลป์            7,871,000       0.83

  10       นายอรุณ กิตตินันทพร                 7,000,000       0.74
  ------------------------------------------------------------------------

แหล่งที่มาของข้อมูล: บริษัท ศูนย์รับฝากหลักทรัพย์ (ประเทศไทย) จำกัด

  หมายเหตุ 1: ธนาคารอิสลามแห่งประเทศไทย
  ซึ่งเป็นสถาบันการเงินที่ให้บริการตามหลักชะรีอะฮ์ มีรายชื่อผู้ถือหุ้น ประกอบด้วย

  1. กระทรวงการคลัง จำนวนหุ้นที่ถือในธนาคาร 4,988,334,910 หุ้น คิดเป็นร้อยละ 48.540

  2. ธนาคารออมสิน จำนวนหุ้นที่ถือในธนาคาร 4,091,533,440 หุ้น คิดเป็นร้อยละ 39.813

  3. ธนาคารกรุงไทย จำกัด (มหาชน) จำนวนหุ้นที่ถือในธนาคาร 1,010,208,044 หุ้น
  คิดเป็นร้อยละ 9.830

  4. นางสาวสุญาณี สุวรรณยศ จำนวนหุ้นที่ถือในธนาคาร 50,833,674 หุ้น คิดเป็นร้อยละ
  0.495

  5. บริษัท หลักทรัพย์จัดการกองทุน จำนวนหุ้นที่ถือในธนาคาร 40,753,015 หุ้น คิดเป็นร้อยละ
  0.397

  เอ็มเอฟซี จำกัด (มหาชน)

  6. กองทุนเปิดไทยทวีทุน จำนวนหุ้นที่ถือในธนาคาร 10,453,000 หุ้น คิดเป็นร้อยละ 0.102

  7. นางเราะฮ์มะฮ์ มูลทรัพย์ จำนวนหุ้นที่ถือในธนาคาร 10,000,000 หุ้น คิดเป็นร้อยละ
  0.097

  8. กองทุนรวมเพื่อร่วมลงทุน จำนวนหุ้นที่ถือในธนาคาร 7,500,000 หุ้น คิดเป็นร้อยละ 0.073

  ในวิสาหกิจขนาดกลางและขนาดย่อม

  9. ธนาคารซีไอเอ็มบี ไทย จำนวนหุ้นที่ถือในธนาคาร 6,000,000 หุ้น คิดเป็นร้อยละ 0.058

  จำกัด (มหาชน)

  10. นางจิระภรณ์ บุญมาเลิศ จำนวนหุ้นที่ถือในธนาคาร 6,000,000 หุ้น คิดเป็นร้อยละ 0.058

  11. ผู้ถือหุ้นรายย่อยอื่น จำนวนหุ้นที่ถือในธนาคาร 55,209,779 หุ้น คิดเป็นร้อยละ 0.537

  รวม 10,276,825,862,000 หุ้น คิดเป็นร้อยละ 100

  หมายเหตุ 2: กลุ่มพันธ์สายเชื้อ ประกอบด้วย

  1. นายฐาพล ภณเศรษฐ์ จำนวนหุ้นที่ถือ 92,913,500 หุ้น คิดเป็นร้อยละ 9.78

  2. น.ส.สุจิดา พันธ์สายเชื้อ จำนวนหุ้นที่ถือ 41,433,300 หุ้น คิดเป็นร้อยละ 4.36

  3. นายสุรศักดิ์ พันธ์สายเชื้อ จำนวนหุ้นที่ถือ 7,500,000 หุ้น คิดเป็นร้อยละ 0.79

  4. นางห่วยเกียว แซ่เซีย จำนวนหุ้นที่ถือ 756,000 หุ้น คิดเป็นร้อยละ 0.08

  หมายเหตุ 3: กลุ่มสิมธรรมนิมิต ประกอบด้วย

  1. นายชุมพล สิมธรรมนิมิต จำนวนหุ้นที่ถือ 22,259,900 หุ้น คิดเป็นร้อยละ 2.34

  2. น.ส.จิราภรณ์ สิมธรรมนิมิต จำนวนหุ้นที่ถือ 150,000 หุ้น คิดเป็นร้อยละ 0.02

  หมายเหตุ 4: กลุ่มเจียรวนนท์ ประกอบด้วย

  1. นายชวัล เจียรวนนท์ จำนวนหุ้นที่ถือ 10,325,099 หุ้น คิดเป็นร้อยละ 1.09

  2. น.ส.ชยุดา เจียรวนนท์ จำนวนหุ้นที่ถือ 10,325,099 หุ้น คิดเป็นร้อยละ 1.09

2) ผู้ถือหุ้นรายใหญ่ที่โดยพฤติการณ์มีอิทธิพลต่อการกำหนดนโยบาย การจัดการ หรือการดำเนินงานของบริษัทฯ อย่างมีนัยสำคัญ

2.1) กรรมการบริษัทซึ่งเป็นตัวแทนจากธนาคารอิสลามแห่งประเทศไทย

2.1.1) พลตรีณัฏฐิพงษ์  เผือกสกนธ์ ตำแหน่งในบริษัท ประธานกรรมการ
และเป็นผู้มีอำนาจลงลายมือชื่อ

แทนบริษัทฯ ตามหนังสือรับรองของบริษัทฯ

2.1.2) นายมนต์ชัย รัตนเสถียร ตำแหน่งในบริษัท กรรมการ

2.2) กรรมการบริษัทซึ่งเป็นตัวแทนจากกลุ่มพันธ์สายเชื้อ

2.2.1) นายฐาพล ภณเศรษฐ์ ตำแหน่งในบริษัท กรรมการ / ประธานกรรมการบริหาร /

และเป็นผู้มีอำนาจลงลายมือชื่อแทนบริษัทฯ

ตามหนังสือรับรองของบริษัทฯ

2.2.2) นายสุรศักดิ์ พันธ์สายเชื้อ ตำแหน่งในบริษัท กรรมการ

7.3 นโยบายการจ่ายเงินปันผล

นโยบายการจ่ายเงินปันผลของบริษัทฯ

การจ่ายเงินปันผลเป็นไปตามข้อบังคับของบริษัทฯ ข้อที่ 35 ซึ่งกำหนดห้ามมิให้บริษัทฯ
จ่ายเงินปันผลจากเงินประเภทอื่นนอกจากเงินกำไร และกรณีที่บริษัทฯ ยังมียอดขาดทุนสะสมอยู่
ห้ามมิให้จ่ายเงินปันผล การจ่ายเงินปันผลให้แบ่งตามจำนวนหุ้น หุ้นละเท่าๆ กัน
โดยการจ่ายเงินปันผลต้องได้รับอนุมัติจากที่ประชุมผู้ถือหุ้น
แต่คณะกรรมการอาจจ่ายเงินปันผลระหว่างกาลให้แก่ผู้ถือหุ้นได้เป็นครั้งคราว เมื่อเห็นว่าบริษัทฯ
มีผลกำไรสมควรพอที่จะทำได้
และเมื่อจ่ายเงินปันผลแล้วให้รายงานต่อที่ประชุมผู้ถือหุ้นรับทราบในการประชุมคราวต่อไป

บริษัทฯ มีนโยบายการจ่ายเงินปันผลในอัตราไม่ต่ำกว่าร้อยละ 40
จากกำไรสุทธิของงบการเงินรวมในแต่ละงวดบัญชีหลังจากหักสำรองตามกฎหมายและขาดทุนสะสมยกมาแล้ว
(ถ้ามี) ทั้งนี้ การจ่ายเงินปันผลดังกล่าว จะขึ้นอยู่กับกระแสเงินสด แผนการลงทุน เงื่อนไข
และข้อกำหนดในสัญญาต่างๆ ที่บริษัทฯ ผูกพันอยู่ รวมถึงความจำเป็นและความเหมาะสมอื่นๆ
ในอนาคต

ข้อมูลการจ่ายเงินปันผลของบริษัทฯ ย้อนหลัง 3 ปี มีดังนี้

  -----------------------------------------------------------------------------
                                   ปี 2557          ปี 2556         ปี 2555
  ----------------------- -------- --------------- -------------- -------------
  กำไรสะสมที่ยังไม่ได้จัดสรร    (บาท)    (257,626,103)   (31,296,003)   45,906,690

  กำไร (ขาดทุน) สุทธิ        (บาท)    (224,286,542)   (56,987,454)   14,617,930

  กำไร (ขาดทุน) ต่อหุ้น       (บาท)    (0.24)          (0.06)         0.02

  สำรองตามกฎหมาย          (บาท)    -               -              1,046,127

  จำนวนเงินปันผลต่อหุ้น        (บาท)    -               -              0.02

  รวมจำนวนเงินปันผลที่จ่าย     (บาท)    -               -              19,000,000

  จำนวนหุ้น                 (หุ้น)     950,000,000     950,000,000    950,000,000
  -----------------------------------------------------------------------------

นโยบายการจ่ายเงินปันผลของบริษัทย่อย

บริษัทฯ ไม่ได้กำหนดอัตราส่วนในการจ่ายเงินปันผลของบริษัทย่อยให้กับบริษัทฯ ไว้แต่อย่างใด ทั้งนี้
ขึ้นอยู่กับผลประกอบการของแต่ละบริษัท

การจ่ายเงินปันผลของบริษัทย่อยให้กับบริษัทฯ เป็นไปตามข้อบังคับของบริษัทฯ
เรื่องการจ่ายเงินปันผล ซึ่งการจ่ายเงินปันผลทุกคราว บริษัทฯ
จะต้องจัดสรรเงินไว้เป็นทุนสำรองอย่างน้อย หนึ่งในยี่สิบของเงินกำไรสุทธิ ซึ่งบริษัทฯ
ทำมาหาได้จากกิจการของบริษัทฯ
จนกว่าทุนสำรองนั้นจะมีจำนวนถึงหนึ่งในสิบของจำนวนทุนจดทะเบียนของบริษัทฯ หรือมากกว่านั้น

8. โครงสร้างการจัดการ

8.1 คณะกรรมการบริษัท

ณ วันที่ 31 ธันวาคม 2557 คณะกรรมการบริษัทมีจำนวนทั้งสิ้น 11 คน ประกอบด้วยกรรมการอิสระ
3 คน กรรมการที่เป็นผู้บริหาร 1 คน และกรรมการที่ไม่ได้เป็นผู้บริหาร 7 คน
ซึ่งเป็นผู้ทรงคุณวุฒิที่มีความรู้ ความสามารถ และประสบการณ์ที่เป็นประโยชน์ต่อบริษัทฯ
ดังรายชื่อต่อไปนี้

+---+--------------------+----------------------+----------+----------+
| ร |                    | ตำแหน่ง               | จำนวนครั้ง | จำนว     |
| า |                    |                      | การประชุม | นครั้งที่เข้า |
| ย |                    |                      |          | ร่วมประชุม |
| ช |                    |                      |          |          |
| ื่อ |                    |                      |          |          |
+===+====================+======================+==========+==========+
| 1 | พล                 |   ประธานกรรมการ      | 2        | 2        |
| . | ตรีณัฏฐิพงษ์  เผือกสกนธ์ |                      |          |          |
+---+--------------------+----------------------+----------+----------+
| 2 | นายโชติศักดิ์ อาสภวิริยะ |   รองประธานกรรมการ / | 10       | 7        |
| . |                    |   กรรมการอิสระ        |          |          |
+---+--------------------+----------------------+----------+----------+
| 3 | นายฐาพล ภณเศรษฐ์    |   กรรมการ            | 13       | 12       |
| . |                    |                      |          |          |
+---+--------------------+----------------------+----------+----------+
| 4 | นายเกียรติคุณ         |   กรรมการอิสระ        | 13       | 11       |
| . | ชาติประเสริฐ         |                      |          |          |
+---+--------------------+----------------------+----------+----------+
| 5 | นายธีระพันธ์          |   กรรมการ            | 13       | 13       |
| . | เพ็ชร์สุวรรณ์          |                      |          |          |
+---+--------------------+----------------------+----------+----------+
| 6 | นางอัจฉรา อาภรณ์เอี่ยม |   กรรมการอิสระ        | 7        | 6        |
| . |                    |                      |          |          |
+---+--------------------+----------------------+----------+----------+
| 7 | น                  |   กรรมการ            | 13       | 11       |
| . | ายไพบูลย์ ศิริภาณุเสถียร |                      |          |          |
+---+--------------------+----------------------+----------+----------+
| 8 | ดร.นันทพล พงษ์ไพบูลย์  |   กรรมการ            | 13       | 13       |
| . |                    |                      |          |          |
+---+--------------------+----------------------+----------+----------+
| 9 | นายมนต์ชัย  รัตนเสถียร |   กรรมการ            | 2        | 2        |
| . |                    |                      |          |          |
+---+--------------------+----------------------+----------+----------+
| 1 | นายสุรศักดิ์ พันธ์สายเชื้อ |   กรรมการ            | 13       | 6        |
| 0 |                    |                      |          |          |
| . |                    |                      |          |          |
+---+--------------------+----------------------+----------+----------+
| 1 | นายธงรบ ด่านอำไพ    |   กรรมการ /          | 13       | 13       |
| 1 |                    |   กรรมการผู้จัดการ      |          |          |
| . |                    |                      |          |          |
+---+--------------------+----------------------+----------+----------+

** นายวุฒิพงษ์ เวชยานนท์ ทำหน้าที่เลขานุการบริษัทและเลขานุการคณะกรรมการบริษัท

หมายเหตุ

1)  เมื่อวันที่ 21 เมษายน 2557 ที่ประชุมสามัญผู้ถือหุ้นประจำปี 2557 ได้มีมติแต่งตั้ง
    นายโชติศักดิ์ อาสภวิริยะ เข้าดำรงตำแหน่งกรรมการแทน นายปิยบุตร พรหมลักขโณ
    ที่ออกตามวาระ

2)  นายสติ ศังขวณิช ได้ยื่นหนังสือลาออก โดยมีผลตั้งแต่วันที่ 1 พฤษภาคม 2557
    โดยที่ประชุมคณะกรรมการบริษัท ครั้งที่ 6/2557 เมื่อวันที่ 25 มิถุนายน 2557 มีมติแต่งตั้ง
    นางอัจฉรา อาภรณ์เอี่ยม เข้าดำรงตำแหน่งกรรมการแทนกรรมการที่ลาออก

3)  ดร.รักษ์ วรกิจโภคาทร และ ดร. เปรมกมลย์ ทินกร ณ อยุธยา ได้ยื่นหนังสือลาออก
    โดยมีผลตั้งแต่วันที่ 26 สิงหาคม 2557 และ 1 ตุลาคม 2557 ตามลำดับ
    โดยที่ประชุมคณะกรรมการบริษัท ครั้งที่ 11/2557 เมื่อวันที่ 10 ตุลาคม 2557
    มีมติแต่งตั้งกรรมการแทนกรรมการที่ลาออก ดังนี้

    1.  พลตรีณัฏฐิพงษ์ เผือกสกนธ์ แทน นายเปรมกมลย์ ทินกร ณ อยุธยา

    2.  นายมนต์ชัย รัตนเสถียร แทน ดร.รักษ์ วรกิจโภคาทร

กรรมการผู้มีอำนาจลงนามผูกพันบริษัทฯ

กรรมการผู้มีอำนาจลงนามผูกพันบริษัทฯ ประกอบด้วย (1) พลตรีณัฏฐิพงษ์ เผือกสกนธ์
ลงลายมือชื่อร่วมกับ นายธงรบ ด่านอำไพ หรือ (2) พลตรีณัฏฐิพงษ์ เผือกสกนธ์ หรือ นายธงรบ
ด่านอำไพ ลงลายมือชื่อร่วมกับ นายฐาพล ภณเศรษฐ์ หรือ นายนันทพล พงษ์ไพบูลย์ รวมเป็นสองคน

คุณสมบัติของกรรมการอิสระ

คณะกรรมการบริษัทได้กำหนดคุณสมบัติของกรรมการอิสระ
ให้ตรงกับข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
คณะกรรมการกำกับตลาดทุน และตลาดหลักทรัพย์แห่งประเทศไทยที่ได้มีการกำหนดไว้ ดังนี้

1) ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัทฯ บริษัทใหญ่ บริษัทย่อย
บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัทฯ โดยให้นับรวมหุ้นที่ถือของผู้ที่เกี่ยวข้อง
(ตามมาตรา 258) ของกรรมการอิสระรายนั้นๆ ด้วย

2) ไม่เป็น หรือเคยเป็นกรรมการที่มีส่วนร่วมบริหารงาน ลูกจ้าง พนักงาน
ที่ปรึกษาที่ได้รับเงินเดือนประจำ หรือผู้มีอำนาจควบคุมของบริษัทฯ บริษัทใหญ่ บริษัทย่อย บริษัทร่วม
บริษัทย่อยลำดับเดียวกัน ผู้ถือหุ้นรายใหญ่ หรือผู้มีอำนาจควบคุมของบริษัทฯ
เว้นแต่จะพ้นจากการมีลักษณะดังกล่าวมาแล้วไม่น้อยกว่า 2 ปีก่อนวันที่จะได้รับการแต่งตั้ง ทั้งนี้
ไม่รวมกรณีที่กรรมการอิสระเคยเป็นข้าราชการ หรือที่ปรึกษาของส่วนราชการซึ่งเป็นผู้ถือหุ้นรายใหญ่
หรือผู้มีอำนาจควบคุมของบริษัทฯ

3) ไม่มีความสัมพันธ์ทางสายโลหิต หรือโดยการจดทะเบียนตามกฎหมายในลักษณะที่เป็นบิดามารดา
คู่สมรส พี่น้อง และบุตร รวมทั้งคู่สมรสของบุตรของผู้บริหาร ผู้ถือหุ้นรายใหญ่ ผู้มีอำนาจควบคุม
หรือบุคคลที่จะได้รับการเสนอชื่อให้เป็นผู้บริหาร หรือผู้มีอำนาจควบคุมของบริษัทฯ หรือบริษัทย่อย

4) ไม่มีหรือเคยมีความสัมพันธ์ทางธุรกิจกับบริษัทฯ บริษัทใหญ่ บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมของบริษัทฯ
ในลักษณะที่อาจเป็นการขัดขวางการใช้วิจารณญาณอย่างอิสระของตน
รวมทั้งไม่เป็นหรือเคยเป็นผู้ถือหุ้นที่มีนัย
หรือผู้มีอำนาจควบคุมของผู้ที่มีความสัมพันธ์ทางธุรกิจกับบริษัทฯ บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ ผู้มีอำนาจควบคุม เว้นแต่จะพ้นจากการมีลักษณะดังกล่าวมาแล้วไม่น้อยกว่า 2
ปีก่อนวันที่จะได้รับการแต่งตั้ง

5) ไม่เป็นหรือเคยเป็นผู้สอบบัญชีของบริษัทฯ บริษัทใหญ่ บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมของบริษัทฯ และไม่เป็นผู้ถือหุ้นที่มีนัย ผู้มีอำนาจควบคุม
หรือหุ้นส่วนของสำนักงานสอบบัญชี ซึ่งมีผู้สอบบัญชีของบริษัทฯ บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมของบริษัทสังกัดอยู่
เว้นแต่จะพ้นจากการมีลักษณะดังกล่าวมาแล้วไม่น้อยกว่า 2 ปีก่อนวันที่จะได้รับการแต่งตั้ง

6) ไม่เป็นหรือเคยเป็นผู้ให้บริการทางวิชาชีพใดๆ
ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน ซึ่งได้รับค่าบริการเกินกว่า 2
ล้านบาทต่อปี จากบริษัทฯ บริษัทใหญ่ บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมของบริษัทฯ และไม่เป็นผู้ถือหุ้นที่มีนัย ผู้มีอำนาจควบคุม
หรือหุ้นส่วนของผู้ให้บริการทางวิชาชีพนั้นด้วย
เว้นแต่จะพ้นจากการมีลักษณะดังกล่าวมาแล้วไม่น้อยกว่า 2 ปี ก่อนวันที่จะได้รับการแต่งตั้ง

7) ไม่เป็นกรรมการที่ได้รับแต่งตั้งขึ้นเพื่อเป็นตัวแทนของกรรมการของบริษัทฯ ผู้ถือหุ้นรายใหญ่
หรือผู้ถือหุ้นซึ่งเป็นผู้เกี่ยวข้องกับผู้ถือหุ้นรายใหญ่ของบริษัทฯ

8) ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทฯ
หรือบริษัทย่อย หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน
ลูกจ้าง พนักงาน ที่ปรึกษาที่ได้รับเงินเดือนประจำ หรือถือหุ้นเกินร้อยละ 1
ของจำนวนหุ้นที่มีสิทธิออกเสียงทั้งหมดของบริษัทอื่น
ซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทฯ
หรือบริษัทย่อย

9)
ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัทฯ

ขอบเขตอำนาจหน้าที่ของคณะกรรมการบริษัท

คณะกรรมการบริษัทมีความรับผิดชอบต่อผู้ถือหุ้นทั้งหมดของบริษัทฯ
กรรมการแต่ละคนเป็นตัวแทนของผู้ถือหุ้นทั้งหมด และมีส่วนร่วมในการกำกับดูแลกิจการของบริษัทฯ
ด้วยความเป็นอิสระและเป็นกลาง เพื่อประโยชน์ของผู้ถือหุ้นและผู้มีส่วนได้เสียอื่น ทั้งนี้
คณะกรรมการบริษัทมีหน้าที่และความรับผิดชอบโดยสรุป ดังนี้

1) มีหน้าที่ดูแลและจัดการบริษัทฯ ให้เป็นไปตามกฎหมาย วัตถุประสงค์ หนังสือบริคณห์สนธิ
ข้อบังคับของบริษัทฯ และการปฏิบัติตามมติของที่ประชุมผู้ถือหุ้น

2) มีหน้าที่กำหนดนโยบายด้านต่างๆ ของบริษัทฯ รวมทั้งกำหนดกลยุทธ์ เป้าหมาย แผนธุรกิจ
และทิศทางการดำเนินงาน และงบประมาณของบริษัทฯ

3) พิจารณาการแต่งตั้งกรรมการผู้มีอำนาจลงนาม คณะกรรมการชุดย่อยต่างๆ
เพื่อการบริหารจัดการการปฏิบัติงานประจำวันของบริษัทฯ
ให้เป็นไปตามนโยบายและทิศทางการดำเนินงานที่คณะกรรมการบริษัทกำหนด

4) มีหน้าที่ติดตามกำกับควบคุมดูแลให้ฝ่ายบริหาร
ดำเนินการให้เป็นไปตามกฎหมายและนโยบายที่กำหนดไว้อย่างมีประสิทธิภาพและประสิทธิผลด้วยความระมัดระวังและมีจริยธรรมเพื่อประโยชน์สูงสุดของบริษัทฯ
และผู้ถือหุ้นเป็นสำคัญ

5) จัดให้บริษัทฯ มีระบบการควบคุมภายในและการตรวจสอบภายในที่มีประสิทธิผล
โดยมีฝ่ายตรวจสอบภายในเป็นผู้ติดตามดูแลการปฏิบัติงานภายในและประสานงานกับคณะกรรมการตรวจสอบ
เพื่อให้มั่นใจว่าการจัดทำรายงานต่างๆ จะได้รับอนุมัติจากผู้มีอำนาจอย่างถูกต้อง และระบบต่างๆ
สามารถป้องกันความเสี่ยงที่อาจจะเกิดขึ้นได้

6) จัดให้มีระบบการรายงานผลการดำเนินงานที่เกิดขึ้นจริงว่าเป็นไปตามนโยบายที่กำหนดไว้หรือไม่

7) จัดให้มีการรายงานข้อมูลทางการเงิน ผลการปฏิบัติงาน รวมทั้งรายงานข้อมูลต่างๆ
ที่สำคัญต่อผู้ถือหุ้น หรือผู้มีส่วนได้เสียกับบริษัทฯ อย่างถูกต้องครบถ้วน เพียงพอ และทันเวลา

8) พิจารณาแต่งตั้งและการสิ้นสุดสถานภาพของกรรมการ และเลขานุการบริษัท
หรือเลขานุการคณะกรรมการบริษัท

9) พิจารณาอนุมัติการทำรายการที่เกี่ยวโยงกัน
ในส่วนที่เป็นข้อตกลงทางการค้าที่มีเงื่อนไขการค้าโดยทั่วไประหว่างบริษัทฯ บริษัทย่อย กับกรรมการ
ผู้บริหาร หรือบุคคลที่มีความเกี่ยวข้อง

10) มีหน้าที่กำหนดนโยบายด้านการบริหารความเสี่ยงให้ครอบคลุมทั้งองค์กร

8.2 คณะผู้บริหาร[1]

ณ วันที่ 31 ธันวาคม 2557 บริษัทฯ มีผู้บริหารระดับสูงจำนวน 7 คน ดังนี้

1)  นายธงรบ ด่านอำไพ กรรมการผู้จัดการ

2)  นายวุฒิพงษ์ เวชยานนท์ รองกรรมการผู้จัดการ กลุ่มงานธุรกิจ

3)  นางศิริเพชร สุนทรวิภาต รองกรรมการผู้จัดการ กลุ่มงานบริหารควบคุม

4)  นายนพดล แสงประทุม ผู้ช่วยกรรมการผู้จัดการ สายงานอำนวยสินเชื่อ

5)  นายเกริกเกียรติ กู้เกียรตินันท์ ผู้ช่วยกรรมการผู้จัดการ สายงานการตลาดและกิจการสาขา

6)  นายสมชาย บวรสันติสุทธิ์ ผู้ช่วยกรรมการผู้จัดการ สายงานปฏิบัติการสินเชื่อ

7)  นางลักขณา พนิตดิเรก ผู้อำนวยการ ฝ่ายบัญชีและบริหารเงิน

[]

8.3 เลขานุการบริษัท

คณะกรรมการบริษัทได้มีมติแต่งตั้ง นายวุฒิพงษ์ เวชยานนท์ ดำรงตำแหน่งเลขานุการบริษัท
ตั้งแต่วันที่ 8 สิงหาคม 2557 โดยให้มีอำนาจหน้าที่และความรับผิดชอบต่างๆ เช่น
ให้คำแนะนำเบื้องต้นแก่กรรมการเกี่ยวกับกฎหมาย ข้อกำหนด กฎ ระเบียบ และข้อบังคับต่างๆ
ของบริษัทฯ และติดตามให้มีการปฏิบัติตามอย่างถูกต้องและสม่ำเสมอ
รวมถึงรายงานการเปลี่ยนแปลงในข้อกำหนดกฎหมายที่มีนัยสำคัญแก่กรรมการ
จัดการประชุมผู้ถือหุ้นและการประชุมคณะกรรมการให้เป็นไปตามกฎหมาย ข้อบังคับของบริษัทฯ
และข้อพึงปฏิบัติต่างๆ
ดูแลให้มีการเปิดเผยข้อมูลและรายงานสารสนเทศในส่วนที่รับผิดชอบตามระเบียบและข้อกำหนดของตลาดหลักทรัพย์ฯ
และสำนักงาน ก.ล.ต. รวมทั้งหน้าที่อื่นๆ
ตามที่กำหนดไว้ในพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551

8.4 ค่าตอบแทนกรรมการและผู้บริหาร

1) ค่าตอบแทนกรรมการ บริษัทฯ มีการกำหนดนโยบายผลตอบแทน แนวทาง
และวิธีการจ่ายค่าตอบแทนกรรมการอย่างสมเหตุสมผล
โดยมีคณะกรรมการสรรหาและพิจารณาค่าตอบแทนทำหน้าที่ทบทวนนโยบาย ทั้งนี้
ได้พิจารณาจากความเหมาะสมที่สอดคล้องกับประสบการณ์ ภาระหน้าที่
ขอบเขตของบทบาทและความรับผิดชอบ รวมทั้งผลงานของกรรมการแต่ละคน
โดยมีการเปรียบเทียบอ้างอิงจากบริษัทที่จดทะเบียนในตลาดหลักทรัพย์แห่งประเทศไทยที่อยู่ในอุตสาหกรรมประเภทเดียวกัน

ค่าตอบแทนกรรมการ ในรอบปี 2557 คณะกรรมการบริษัท รวม 15 คน
ได้รับค่าตอบแทนในรูปของค่าเบี้ยประชุม และค่าบำเหน็จ ในฐานะกรรมการบริษัท
กรรมการตรวจสอบ และกรรมการบริหาร เป็นจำนวนเงินรวมทั้งสิ้น 5.462 ล้านบาท
นอกเหนือจากค่าตอบแทนที่จ่ายเป็นตัวเงินแล้ว บริษัทฯ ไม่มีค่าตอบแทนอื่นใดให้กับกรรมการ
แต่ได้มีการจัดทำกรมธรรม์ประกันภัยคุ้มครองความรับผิดของกรรมการและเจ้าหน้าที่บริหารให้กับกรรมการและผู้บริหาร
เพื่อให้เกิดความมั่นใจว่า บริษัทฯ มีมาตรการคุ้มครองกรรมการและเจ้าหน้าที่บริหารอย่างรอบคอบ

สำหรับบริษัทย่อย ไม่มีการจ่ายค่าตอบแทนใดๆ ให้กับกรรมการของบริษัทย่อยนั้นๆ

ผลประโยชน์ตอบแทนที่กรรมการได้รับจากบริษัทฯ ในปี 2557

+---+-------------------+--------------------------+---------+--------+
|   | รายนาม            | ตำแหน่ง                   | ผลประโ  |        |
|   |                   |                          | ยชน์ตอบแ |        |
|   |                   |                          | ทน(บาท) |        |
+===+===================+==========================+=========+========+
|   |                   |                          | ค่าเ     | ค่า     |
|   |                   |                          | บี้ยประชุม | บำเหน็จ |
+---+-------------------+--------------------------+---------+--------+
| 1 | นายเปรมก          | ประธานกรรมการ            | 450,000 | -      |
| . | มลย์ ทินกร ณ อยุธยา* |                          |         |        |
+---+-------------------+--------------------------+---------+--------+
| 2 | พลต               | ประธานกรรมการ            | 120,000 |        |
| . | รีณัฏฐิพงษ์ เผือกสกนธ์* |                          |         |        |
+---+-------------------+--------------------------+---------+--------+
| 3 | น                 | รองประธานกรรมการ         | 440,000 |        |
| . | ายโชติศักดิ์ อาสภวิริยะ | กรรมการอิสระ              |         |        |
|   |                   |                          |         |        |
|   |                   | กรรมการตรวจสอบ           |         |        |
|   |                   | ประธานกรรมก              |         |        |
|   |                   | ารสรรหาและพิจารณาค่าตอบแทน |         |        |
|   |                   | และประธานก               |         |        |
|   |                   | รรมการกำกับการปฏิบัติตามเกณฑ์ |         |        |
+---+-------------------+--------------------------+---------+--------+
| 4 | นายธงรบ ด่านอำไพ   | กรรมการ กรรมการบริหาร     | 580,000 | -      |
| . |                   | กรรมการบริหารความเสี่ยง     |         |        |
|   |                   | กรรมก                    |         |        |
|   |                   | ารสรรหาและพิจารณาค่าตอบแทน |         |        |
|   |                   | ก                        |         |        |
|   |                   | รรมการกำกับการปฏิบัติตามเกณฑ์ |         |        |
|   |                   | และกรรมการผู้จัดการ         |         |        |
+---+-------------------+--------------------------+---------+--------+
| 5 | นายฐาพล ภณเศรษฐ์   | กรรมการ                  | 600,000 | -      |
| . |                   | และประธานกรรมการบริหาร    |         |        |
+---+-------------------+--------------------------+---------+--------+
| 6 | นายเกียรติคุณ        | กรรมการ กรรมการอิสระ      | 692,000 | -      |
| . | ชาติประเสริฐ        | ประธานกรรมการตรวจสอบ     |         |        |
|   |                   | และก                     |         |        |
|   |                   | รรมการกำกับการปฏิบัติตามเกณฑ์ |         |        |
+---+-------------------+--------------------------+---------+--------+
| 7 | นายธีระพันธ์         | กรรมการ                  | 412,000 | -      |
| . | เพ็ชร์สุวรรณ์         | และกรรมการบริหารความเสี่ยง  |         |        |
+---+-------------------+--------------------------+---------+--------+
| 8 | นายปิยบุตร          | กรรมการ กรรมการอิสระ      | 160,000 | -      |
| . | พรหมลักขโณ*        | และกรรมการตรวจสอบ        |         |        |
+---+-------------------+--------------------------+---------+--------+
| 9 | นา                | กรรมการ กรรมการบริหาร     | 516,000 | -      |
| . | ยไพบูลย์ ศิริภาณุเสถียร | กรรมการบริหารความเสี่ยง     |         |        |
|   |                   | และกรรมก                 |         |        |
|   |                   | ารสรรหาและพิจารณาค่าตอบแทน |         |        |
+---+-------------------+--------------------------+---------+--------+
| 1 | ดร.นันทพล พงษ์ไพบูลย์ | กรรมการ กรรมการบริหาร     | 408,000 | -      |
| 0 |                   | กรรมการบริหารความเสี่ยง     |         |        |
| . |                   | และกรรมก                 |         |        |
|   |                   | ารสรรหาและพิจารณาค่าตอบแทน |         |        |
+---+-------------------+--------------------------+---------+--------+
| 1 | ดร.รักษ์            | กรรมการ กรรมการบริหาร     | 320,000 | -      |
| 1 | วรกิจโภคาทร*       | และกรรมการบริหารความเสี่ยง  |         |        |
| . |                   |                          |         |        |
+---+-------------------+--------------------------+---------+--------+
| 1 | นายมนต์ชัย รัตนเสถียร | กรรมการ                  | 60,000  | -      |
| 2 |                   |                          |         |        |
| . |                   |                          |         |        |
+---+-------------------+--------------------------+---------+--------+
| 1 | นายสุรศักดิ์          | กรรมการ                  | 240,000 | -      |
| 3 | พันธ์สายเชื้อ         |                          |         |        |
| . |                   |                          |         |        |
+---+-------------------+--------------------------+---------+--------+
| 1 | นายสติ ศังขวณิช*     | กรรมการ กรรมการบริหาร     | 160,000 | -      |
| 4 |                   | กรรมก                    |         |        |
| . |                   | ารสรรหาและพิจารณาค่าตอบแทน |         |        |
|   |                   | กรรมการบริหารความเสี่ยง     |         |        |
|   |                   | และกรรมการผู้จัดการ         |         |        |
+---+-------------------+--------------------------+---------+--------+
| 1 | นางอัจฉรา          | กรรมการ กรรมการอิสระ      | 304,000 | -      |
| 5 | อาภรณ์เอี่ยม         | กรรมการตรวจสอบ           |         |        |
| . |                   | กรรมก                    |         |        |
|   |                   | ารสรรหาและพิจารณาค่าตอบแทน |         |        |
|   |                   | และก                     |         |        |
|   |                   | รรมการกำกับการปฏิบัติตามเกณฑ์ |         |        |
+---+-------------------+--------------------------+---------+--------+
|   | รวม               |                          |         |        |
+---+-------------------+--------------------------+---------+--------+

หมายเหตุ * ดูหมายเหตุประกอบรายละเอียดคณะกรรมการบริษัท ประจำปี 2557

2) ค่าตอบแทนผู้บริหาร บริษัทฯ ได้คำนึงถึงความรู้ความสามารถของผู้บริหารเทียบกับนโยบาย
และเป้าหมายที่กำหนด ให้สอดคล้องกับผลการปฏิบัติงานของผู้บริหารแต่ละคน
รวมไปถึงสถานะทางการเงินของบริษัทฯ โดยจะพิจารณาผลประโยชน์อื่นๆ ให้แก่ผู้บริหารของบริษัทฯ
ให้อยู่ในระดับเดียวกับอุตสาหกรรม
และสูงเพียงพอที่จะดูแลและรักษาผู้บริหารที่มีความสามารถสูงให้อยู่กับบริษัทฯ เพื่อให้บริษัทฯ
แข็งแกร่งและสามารถแข่งขันได้ในธุรกิจ

ในปี 2557 บริษัทฯ ได้จ่ายค่าตอบแทนให้กับผู้บริหารระดับผู้ช่วยกรรมการผู้จัดการขึ้นไป
ในรูปของเงินเดือน ค่าครองชีพ เงินค่าตอบแทนพิเศษ
และเงินสมทบกองทุนสำรองเลี้ยงชีพที่สมทบให้ผู้บริหาร เป็นจำนวนเงินรวมทั้งสิ้น 18.4 ล้านบาท

8.5 บุคลากร

ณ วันที่ 31 ธันวาคม 2557 บริษัทฯ มีพนักงานทั้งสิ้นจำนวน 178 คน แบ่งเป็นพนักงานประจำ 174
คน และพนักงานสัญญาจ้าง 4 คน พนักงานประจำแบ่งเป็นพนักงานประจำสำนักงานใหญ่ 127 คน
และพนักงานสาขาต่างจังหวัด 51 คน พนักงานประจำสำนักงานใหญ่แบ่งเป็นพนักงานฝ่ายต่างๆ ดังนี้

+---------------------+---------+---------------------------+---------+
| หน่วยงาน             | จำนวน   | หน่วยงาน                   | จำนวน   |
|                     | (คน)    |                           | (คน)    |
+=====================+=========+===========================+=========+
| สำนักกรรมการผู้จัดการ   | 10      | ฝ่ายสินเชื่อ                  | 23      |
+---------------------+---------+---------------------------+---------+
| ฝ่า                  | 2       | ฝ่า                        | 29      |
| ยกำกับการปฏิบัติตามเกณฑ์ |         | ยกฎหมายและเร่งรัดติดตามสินเชื่อ |         |
+---------------------+---------+---------------------------+---------+
| ฝ่ายทรัพยากรบุคคล      | 3       | ฝ่ายปฏิบัติการสินเชื่อ           | 11      |
+---------------------+---------+---------------------------+---------+
| ฝ่ายตรวจสอบภายใน     | 3       | ฝ่ายธุรกิจบริการและธุรการ      | 18      |
+---------------------+---------+---------------------------+---------+
| ฝ่ายพัฒนาผลิตภัณฑ์       | 2       | ฝ่ายบัญชีและบริหารเงิน         | 7       |
+---------------------+---------+---------------------------+---------+
| ฝ่ายบริหารกิจการสาขา   | 53      | ฝ่ายสารสนเทศและเทคโนโลยี    | 4       |
+---------------------+---------+---------------------------+---------+
| ฝ่า                  | 10      | ฝ่ายก                      | 3       |
| ยชะรีอะฮ์และธุรกิจฮาลาล |         | ลยุทธ์องค์กรและบริหารความเสี่ยง |         |
+---------------------+---------+---------------------------+---------+

ในปี 2557 บริษัทฯ ได้จ่ายผลตอบแทนให้แก่พนักงานของบริษัทฯ ในรูปของเงินเดือน ค่าครองชีพ
เงินรางวัล เงินสมทบกองทุนสำรองเลี้ยงชีพ ตลอดจนสวัสดิการอื่นๆ ที่เกี่ยวกับพนักงาน
เป็นจำนวนเงินรวมทั้งสิ้น 70.35 ล้านบาท

นโยบายพัฒนาทรัพยากรบุคคล

บุคลากรเป็นสิ่งสำคัญอย่างยิ่งสำหรับบริษัทฯ ซึ่งบริษัทฯ เชื่อว่าการพัฒนาบุคลากรในรูปแบบต่างๆ
จะช่วยเสริมทักษะและความรู้ความชำนาญในการปฏิบัติงานด้วย ซึ่งบริษัทฯ
ได้ลงทุนและดำเนินการในเรื่องนี้อย่างต่อเนื่อง อันได้แก่

1) การฝึกอบรม บริษัทฯ
ถือเป็นนโยบายที่สำคัญยิ่งในการจัดให้มีการอบรมและพัฒนาความรู้ความสามารถในการทำงานของพนักงานอย่างต่อเนื่อง
โดยได้จัดให้มีการฝึกอบรมแก่พนักงานในหลายด้าน ทั้งโดยวิทยากรภายใน
และวิทยากรผู้มีประสบการณ์จากภายนอก
รวมถึงการส่งพนักงานเข้ารับการฝึกอบรมจากสถาบันภายนอก
ซึ่งการฝึกอบรมภายนอกจะเน้นในด้านการพัฒนาความรู้ความสามารถเฉพาะด้านซึ่งทำให้พนักงานได้ความรู้และประสบการณ์จากผู้รอบรู้เฉพาะเรื่อง
และสามารถนำไปปฎิบัติงานได้อย่างมีประสิทธิภาพ

2) การสร้างทีมงาน บริษัทฯ ได้เล็งเห็นว่าการเน้นประสิทธิภาพของพนักงานนั้น
ส่วนหนึ่งเกิดจากการที่มีทีมงานที่แข็งแกร่ง และมีการประสานงานระหว่างฝ่ายงานกันเป็นอย่างดี
การให้ความรู้และเทคนิคเกี่ยวกับการทำงานเป็นทีมจะมีการจัดอบรมให้แก่พนักงานอย่างสม่ำเสมอ
รวมถึงมีการติดตามผลเพื่อปรับปรุงพัฒนาให้ดีขึ้น
โดยการจัดสัมมนาเชิงสร้างกำลังใจและการทำงานร่วมกัน จะจัดขึ้นปีละ 1 - 2 ครั้ง
เป็นประจำทุกปี

3) การจัดสรรบุคลากร
การจัดสรรบุคลากรที่เหมาะสมกับงานและสับเปลี่ยนหน้าที่งานเพื่อให้พนักงานได้มีความรู้ในงานบริษัทฯ
ในแนวกว้าง นอกจากนี้ได้มีการกำหนดมาตรฐานของพนักงานในทุกๆ ตำแหน่งหน้าที่
มีการกำหนดเป้าหมายการทำงานในแต่ละปี และมีระบบประเมินผลตามมาตรฐานสากล
ทั้งนี้เป็นการเตรียมบุคลากรให้มีความพร้อม เพื่อที่จะเป็นประโยชน์แก่บริษัทฯ
ในระยะยาวไม่ว่าบริษัทฯ จะปรับตัวไปในทิศทางใด เป็นสิ่งที่บริษัทฯ
ได้ทบทวนและดำเนินการเป็นระยะตามความเหมาะสม

4) การสนับสนุนการศึกษา และการส่งเสริมให้พัฒนาตนเอง บริษัทฯ
ให้ความสำคัญด้านการศึกษาต่อของพนักงานในระดับที่สูงขึ้น ทั้งนี้
เพื่อเปิดโอกาสให้พนักงานมีโอกาสพัฒนาความรู้ความสามารถของตนเองเพิ่มมากขึ้น
เพื่อที่จะเป็นบุคลากรที่มีประสิทธิภาพของบริษัทฯ ต่อไปในอนาคต

9. การกำกับดูแลกิจการ

9.1 นโยบายการกำกับดูแลกิจการ

บริษัทฯ กำหนดนโยบายเกี่ยวกับการกำกับดูแลกิจการที่ดี โดยแบ่งเนื้อหาออกเป็นหมวดต่างๆ ดังนี้

1) สิทธิของผู้ถือหุ้น

ผู้ถือหุ้น (ผู้ถือหุ้นสถาบันและผู้ถือหุ้นรายบุคคล) มีสิทธิในความเป็นเจ้าของบริษัทฯ โดยควบคุมบริษัทฯ
ผ่านการแต่งตั้งคณะกรรมการบริษัทให้ทำหน้าที่แทนและมีสิทธิในการตัดสินใจเกี่ยวกับการเปลี่ยนแปลงที่สำคัญของบริษัทฯ
ทั้งนี้ ผู้ถือหุ้นยังมีสิทธิในการซื้อขายหรือโอนหุ้น การมีส่วนแบ่งในกำไรของกิจการ
การรับทราบข้อมูลข่าวสารเกี่ยวกับผลการดำเนินงาน แนวโน้มการลงทุน นโยบายการบริหารงาน
และการรายงานสารสนเทศต่างๆ ที่มีผลกระทบต่อบริษัทฯ และผู้ถือหุ้นอย่างครบถ้วน โปร่งใส
และทันเวลา รวมทั้งรับทราบกฎเกณฑ์การเข้าร่วมประชุม วัน เวลา สถานที่ และวาระการประชุม
โดยมีคำชี้แจงและเหตุผลประกอบในแต่ละวาระหรือประกอบมติที่ขอตามที่ระบุไว้ในหนังสือเชิญประชุม
หรือเอกสารแนบวาระการประชุม อีกทั้ง
สิทธิในการเข้าร่วมประชุมและการออกเสียงลงคะแนนในที่ประชุมผู้ถือหุ้น

  2) การปฏิบัติต่อผู้ถือหุ้นอย่างเท่าเทียม

เพื่อแสดงให้เห็นถึงการปฏิบัติต่อผู้ถือหุ้นทุกรายอย่างเท่าเทียมกัน
และเป็นไปตามหลักการกำกับดูแลกิจการที่ดีในเรื่องของสิทธิและความเท่าเทียมกันของผู้ถือหุ้น
บริษัทฯ
จึงได้เปิดโอกาสและเพิ่มช่องทางอำนวยความสะดวกให้แก่ผู้ถือหุ้นส่วนน้อยได้เสนอเพิ่มวาระการประชุมสามัญผู้ถือหุ้น
หรือการเสนอชื่อบุคคลเพื่อแต่งตั้งเป็นกรรมการบริษัทล่วงหน้าก่อนวันประชุมสามัญผู้ถือหุ้น
ในกรณีที่ผู้ถือหุ้นไม่สามารถเข้าร่วมประชุมผู้ถือหุ้นสามารถมอบฉันทะให้ผู้อื่น
หรือกรรมการอิสระของบริษัทฯ เข้าร่วมประชุมและออกเสียงแทนได้ ในการประชุมผู้ถือหุ้น บริษัทฯ
ได้ดำเนินการประชุมเป็นไปตามวาระการประชุมที่ได้แจ้งแก่ผู้ถือหุ้นก่อนการประชุม
และไม่มีการเพิ่มวาระการประชุมที่ไม่ได้แจ้งล่วงหน้า

นอกจากนี้ บริษัทฯ ได้กำหนดมาตรการดูแลข้อมูลภายใน เพื่อป้องกันความขัดแย้งทางผลประโยชน์
ซึ่งคณะกรรมการบริษัทได้ดูแลอย่างรอบคอบเมื่อเกิดรายการที่อาจมีความขัดแย้งทางผลประโยชน์
โดยกำหนดนโยบายและขั้นตอนการอนุมัติรายการที่เกี่ยวโยงกันไว้เป็นลายลักษณ์อักษร
รวมทั้งกำหนดนโนบายและวิธีการดูแลไม่ให้ผู้บริหารและผู้ที่เกี่ยวข้อง นำข้อมูลภายในของบริษัทฯ
ไปใช้เพื่อประโยชน์ส่วนตน

3) สิทธิของผู้มีส่วนได้เสีย

บริษัทฯ ได้ให้ความสำคัญต่อสิทธิของผู้มีส่วนได้เสียทุกกลุ่ม เพื่อสร้างความมั่นใจกับผู้มีส่วนได้เสีย
โดยมีแนวทางในการปฏิบัติต่อผู้มีส่วนได้เสียต่างๆ ดังนี้

ผู้ถือหุ้น: บริษัทฯ มุ่งมั่นในการดำเนินธุรกิจตามหลักบรรษัทภิบาล
เพื่อสร้างความพึงพอใจสูงสุดแก่ผู้ถือหุ้นโดยคำนึงถึงการเจริญเติบโตในมูลค่าของบริษัทฯ
ด้วยผลตอบแทนที่ดีและต่อเนื่อง รวมทั้งการดำเนินการเปิดเผยข้อมูลอย่างโปร่งใส เชื่อถือได้
และเท่าเทียมกัน

พนักงาน: บริษัทฯ ถือว่าพนักงานเป็นทรัพยากรบุคคลอันมีค่า
และเป็นปัจจัยสำคัญในการสร้างความสำเร็จของบริษัทฯ
จึงได้จัดปรับเปลี่ยนวัฒนธรรมองค์กรให้เป็นองค์กรแห่งการเรียนรู้ มีการพัฒนาบุคลากรในด้านต่างๆ
เพื่อฝึกฝนทักษะและเพิ่มพูนศักยภาพ โดยจัดให้พนักงานได้เรียนรู้และรับการอบรมในด้านต่างๆ
อย่างต่อเนื่อง รวมทั้งการพัฒนาปรับปรุงระบบโครงสร้างพื้นฐานต่างๆ ให้ทันสมัย
และอำนวยความสะดวกในการปฏิบัติงาน นอกจากนี้บริษัทฯ ยังได้กำหนดค่านิยมองค์กร (Core
Value) เพื่อให้พนักงานยึดเป็นแนวทางในการปฏิบัติงาน ภายใต้บรรทัดฐานเดียวกัน

ลูกค้า: บริษัทฯ มีความมุ่งมั่นที่จะให้ลูกค้ามีความพึงพอใจ
และได้รับประโยชน์สูงสุดจากการใช้บริการของบริษัทฯ มีการปรับปรุงสำนักงานสาขา
เพื่อให้มีความพร้อมในการให้บริการมากขึ้น ตลอดจนนำเทคโนโลยีที่ทันสมัยมาใช้
เพื่อเพิ่มประสิทธิภาพการให้บริการที่รวดเร็วยิ่งขึ้น ทั้งจัดให้มีหน่วยงานรับผิดชอบในการให้คำปรึกษา
ข้อเสนอแนะ วิธีการแก้ปัญหา และรับข้อร้องเรียนต่างๆ
เพื่อสร้างมาตรฐานการบริการที่มีคุณภาพสูงสุดแก่ลูกค้า

คู่ค้า: บริษัทฯ มีการปฏิบัติต่อคู่ค้าตามเงื่อนไขทางการค้า รวมถึงการปฏิบัติตามข้อตกลงต่างๆ
อย่างเคร่งครัด โดยไม่ขัดต่อกฎหมาย หรือไม่นำมาซึ่งความเสื่อมเสียต่อชื่อเสียงของบริษัทฯ

คู่แข่ง: บริษัทฯ สนับสนุนและส่งเสริมนโยบายการแข่งขันทางการค้าอย่างเสรีและเป็นธรรม
รวมถึงการปฏิบัติตามกรอบการแข่งขันทางการค้าที่สุจริต ไม่ขัดต่อกฎหมาย

เจ้าหนี้: บริษัทฯ ให้ความสำคัญกับความรับผิดชอบในการปฏิบัติตามเงื่อนไขข้อตกลงต่างๆ
ตามข้อตกลง และหน้าที่ที่มีต่อเจ้าหนี้เป็นสำคัญ

สังคม: บริษัทฯ ให้บริการด้านสินเชื่อแบบครบวงจร แตกต่างด้วยการดำเนินงานโดยหลักชะรีอะฮ์
ไม่เอารัดเอาเปรียบ ด้วยความคิดที่ว่าลูกค้าคือหุ้นส่วนไม่ใช่ลูกหนี้ ดังนั้น
ถ้าพูดถึงความรับผิดชอบต่อสังคม (Corporate Social Responsibility - CSR)
อาจกล่าวได้ว่าเป็นแนวทางหลักในการทำธุรกิจบริษัทฯ
เพราะเรื่องของความรับผิดชอบต่อสังคมจะถูกระบุอยู่ในหลักศาสนาอยู่แล้ว
ทั้งในแง่ของการบริจาคเพื่อช่วยเหลือผู้ที่ยากไร้กว่า และการดำเนินธุรกิจภายใต้หลักคุณธรรม
จริยธรรม ความรับผิดชอบต่อสังคมผ่านการดำเนินธุรกิจของบริษัทฯ ได้แก่
การให้บริการสินเชื่อรูปแบบต่างๆ โดยบริษัทฯ มีแนวคิดไม่เน้นผลกำไรสูงสุด ใช้หลัก “คุณธรรม”
ในการดำเนินธุรกิจ แต่ก็ไม่ได้หมายความว่าการที่มีคุณธรรม จริยธรรม นำธุรกิจ
จะไม่สามารถนำพาธุรกิจให้ประสบความสำเร็จได้ แต่ความหมายที่แท้จริง คือ
เป็นการทำธุรกิจที่มีขอบเขต และมีความเห็นอกเห็นใจลูกค้าที่มาใช้บริการ
ซึ่งทั้งหมดในส่วนนี้ถือเป็นการทำ CSR ที่เป็นเนื้อเดียวไปกับการดำเนินธุรกิจนั่นเอง

นอกจากนี้ ในปี 2556 เป็นต้นมา บริษัทฯ
ได้กำหนดให้มีนโยบายดำเนินธุรกิจภายใต้หลักธรรมาภิบาล (CG)
โดยดำเนินธุรกิจให้เกิดประโยชน์สูงสุดกับองค์กรและผู้ถือหุ้นทุกราย รวมทั้งความรับผิดชอบต่อสังคม
(CSR)
ด้วยความตระหนักและให้ความสำคัญในการสนับสนุนการดำเนินกิจกรรมเพื่อสังคมและชุมชนโดยรอบ
รวมทั้งใส่ใจดูแลสิ่งแวดล้อมอย่างต่อเนื่อง มีเจตนารมณ์ที่จะทำงานร่วมกับผู้ที่มีส่วนเกี่ยวข้อง
โดยมุ่งสร้างและสืบสานความสัมพันธ์อันดีที่เกิดจากการยอมรับและไว้วางใจซึ่งกันและกัน
คำนึงถึงผลกระทบที่อาจจะมีต่อผู้มีส่วนได้ส่วนเสีย เช่น ผู้ถือหุ้น พนักงาน ชุมชนที่บริษัทฯ
ประกอบกิจการอยู่ ลูกค้า คู่ค้า และหน่วยงานภาครัฐ ตลอดจนถึงสังคมและประเทศชาติ
พร้อมทั้งสร้างทัศนคติและวัฒนธรรมองค์กรเพื่อให้พนักงานมีความรับผิดชอบต่อสังคมที่อยู่ร่วมกัน

นโยบายนี้มีหลักการกำหนดไว้เพื่อเป็นแนวปฏิบัติร่วมกัน ประกอบด้วยหลัก 7 ประการ ดังนี้

1. การกำกับดูแลองค์กร บริษัทฯ
มุ่งมั่นที่จะเป็นต้นแบบที่ดีและถูกต้องตามหลักชะรีอะฮ์ของธุรกิจเช่าซื้อในประเทศไทย
ด้วยการสร้างความน่าเชื่อถือให้กับผู้ลงทุนและผู้มีส่วนได้ส่วนเสียต่อการดำเนินธุรกิจ
เพิ่มมูลค่าและส่งเสริมการเติบโตอย่างยั่งยืนขององค์กร
รวมถึงการบริหารจัดการตามหลักการกำกับดูแลกิจการที่ดีอันเป็นสากลและเป็นประโยชน์ต่อสังคมไทย
ทั้งนี้
เพื่อให้บรรลุเป้าหมายและดำรงรักษาความเป็นเสิศในคุณธรรมอันเป็นคุณค่าพื้นฐานขององค์กรชั้นนำ

2. สิทธิมนุษยชน บริษัทฯ ให้ความสำคัญกับสิทธิมนุษยชนขั้นพื้นฐาน
เพื่อส่งเสริมการเคารพต่อสิทธิและเสรีภาพด้วยการไม่เลือกปฏิบัติ ส่งเสริมความเสมอภาค
ไม่แบ่งแยกเพศและชนชั้น ไม่ใช้แรงงานเด็ก และต่อต้านการคอรัปชั่นทุกรูปแบบ

3. การปฏิบัติด้านแรงงาน
บริษัทฯ มีการกำกับดูแลให้ค่าจ้างอยู่ในระดับที่เหมาะสมกับอุตสาหกรรมของไทย
การปรับปรุงเปลี่ยนแปลงโครงสร้าง และการจัดระเบียบองค์กรนั้นจะดำเนินการอย่างรับผิดชอบ
โดยอยู่ภายใต้กรอบแห่งกฎหมายไทย รวมทั้งปฏิบัติตามกฎหมาย
และข้อบังคับที่เกี่ยวข้องกับอาชีวอนามัยและความปลอดภัยอย่างเคร่งครัด สร้างสภาพแวดล้อมการทำงานที่มีความปลอดภัยสำหรับพนักงาน คู่ค้า
และลูกค้า โดยพยายามให้ทุกคนปลอดจากอุบัติเหตุและอันตรายใดๆ ที่อาจจะเกิดขึ้นได้

4. สิ่งแวดล้อม บริษัทฯ มีนโยบายด้านสิ่งแวดล้อมที่ชัดเจน และถือเป็นแนวปฏิบัติอย่างเคร่งครัด
เช่น มีมาตรการลดผลกระทบสิ่งแวดล้อมในกิจกรรมต่างๆ ขององค์กร ทั้งนี้
เพื่อรักษาและดำรงไว้ซึ่งระบบนิเวศน์และสิ่งแวดล้อมของชุมชนที่บริษัทฯ ประกอบกิจการอยู่
รวมทั้งสร้างวัฒนธรรมองค์กรด้วยการสร้างจิตสำนึกของพนักงานและผู้ที่ปฏิบัติงาน ในบริษัทฯ
สู่วัฒนธรรมสีเขียวและเครือข่ายสีเขียวอย่างยั่งยืน

5. การดำเนินงานอย่างเป็นธรรม
บริษัทฯ มีความมุ่งมั่นในการดำเนินธุรกิจอย่างเป็นธรรมและมีจริยธรรม
ใส่ใจในการปฎิบัติตามกฎหมาย เคารพกฎระเบียบของสังคม
และเป็นองค์กรที่มีความเป็นกลางทางการเมือง

6. ความสัมพันธ์กับลูกค้าและคู่ค้า
มุ่งเน้นการบริการที่ดีเพื่อความพึงพอใจสูงสุดของลูกค้า มีความจริงใจต่อการจัดการข้อร้องเรียนของลูกค้า
รวมทั้งพยายามที่จะแก้ไขข้อบกพร่องต่างๆ ที่อาจจะเกิดขึ้นจากให้บริการ ในขณะเดียวกัน บริษัทฯ
มีความคาดหวังที่จะได้รับสินค้าและการบริการในลักษณะเดียวกันนี้จากองค์กรหรือคู่ค้า
โดยมุ่งเน้นที่จะคงไว้ซึ่งความสัมพันธ์ที่ยั่งยืนกับลูกค้าและคู่ค้า

7. การมีส่วนร่วมและการพัฒนาชุมชน บริษัทฯ จะพิจารณาความต้องการของชุมชน
ส่งเสริมบุคลากรเพื่อเป็นหุ้นส่วนกับผู้มีส่วนเกี่ยวข้องในท้องถิ่นรอบสถานประกอบการในด้านการพัฒนาการศึกษา
วัฒนธรรม สังคม และมีส่วนในการปรับปรุงคุณภาพชีวิตของชุมชนให้ดีขึ้น
พร้อมทั้งส่งเสริมและสนับสนุนให้พนักงานมีส่วนร่วมทำงานอาสาสมัครและกิจกรรมสาธารณประโยชน์ร่วมกับชุมชน

4)  การเปิดเผยข้อมูลและความโปร่งใส

บริษัทฯ มีการเผยแพร่ข้อมูลทางการเงินและข้อมูลที่มิใช่การเงินอย่างโปร่งใสและเพียงพอ
ตามข้อกำหนดของตลาดหลักทรัพย์ฯ และสำนักงาน ก.ล.ต. อย่างถูกต้องครบถ้วน ทันเวลา
ผ่านช่องทางของตลาดหลักทรัพย์ฯ และเว็บไซต์ของบริษัทฯ (ทั้งข้อมูลภาษาไทยและภาษาอังกฤษ)
และมีการปรับปรุงข้อมูลให้เป็นปัจจุบันอยู่เสมอ นอกจากนี้บริษัทฯ ยังได้จัดข้อมูลรายละเอียดต่างๆ
ที่คาดว่าจะเป็นที่สนใจของนักลงทุนและนักวิเคราะห์ เช่น ข้อมูลงบการเงินย้อนหลัง
รายงานประจำปี รายงานการประชุมผู้ถือหุ้น เป็นต้น แสดงไว้ในเว็บไซต์ของบริษัทฯ
(www.amanah.co.th)

บริษัทฯ ได้แสดงข้อมูลดังต่อไปนี้ ในรายการข้อมูลประจำปีและรายงานประจำปีของบริษัทฯ

1)
รายงานความรับผิดชอบของคณะกรรมการบริษัทต่อรายงานทางการเงินควบคู่กับรายงานของผู้สอบบัญชี

2) บทบาทและหน้าที่ของคณะกรรมการบริษัทและคณะกรรมการชุดย่อย

3) นโยบายการจ่ายค่าตอบแทนกรรมการและผู้บริหารระดับสูง

บริษัทฯ จัดให้มีสำนักกรรมการผู้จัดการและส่วนสื่อสารองค์กรและประชาสัมพันธ์
เป็นตัวแทนในการสื่อสารกับ ผู้ลงทุน ผู้ถือหุ้น นักวิเคราะห์ สถาบันการจัดอันดับ และสถาบันของรัฐ
โดยจะดูแลเรื่องการให้บริการข้อมูล ข่าวสาร และกิจกรรมต่างๆ ของบริษัทฯ อย่างถูกต้อง
ครบถ้วน โปร่งใส ทั่วถึง และทันเวลา เพื่อให้มั่นใจว่าบริษัทฯ
ได้ปฏิบัติตามระเบียบข้อบังคับของกฎหมายที่เกี่ยวข้องอย่างครบถ้วน
รวมทั้งมีการเผยแพร่ข้อมูลสำคัญต่างๆ ของบริษัทฯ ผ่านทางเว็บไซด์ของบริษัทฯ
(www.amanah.co.th)

5) ความรับผิดชอบของคณะกรรมการบริษัท

คณะกรรมการบริษัทมีความรับผิดชอบต่อผู้ถือหุ้นทั้งหมดของบริษัทฯ
กรรมการแต่ละคนเป็นตัวแทนของผู้ถือหุ้นทั้งหมด และมีส่วนร่วมในการกำกับดูแลกิจการของบริษัทฯ
ด้วยความเป็นอิสระและเป็นกลาง เพื่อประโยชน์ของผู้ถือหุ้นและผู้มีส่วนได้เสียอื่น

5.1 โครงสร้างคณะกรรมการ

5.1.1 องค์ประกอบคณะกรรมการบริษัท

คณะกรรมการบริษัท ประกอบด้วยบุคคลผู้ทรงคุณวุฒิและมีประสบการณ์สูงในการดำเนินธุรกิจ
ด้วยความรู้ความสามารถที่ผสมผสานกันในสาขาวิชาชีพต่างๆ
ได้นำมาซึ่งการเป็นผู้นำและการมีส่วนร่วมในการกำหนดทิศทางและวิสัยทัศน์การดำเนินธุรกิจของบริษัทฯ
ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจและงบประมาณที่กำหนดไว้อย่างมีประสิทธิภาพ
และก่อให้เกิดประโยชน์สูงสุดต่อบริษัทฯ

  ปัจจุบันคณะกรรมการบริษัทมีจำนวน 11 คน ประกอบด้วยกรรมการที่เป็นอิสระ 3 คน
  กรรมการที่ไม่เป็นผู้บริหาร 7 คน และกรรมการที่เป็นผู้บริหาร 1 คน นอกจากนี้ บริษัทฯ
  มีการแต่งตั้งคณะกรรมการตรวจสอบ ซึ่งประกอบด้วยคณะกรรมการที่มีความเป็นอิสระจำนวน 3
  คน ซึ่งไม่มีส่วนเกี่ยวข้องในการบริหารงานประจำและไม่เป็นผู้ถือหุ้นรายใหญ่ของบริษัทฯ
  ทำหน้าที่ถ่วงดุลและตรวจทานการบริหารงานของบริษัทฯ อีกด้วย
  และมีการทบทวนคุณสมบัติของกรรมการอิสระอย่างสม่ำเสมอ ซึ่งเป็นไปตามนิยามกรรมการอิสระ

5.1.2 การกำหนดวาระการดำรงตำแหน่งของกรรมการ

บริษัทฯ ได้กำหนดให้กรรมการแต่ละคนดำรงตำแหน่งคราวละ 3 ปี เมื่อครบกำหนดตามวาระ
บริษัทฯ จะขออนุมัติจากที่ประชุมผู้ถือหุ้นเพื่อขออนุมัติต่อวาระการดำรงตำแหน่งของกรรมการรายนั้นๆ
ต่อไปอีกคราวละ 3 ปี

5.1.3 การแยกตำแหน่งประธานกรรมการและกรรมการผู้จัดการ
รวมทั้งการกำหนดหน้าที่ความรับผิดชอบ

ประธานกรรมการมิใช่บุคคลเดียวกับกรรมการผู้จัดการ โดยบริษัทฯ มีการกำหนดบทบาท
อำนาจหน้าที่ไว้อย่างชัดเจน แบ่งออกเป็นงานด้านนโยบาย การติดตามผลการดำเนินงาน
และงานด้านบริหาร ซึ่งประธานกรรมการไม่มีส่วนร่วมในการบริหารงานปกติประจำวัน
แต่จะมีหน้าที่หลักในการติดตามให้คณะกรรมการบริษัทกำหนดนโยบาย
และการติดตามประเมินผลการดำเนินงานของฝ่ายบริหาร สำหรับกรรมการผู้จัดการ
จะมีหน้าที่บริหารงานประจำวัน ให้เป็นไปตามนโยบายที่ได้รับมอบหมายจากคณะกรรมการบริษัท

5.1.4 เลขานุการบริษัท

เมื่อวันที่ 12 กันยายน 2555 คณะกรรมการบริษัทได้มีมติเปลี่ยนแปลงเลขานุการบริษัทเป็น
นางนวรัตน์ พ่วงรอด โดยให้มีอำนาจหน้าที่และความรับผิดชอบ
ตามที่กำหนดไว้ในพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 ดังนี้

-   ให้คำแนะนำเบื้องต้นแก่กรรมการเกี่ยวกับข้อกำหนด กฎ ระเบียบและข้อบังคับต่างๆ
    ของบริษัทฯ และติดตามให้มีการปฏิบัติตามอย่างถูกต้องและสม่ำเสมอ
    รวมถึงรายงานการเปลี่ยนแปลงในข้อกำหนดกฎหมายที่มีนัยสำคัญแก่กรรมการ

-   จัดการประชุมผู้ถือหุ้น และการประชุมคณะกรรมการให้เป็นไปตามกฎหมาย ข้อบังคับของบริษัทฯ
    และข้อพึงปฏิบัติต่างๆ

-   บันทึกรายงานการประชุมผู้ถือหุ้น และการประชุมคณะกรรมการ
    รวมทั้งติดตามให้มีการปฏิบัติตามมติที่ประชุมผู้ถือหุ้น และมติที่ประชุมคณะกรรมการ

-   ดูแลให้มีการเปิดเผยข้อมูลและรายงานสารสนเทศในส่วนที่รับผิดชอบตามระเบียบและข้อกำหนดของตลาดหลักทรัพย์แห่งประเทศไทย
    และสำนักงานคณะกรรมการกำกับหลักทรัพย์และตลาดหลักทรัพย์

-   ติดต่อและสื่อสารกับผู้ถือหุ้นทั่วไปให้ได้รับทราบสิทธิต่างๆ ของผู้ถือหุ้น และข่าวสารของบริษัทฯ

-   ดูแลและประสานงานกิจกรรมของคณะกรรมการ

-   ดูแลเอกสารสำคัญ ได้แก่ ทะเบียนกรรมการ หนังสือนัดประชุมคณะกรรมการ
    รายงานการประชุมคณะกรรมการ รายงานประจำปี หนังสือนัดประชุมผู้ถือหุ้น
    รายงานการประชุมผู้ถือหุ้น และ รายงานการมีส่วนได้ส่วนเสียของกรรมการและผู้บริหาร

5.2 คณะกรรมการชุดย่อย

ด้วยบทบาทหน้าที่และความรับผิดชอบของกรรมการที่เพิ่มขึ้น คณะกรรมการบริษัท
จึงได้แต่งตั้งคณะกรรมการชุดย่อยเฉพาะเรื่อง
เพื่อดูแลรับผิดชอบและสนับสนุนการทำงานของคณะกรรมการบริษัทในการกำกับดูแลกิจการเฉพาะด้าน
ให้มีประสิทธิภาพ โปร่งใส และสามารถตรวจสอบได้
พร้อมทั้งให้คณะกรรมการชุดย่อยแต่ละคณะมีการรายงานผลการปฏิบัติงานต่อคณะกรรมการบริษัทอีกด้วย
คณะกรรมการชุดย่อยของบริษัทฯ มีทั้งหมด 3 คณะ ได้แก่

5.2.1) กรรมการอิสระ

บริษัทฯ ให้คำจำกัดความของ “กรรมการอิสระ”
ตามหลักการกำกับดูแลกิจการที่ดีของสำนักงานคณะกรรมการกำกับหลักทรัพย์และตลาดหลักทรัพย์
เพื่อให้เกิดการบริหารจัดการที่ดีและเป็นที่น่าเชื่อถือต่อนักลงทุน
กรรมการอิสระจะต้องไม่มีส่วนเกี่ยวข้องกับการดำเนินงานใดๆ ของบริษัทฯ และบริษัทย่อย
รวมทั้งเป็นอิสระจากการบริหารควบคุม อำนาจควบคุมโดยผู้ถือหุ้น
และธุรกิจที่มีความขัดแย้งทางผลประโยชน์กับบริษัทฯ

5.2.2 คณะกรรมการตรวจสอบ

ประกอบด้วยกรรมการบริษัทที่เป็นกรรมการอิสระ จำนวน 3 คน โดยหนึ่งในคณะกรรมการตรวจสอบ
เป็นผู้มีความรู้ความเข้าใจและมีประสบการณ์การทำงานด้านบัญชีและการเงินเป็นอย่างดี
คณะกรรมการตรวจสอบมีหน้าที่สอบทานความถูกต้องของรายงานทางการเงิน
ความเพียงพอในการเปิดเผยข้อมูล กระบวนการควบคุมภายใน
และนโยบายการบริหารความเสี่ยงของบริษัทฯ ในด้านต่างๆ ที่มีประสิทธิภาพ
รวมทั้งมีหน้าที่สอบทานการดำเนินงานของบริษัทฯ
ให้เป็นไปตามนโยบายและระเบียบข้อบังคับของบริษัทฯ ตลอดจนกฎระเบียบต่างๆ ที่เกี่ยวข้อง

คณะกรรมการตรวจสอบปฏิบัติหน้าที่และสามารถแสดงความคิดเห็นได้อย่างอิสระ
โดยมีหน่วยงานตรวจสอบภายในของบริษัทฯ เป็นหน่วยปฏิบัติงาน
รายงานขึ้นตรงต่อคณะกรรมการตรวจสอบ
และรับนโยบายเกี่ยวกับการปฏิบัติงานตรวจสอบจากคณะกรรมการตรวจสอบ

5.2.3 คณะกรรมการบริหาร

ประกอบด้วยกรรมการบริษัท จำนวน 4 คน
มีหน้าที่หลักในการควบคุมดูแลการดำเนินธุรกิจของบริษัทฯ ให้เป็นไปตามนโยบายธุรกิจ เป้าหมาย
แผนการดำเนินงาน กลยุทธ์ทางธุรกิจ และงบประมาณที่ได้รับอนุมัติจากคณะกรรมการบริษัท
รวมทั้งการปฏิบัติอื่นใดตามที่ได้รับมอบหมายจากคณะกรรมการบริษัท

5.2.4 คณะกรรมการสรรหาและพิจารณาค่าตอบแทน

ประกอบด้วยกรรมการบริษัท จำนวน 5 คน
มีหน้าที่พิจารณาหลักเกณฑ์ในการจ่ายและรูปแบบค่าตอบแทนของกรรมการและผู้บริหารระดับสูง
เพื่อเสนอความเห็นต่อคณะกรรมการบริษัท
โดยคณะกรรมการบริษัทจะเป็นผู้อนุมัติค่าตอบแทนผู้บริหารระดับสูง
ส่วนค่าตอบแทนของกรรมการบริษัทนั้น คณะกรรมการบริษัทจะนำเสนอให้ที่ประชุมผู้ถือหุ้นเป็นผู้อนุมัติ

5.2.5) คณะกรรมการบริหารความเสี่ยง

คณะกรรมการบริหารความเสี่ยงมีหน้าที่ร้องขอข้อมูลที่เกี่ยวกับความเสี่ยงในการดำเนินงานต่างๆ
จากหน่วยงานที่เกี่ยวข้องหรือร้องขอให้หน่วยงาน/เจ้าหน้าที่ที่เกี่ยวข้องเข้าร่วมประชุมเพื่ออธิบายเกี่ยวกับปัจจัยความเสี่ยงและการบริหารความเสี่ยงตามความเหมาะสม

อีกทั้ง ยังมีหน้าที่ร้องขอให้หน่วยงานดังกล่าวดำเนินการปรับปรุงแก้ไขความเสี่ยงที่เกิดขึ้น หรือดำเนินการอื่นใดตามที่ได้รับมอบหมายจากคณะกรรมการบริษัท

5.3 บทบาท หน้าที่ และความรับผิดชอบของคณะกรรมการบริษัท

คณะกรรมการบริษัทเป็นผู้พิจารณากำหนดบทบาทหน้าที่ความรับผิดชอบระหว่างคณะกรรมการบริษัท
คณะกรรมการบริหาร คณะกรรมการตรวจสอบ คณะกรรมการสรรหาและพิจารณาค่าตอบแทน
และฝ่ายบริหาร อย่างชัดเจนตามที่ระบุไว้ในหัวข้อเรื่องโครงสร้างการจัดการ
รวมทั้งมีการติดตามความก้าวหน้าของผลการดำเนินงานและผลประกอบการของบริษัทฯ
ทุกครั้งในการประชุมคณะกรรมการบริษัท

บริษัทฯ เชื่อมั่นในจริยธรรมทางธุรกิจอันเป็นเงื่อนไขสำคัญสิ่งหนึ่งในการดำเนินธุรกิจของบริษัทฯ
โดยมุ่งเน้นเรื่องความเชื่อถือและความซื่อสัตย์เป็นส่วนประกอบสำคัญ บริษัทฯ
จึงได้จัดทำข้อกำหนดเกี่ยวกับจริยธรรม (Code of Conduct)
ขึ้นเป็นลายลักษณ์อักษรและเป็นพื้นฐานให้กรรมการ ผู้บริหารและพนักงานบริษัทฯ
ทุกคนรับทราบพร้อมถือเป็นแนวทางในการปฏิบัติหน้าที่ตามภารกิจของบริษัทฯ ด้วยความซื่อสัตย์ สุจริต
และเที่ยงธรรม ทั้งการปฏิบัติต่อบริษัทฯ และผู้มีส่วนได้เสียทุกฝ่าย รวมทั้งสาธารณชนและสังคม

คณะกรรมการบริษัท ผู้บริหาร และพนักงานในบริษัทฯ
ต้องพึงปฏิบัติหน้าที่และความรับผิดชอบภายใต้จริยธรรมธุรกิจของบริษัทฯ ด้วยความรอบคอบ โปร่งใส
เพื่อสร้างประโยชน์และมูลค่าสูงสุดทั้งต่อบริษัทฯ ผู้ถือหุ้น และผู้มีส่วนได้เสียทุกฝ่าย

คณะกรรมการบริษัท จัดให้มีระบบการควบคุมภายใน และการบริหารความเสี่ยงที่มีประสิทธิภาพ
และเป็นไปตามนโยบาย ข้อบังคับ และแผนงานของบริษัทฯ ตลอดจนกฎหมาย
หรือกฎระเบียบที่เกี่ยวข้องอยู่เสมอ

คณะกรรมการบริษัทต้องดูแลไม่ให้เกิดปัญหาความขัดแย้งทางผลประโยชน์
เพื่อให้เกิดประโยชน์สูงสุดต่อผู้ถือหุ้น โดยการกำหนดนโยบายและวิธีการดูแลไม่ให้คณะกรรมการ
ผู้บริหาร และพนักงาน นำข้อมูลภายในของบริษัทฯ ไปใช้เพื่อประโยชน์ส่วนตน

  5.4 การประชุมคณะกรรมการบริษัท

บริษัทฯ กำหนดให้มีการประชุมคณะกรรมการบริษัทอย่างน้อยเดือนละ 1 ครั้ง
โดยเลขานุการบริษัทจะจัดทำตารางการประชุมเป็นตารางปีล่วงหน้า
เพื่อกรรมการสามารถจัดสรรเวลาได้อย่างสะดวก นอกจากการประชุมตามปกติแล้ว บริษัทฯ
อาจจัดให้มีการประชุมวาระพิเศษขึ้นตามความจำเป็น
โดยเลขานุการบริษัทจะจัดส่งหนังสือเชิญประชุม พร้อมระเบียบวาระการประชุม
และเอกสารประกอบที่มีสาระสำคัญครบถ้วนไปยังกรรมการเป็นการล่วงหน้าไม่น้อยกว่า 7
วันก่อนการประชุมเสมอ เว้นแต่ในกรณีมีเหตุจำเป็นเร่งด่วน
เพื่อให้คณะกรรมการได้มีเวลาศึกษาข้อมูลอย่างเพียงพอ
เป็นการล่วงหน้าก่อนการเข้าประชุมแต่ละครั้ง
ซึ่งการกำหนดระเบียบวาระการประชุมจะผ่านการพิจารณาของประธานกรรมการและกรรมการผู้จัดการ

ในระหว่างการประชุม
ประธานกรรมการได้เปิดโอกาสให้กรรมการทุกคนแสดงความคิดเห็นอย่างเต็มที่และเป็นอิสระ
เพื่อให้การตัดสินใจของกรรมการแต่ละคนมีความรอบคอบและรัดกุม โดยเฉพาะวาระที่มีความสำคัญ
และมีการเชิญผู้บริหารระดับสูงเข้าร่วมประชุม
เพื่อให้ข้อมูลเพิ่มเติมที่เกี่ยวข้องกับระเบียบวาระการประชุม
และในการประชุมแต่ละครั้งเลขานุการบริษัท
จะทำหน้าที่บันทึกรายงานการประชุมให้แล้วเสร็จในเวลาที่เหมาะสม
และจัดส่งให้แก่ประธานกรรมการพิจารณาลงลายมือชื่อรับรองความถูกต้อง
สำหรับนำเสนอให้ที่ประชุมรับรองในวาระแรกของการประชุมครั้งถัดไป ทั้งนี้กรรมการบริษัท
สามารถแสดงความคิดเห็นขอแก้ไขเพิ่มเติมรายงานการประชุมให้มีความถูกต้องมากที่สุดได้

เมื่อที่ประชุมรับรองรายงานการประชุมแล้ว
รายงานการประชุมและเอกสารแนบประกอบระเบียบวาระการประชุมต่างๆ
จะถูกจัดเก็บโดยเลขานุการบริษัท พร้อมที่จะให้ผู้ที่เกี่ยวข้องตรวจสอบได้

ในปี 2555 บริษัทฯ มีการประชุมคณะกรรมการบริษัท จำนวน 12 ครั้ง
ซึ่งเหมาะสมกับภาระหน้าที่และความรับผิดชอบของคณะกรรมการและการดำเนินธุรกิจที่ผ่านมา

  5.5 การประเมินตนเองของคณะกรรมการบริษัท

คณะกรรมการบริษัท จะทำการประเมินผลการปฏิบัติงานของตนเองเป็นรายปี เป็นประจำทุกปี

  5.6 ค่าตอบแทนกรรมการบริษัท

บริษัทฯ ได้กำหนดนโยบายค่าตอบแทนไว้อย่างชัดเจนและโปร่งใส โดยบริษัทฯ
จ่ายค่าตอบแทนอยู่ในระดับที่เหมาะสมและเปรียบเทียบได้กับระดับเดียวกันในอุตสาหกรรมและความรับผิดชอบที่ได้รับมอบหมาย
อีกทั้งเพียงพอที่จะจูงใจและรักษากรรมการที่มีคุณสมบัติที่ต้องการไว้ได้ ค่าตอบแทนที่บริษัทฯ
จ่ายให้แก่กรรมการ อยู่ในรูปของเบี้ยประชุมและบำเหน็จ
โดยได้ผ่านการพิจารณาจากคณะกรรมการสรรหาและพิจารณาค่าตอบแทน
เพื่อนำเสนอขออนุมัติจากที่ประชุมผู้ถือหุ้นต่อไป

5.7 การพัฒนากรรมการและผู้บริหาร

บริษัทฯ
ได้จัดให้กรรมการทุกคนได้รับการอบรมหลักสูตรพื้นฐานที่จัดโดยสมาคมส่งเสริมสถาบันกรรมการบริษัทไทย
(IOD) และหลักสูตรอื่นๆ ที่เหมาะสมกับคณะกรรมการ

ทุกครั้งที่มีการเปลี่ยนแปลงกรรมการใหม่ เลขานุการบริษัทจะจัดเตรียมเอกสารและข้อมูลต่างๆ
ที่เป็นประโยชน์ต่อการปฏิบัติหน้าที่ของกรรมการใหม่
ซึ่งรวมถึงเอกสารแนะนำลักษณะธุรกิจของบริษัทฯ และแนวทางในการดำเนินธุรกิจของบริษัทฯ
ให้แก่กรรมการใหม่ด้วย

  5.8 การดูแลเรื่องการควบคุมภายใน

บริษัทฯ มีคณะกรรมการตรวจสอบซึ่งทำหน้าที่ควบคุม ตรวจสอบภายใน กำกับดูแลการดำเนินงาน
และบริหารงานของบริษัทฯ ในอันที่จะถ่วงดุลและตรวจสอบระหว่างกันอย่างเหมาะสม
เพื่อส่งเสริมให้บริษัทฯ มีระบบการควบคุมภายในที่มีประสิทธิภาพ
และระบบรายงานทางการเงินที่น่าเชื่อถือ นอกจากนี้ บริษัทฯ ยังมีฝ่ายตรวจสอบภายใน
ซึ่งเป็นหน่วยงานที่ขึ้นตรงต่อคณะกรรมการตรวจสอบทำหน้าที่ตรวจสอบ
และทบทวนระบบการควบคุมภายในของบริษัทฯ เพื่อให้เกิดความมั่นใจว่า การปฏิบัติงานหลัก
และกิจกรรมทางการเงินที่สำคัญของบริษัทฯ ได้ดำเนินการไปตามแนวทางที่กำหนดและมีประสิทธิภาพ
รวมถึงตรวจสอบการปฏิบัติตามกฎหมายและข้อกำหนดที่เกี่ยวข้องกับบริษัทฯ (Compliance
Control) ทั้งนี้ เพื่อให้ฝ่ายตรวจสอบภายในมีความเป็นอิสระ
ในการประชุมคณะกรรมการตรวจสอบที่จัดขึ้นแต่ละไตรมาสนั้น
ฝ่ายตรวจสอบภายในจะรายงานผลการตรวจสอบภายในที่สำคัญๆ ให้คณะกรรมการตรวจสอบรับทราบ
ตลอดจนรับงานที่คณะกรรมการตรวจสอบมอบหมายให้ดำเนินการ นอกจากนี้
การประชุมคณะกรรมการตรวจสอบในแต่ละไตรมาส
คณะกรรมการตรวจสอบจะส่งรายงานข้อเสนอแนะให้ฝ่ายบริหารรับทราบว่าควรปรับปรุงงานด้านใดบ้าง
และรายงานผลในส่วนที่เป็นประเด็นสำคัญต่อคณะกรรมการบริษัทต่อไป

9.2 คณะกรรมการชุดย่อย

  โครงสร้างการจัดการของบริษัทฯ ประกอบด้วย คณะกรรมการบริษัท คณะกรรมการตรวจสอบ
  คณะกรรมการบริหาร คณะกรรมการบริหารความเสี่ยง
  คณะกรรมการสรรหาและพิจารณาค่าตอบแทน คณะกรรมการกำกับการปฏิบัติตามเกณฑ์
  คณะกรรมการชะรีอะฮ์ และคณะอนุกรรมการชุดย่อยต่างๆ
  ซึ่งกรรมการแต่ละคณะจะมีหน้าที่และความรับผิดชอบ สรุปได้ดังนี้

9.2.1 คณะกรรมการบริษัท

บริษัทฯ
ได้ให้ความสำคัญต่อความรับผิดชอบของคณะกรรมการบริษัทในการปฏิบัติหน้าที่ต่อผู้ถือหุ้นและเป็นอิสระจากฝ่ายจัดการ
โดยได้กำหนดบทบาทสำคัญของคณะกรรมการเพื่อประโยชน์สูงสุดของบริษัทฯ ตามข้อกำหนด
ดังต่อไปนี้

9.2.1.1 ) องค์ประกอบคณะกรรมการบริษัท

คณะกรรมการบริษัทประกอบด้วยบุคคลผู้ทรงคุณวุฒิและมีประสบการณ์สูงในการดำเนินธุรกิจด้วยความรู้ความสามารถที่ผสมผสานกันในสาขาวิชาชีพต่างๆ
โดยมีกรรมการที่ไม่เป็นผู้บริหารที่มีประสบการณ์การทำงานที่เกี่ยวข้องกับธุรกิจเช่าซื้อเป็นอย่างดี
และได้นำมาซึ่งการเป็นผู้นำและการมีส่วนร่วมในการกำหนดทิศทางและวิสัยทัศน์การดำเนินธุรกิจของบริษัทฯ
ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจและงบประมาณที่กำหนดไว้อย่างมีประสิทธิภาพ
และก่อให้เกิดประโยชน์สูงสุดต่อบริษัทฯ

  ปัจจุบันคณะกรรมการบริษัทมีจำนวน 11 คน ประกอบด้วยกรรมการที่เป็นอิสระ 3 คน
  กรรมการที่ไม่เป็นผู้บริหาร 7 คน และกรรมการที่เป็นผู้บริหาร 1 คน
  โดยที่กรรมการที่เป็นผู้บริหารไม่ได้ไปดำรงตำแหน่งกรรมการในบริษัทจดทะเบียนอื่น นอกจากนี้
  บริษัทฯ มีการแต่งตั้งคณะกรรมการตรวจสอบ
  ซึ่งประกอบด้วยคณะกรรมการที่มีความเป็นอิสระจำนวน 3 คน
  ซึ่งไม่มีส่วนเกี่ยวข้องในการบริหารงานประจำและไม่เป็นผู้ถือหุ้นรายใหญ่ของบริษัทฯ
  ทำหน้าที่ถ่วงดุลและตรวจทานการบริหารงานของบริษัทฯ อีกด้วย
  และมีการทบทวนคุณสมบัติของกรรมการอิสระอย่างสม่ำเสมอ ซึ่งเป็นไปตามนิยามกรรมการอิสระ
  โดยเฉพาะกรรมการอิสระในคณะกรรมการที่ดำรงตำแหน่งกรรมการมาเกิน 9 ปี
  จะไม่พิจารณาให้ทำหน้าที่เป็นกรรมการอิสระอีกต่อไป

9.2.1.2) การกำหนดวาระการดำรงตำแหน่งของกรรมการ

บริษัทฯ ได้กำหนดให้กรรมการแต่ละคนดำรงตำแหน่งคราวละ 3 ปี เมื่อครบกำหนดตามวาระ
บริษัทฯ จะขออนุมัติจากที่ประชุมผู้ถือหุ้นเพื่อขออนุมัติต่อวาระการดำรงตำแหน่งของกรรมการรายนั้นๆ
ต่อไปอีกคราวละ 3 ปี โดยมีการแยกตำแหน่งประธานกรรมการและกรรมการผู้จัดการ โดยบริษัทฯ
มีการกำหนดบทบาทและอำนาจหน้าที่ไว้อย่างชัดเจน แบ่งออกเป็นงานด้านนโยบาย
การติดตามผลการดำเนินงาน และงานด้านบริหาร
ซึ่งประธานกรรมการไม่มีส่วนร่วมในการบริหารงานปกติประจำวัน
แต่จะมีหน้าที่หลักในการติดตามให้คณะกรรมการบริษัทกำหนดนโยบาย
และการติดตามประเมินผลการดำเนินงานของฝ่ายบริหาร
สำหรับกรรมการผู้จัดการจะมีหน้าที่บริหารงานประจำวันให้เป็นไปตามนโยบายที่ได้รับมอบหมายจากคณะกรรมการบริษัท

9.2.1.3) เลขานุการบริษัท

บริษัทฯ ได้มีการแต่งตั้งเลขานุการบริษัท โดยให้มีอำนาจหน้าที่และความรับผิดชอบต่างๆ เช่น
ให้คำแนะนำเบื้องต้นแก่กรรมการเกี่ยวกับกฎหมาย ข้อกำหนด กฎ ระเบียบ และข้อบังคับต่างๆ
ของบริษัทฯ และติดตามให้มีการปฏิบัติตามอย่างถูกต้องและสม่ำเสมอ
รวมถึงรายงานการเปลี่ยนแปลงในข้อกำหนดกฎหมายที่มีนัยสำคัญแก่กรรมการ
จัดการประชุมผู้ถือหุ้นและการประชุมคณะกรรมการให้เป็นไปตามกฎหมาย ข้อบังคับของบริษัทฯ
และข้อพึงปฏิบัติต่างๆ
ดูแลให้มีการเปิดเผยข้อมูลและรายงานสารสนเทศในส่วนที่รับผิดชอบตามระเบียบและข้อกำหนดของตลาดหลักทรัพย์ฯ
และสำนักงาน ก.ล.ต. รวมทั้งหน้าที่อื่นๆ
ตามที่กำหนดไว้ในพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551

9.2.2 คณะกรรมการตรวจสอบ

คณะกรรมการตรวจสอบ มีวาระในการดำรงตำแหน่งคราวละ 3 ปี
ประกอบด้วยกรรมการที่เป็นอิสระอย่างน้อย 3 คน
ซึ่งเป็นผู้ที่มีคุณสมบัติครบถ้วนตามหลักเกณฑ์ที่กำหนดโดยคณะกรรมการกำกับหลักทรัพย์และตลาดหลักทรัพย์
และคณะกรรมการกำกับตลาดทุน โดยมี นายปิยบุตร พรหมลักขโณ
เป็นผู้ที่มีความรู้และประสบการณ์อย่างเพียงพอที่จะสามารถทำหน้าที่ในการสอบทานความน่าเชื่อถือของงบการเงิน

ณ วันที่ 31 ธันวาคม 2557 คณะกรรมการตรวจสอบของบริษัทฯ ประกอบด้วยกรรมการอิสระจำนวน
3 คน ดังรายชื่อต่อไปนี้

+---+-------------------+-------------------------+---------+---------+
| ร |                   | ตำแหน่ง                  | จำ      | จำนวนค  |
| า |                   |                         | นวนครั้งก | รั้งที่เข้าร |
| ย |                   |                         | ารประชุม | ่วมประชุม |
| ช |                   |                         |         |         |
| ื่อ |                   |                         |         |         |
+===+===================+=========================+=========+=========+
| 1 | นายเกียรติคุณ        |   ประธานกรรมการตรวจสอบ  | 12      | 12      |
| . | ชาติประเสริฐ        |                         |         |         |
+---+-------------------+-------------------------+---------+---------+
| 2 | นายโชติศักดิ์         |   กรรมการตรวจสอบ        | 9       | 7       |
| . | อาสภวิริยะ          |                         |         |         |
+---+-------------------+-------------------------+---------+---------+
| 3 | นางอัจฉรา          |   กรรมการตรวจสอบ        | 7       | 7       |
| . | อาภรณ์เอี่ยม         |                         |         |         |
+---+-------------------+-------------------------+---------+---------+

** นางสาวรุจิรา สิงห์ดำรงค์ ทำหน้าที่เลขานุการคณะกรรมการตรวจสอบ

คณะกรรมการตรวจสอบทั้ง 3 คน ไม่มีส่วนในการบริหารงานประจำวันของบริษัทฯ
ไม่มีผลประโยชน์โดยตรง/โดยอ้อมเกี่ยวกับความสัมพันธ์ทางธุรกิจ หรือการให้บริการทางวิชาชีพ
อีกทั้งไม่ได้เป็นตัวแทนผู้ถือหุ้นรายใหญ่ ดังนั้น
คณะกรรมการตรวจสอบจึงสามารถปฏิบัติหน้าที่ได้อย่างเป็นอิสระ

คณะกรรมการตรวจสอบ มีอำนาจหน้าที่ความรับผิดชอบที่ได้รับมอบหมายจากคณะกรรมการบริษัท
ตามกฎบัตรของคณะกรรมการตรวจสอบ
ซึ่งครอบคลุมขอบเขตการดำเนินงานตามหลักเกณฑ์ที่กำหนดโดยคณะกรรมการกำกับหลักทรัพย์และตลาดหลักทรัพย์
และคณะกรรมการกำกับตลาดทุน และจะมีการสอบทานเป็นประจำทุกปี
เพื่อให้เหมาะสมกับสภาพแวดล้อมทางธุรกิจภายนอกและภายในที่อาจมีการเปลี่ยนแปลง

ขอบเขตอำนาจหน้าที่ของคณะกรรมการตรวจสอบ

1. หน้าที่ของคณะกรรมการตรวจสอบ

  1.1 กำกับให้บริษัทฯ ปฏิบัติและตรวจสอบรายงานทางการเงินของบริษัทฯ ให้ถูกต้องตามกฎหมาย
  กฎระเบียบ หรือข้อบังคับที่เกี่ยวข้อง

  1.2 พิจารณา แต่งตั้ง โยกย้าย เลิกจ้าง
  ผู้บริหารสูงสุดของฝ่ายตรวจสอบภายในและรายงานผลให้คณะกรรมการบริษัททราบ
  รวมทั้งพิจารณาความดีความชอบของผู้บริหารสูงสุดของฝ่ายตรวจสอบภายในและแจ้งผลให้ฝ่ายบริหารดำเนินการต่อไป

  1.3 พิจารณาแต่งตั้งและกำหนดค่าตอบแทนของผู้สอบบัญชี
  เพื่อให้คณะกรรมการบริษัทพิจารณาเพื่อขออนุมัติจากผู้ถือหุ้น

  1.4 จัดหาที่ปรึกษาภายนอก หรือผู้เชี่ยวชาญทางวิชาชีพในการให้คำแนะนำ
  หรือช่วยในการปฏิบัติงานตรวจสอบโดยใช้ค่าใช้จ่ายของบริษัทฯ

  1.5
  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของตลาดหลักทรัพย์แห่งประเทศไทย
  ทั้งนี้ เพื่อให้มั่นใจว่ารายกาดังกล่าวสมเหตุสมผลและเป็นประโยชน์สูงสุดต่อบริษัทฯ

  1.6 จัดทำรายงานของคณะกรรมการตรวจสอบ โดยเปิดเผยไว้ในรายงานประจำปีของบริษัทฯ
  ซึ่งรายงานดังกล่าว
  ต้องลงนามโดยประธานคณะกรรมการตรวจสอบตามหลักเกณฑ์ที่สำนักงานคณะกรรมการกำกับหลักทรัพย์และตลาดหลักทรัพย์กำหนด

  1.7
  ในกรณีฝ่ายบริหารและผู้สอบบัญชีมีความคิดเห็นแตกต่างกันเกี่ยวกับรายงานทางการเงินให้คณะกรรมการตรวจสอบเสนอความเห็นต่อคณะกรรมการบริษัทเพื่อพิจารณา

  1.8 อนุมัติกฎบัตร จรรยาบรรณ แผนการตรวจสอบภายใน ของฝ่ายตรวจสอบภายใน

  1.9 เสนองบประมาณของฝ่ายตรวจสอบภายในให้ฝ่ายบริหารพิจารณา

2. ความรับผิดชอบของคณะกรรมการตรวจสอบ

คณะกรรมการตรวจสอบมีความรับผิดชอบต่อคณะกรรมการบริษัทตามหน้าที่และความรับผิดชอบที่ได้รับมอบหมายจากคณะกรรมการบริษัท ในขณะที่ความรับผิดชอบในกิจกรรมทุกประการของบริษัทฯ ต่อบุคคลภายนอกยังคงเป็นของคณะกรรมการบริษัททั้งคณะ

9.2.3 คณะกรรมการบริหาร

ณ วันที่ 31 ธันวาคม 2557 บริษัทฯ มีคณะกรรมการบริหาร 4 คน ดังนี้

+---+-------------------+-------------------------+---------+---------+
| ร |                   | ตำแหน่ง                  | จำ      | จำนวนค  |
| า |                   |                         | นวนครั้งก | รั้งที่เข้าร |
| ย |                   |                         | ารประชุม | ่วมประชุม |
| ช |                   |                         |         |         |
| ื่อ |                   |                         |         |         |
+===+===================+=========================+=========+=========+
| 1 | นายฐาพล ภณเศรษฐ์   |   ประธานกรรมการบริหาร    | 12      | 10      |
| . |                   |                         |         |         |
+---+-------------------+-------------------------+---------+---------+
| 2 | นายธงรบ ด่านอำไพ   |   กรรมการบริหาร          | 12      | 12      |
| . |                   |                         |         |         |
+---+-------------------+-------------------------+---------+---------+
| 3 | นา                |   กรรมการบริหาร          | 12      | 11      |
| . | ยไพบูลย์ ศิริภาณุเสถียร |                         |         |         |
+---+-------------------+-------------------------+---------+---------+
| 4 | ดร.นันทพล พงษ์ไพบูลย์ |   กรรมการบริหาร          | 5       | 5       |
| . |                   |                         |         |         |
+---+-------------------+-------------------------+---------+---------+

** นายวุฒิพงษ์ เวชยานนท์ ทำหน้าที่เลขานุการคณะกรรมการบริหาร

ขอบเขตอำนาจหน้าที่ของคณะกรรมการบริหาร

1.  พิจารณากำหนดนโยบายทางธุรกิจ เป้าหมาย แผนการดำเนินงาน กลยุทธ์ทางธุรกิจ
    และงบประมาณประจำปีของบริษัทฯ รวมถึง
    กำหนดนโยบายภาพรวมการลงทุนและทิศทางนโยบายการลงทุนของบริษัทย่อยหรือบริษัทร่วมที่บริษัทฯ
    ควรลงทุนให้สอดคล้องกับนโยบายการลงทุนของบริษัทฯ
    และมีอำนาจอนุมัติแนวทางในการลงทุนและอนุมัติการลงทุนของบริษัทฯ
    ตามที่ระเบียบข้อบังคับของบริษัทฯ กำหนด เพื่อเสนอให้คณะกรรมการบริษัทพิจารณาอนุมัติ

2.  ควบคุมดูแลการดำเนินธุรกิจของบริษัทฯ ให้เป็นไปตามนโยบายธุรกิจ เป้าหมาย
    แผนการดำเนินงาน กลยุทธ์ทางธุรกิจ และงบประมาณที่ได้รับอนุมัติจากคณะกรรมการบริษัท
    และกำหนดให้ผู้บริหารของบริษัทฯ รายงานผลการดำเนินงานให้คณะกรรมการบริหารทราบ

3.  มีอำนาจพิจารณาอนุมัติการใช้จ่ายเงินเพื่อดำเนินงานต่างๆ
    ในส่วนที่เกินวงเงินอนุมัติของผู้บริหารที่มีอำนาจอนุมัติ ทั้งนี้
    ให้เป็นไปตามระเบียบอำนาจอนุมัติของบริษัทฯ
    หรือตามงบประมาณรายจ่ายประจำปีที่คณะกรรมการบริษัทได้มีมติอนุมัติแล้ว

4.  อนุมัติการขอเปลี่ยนแปลงรายละเอียดเกี่ยวกับการใช้งบประมาณภายในวงเงิน
    โดยไม่เปลี่ยนแปลงวัตถุประสงค์เดิม ตามที่คณะกรรมการบริษัทได้อนุมัติไว้แล้ว

5.  พิจารณาอนุมัติการให้สินเชื่อ การปรับปรุงโครงสร้างหนี้
    การลงทุนในหลักทรัพย์และอสังหาริมทรัพย์ การขอรับการสนับสนุนทางการเงิน
    การจัดซื้อจัดจ้าง และค่าใช้จ่ายต่างๆ ตามอำนาจที่กำหนดไว้โดยคณะกรรมการบริษัท ทั้งนี้
    โดยไม่ขัดแย้งหรือต้องห้ามตามหลักศาสนาอิสลาม

  การอนุมัติการให้สินเชื่อและการปรับปรุงโครงสร้างหนี้
  ให้หมายความรวมถึงการดำเนินการดังต่อไปนี้ด้วย

  5.1 ขยายหรือลดเวลาการชำระหนี้

  5.2 ปรับหนี้ระยะสั้นเป็นระยะยาว หรือในทางกลับกัน

  5.3 เพิ่มหรือลดระยะเวลาปลอดหนี้ การชำระต้นเงิน และ/หรือ
  ผลกำไรที่ผ่อนชำระในแต่ละงวด และอัตรากำไร

  5.4 ให้วงเงินสินเชื่อเพิ่มตามความเหมาะสมที่ไม่ทำให้วงเงินเพิ่มเกินอำนาจอนุมัติ

  5.5 ปรับปรุงประเภทสินเชื่อที่ไม่ทำให้วงเงินเพิ่มขึ้นเกินอำนาจอนุมัติ

  5.6 ลดหรือยกเว้นกำไรค้างรับ ค่าเสียหาย และค่าธรรมเนียมอื่นๆ
  เฉพาะในส่วนที่ยังไม่รับรู้เป็นรายได้

ทั้งนี้ การดำเนินการตามข้อ 5.1-5.6
ต้องไม่ก่อให้เกิดผลขาดทุนทางบัญชีในส่วนที่รับรู้เป็นรายได้แล้วในบัญชีกำไรขาดทุน

6.  ติดต่อขอสินเชื่อ ขอเพิ่มวงเงินสินเชื่อ ต่ออายุวงเงินสินเชื่อ จัดหาแหล่งเงินทุนใหม่
    จัดหาแหล่งเงินด้วยวิธีร่วมลงทุน การระดมทุนตามหลักศาสนาอิสลาม
    เพื่อประโยชน์ในการประกอบธุรกิจของบริษัทฯ
    รวมถึงติดตามผลการดำเนินงานและความก้าวหน้าของโครงการลงทุน

7.  มีอำนาจแต่งตั้งคณะทำงานหรือที่ปรึกษา เพื่อประโยชน์
    และประสิทธิภาพของการบริหารจัดการที่ดี และสามารถยกเลิก เปลี่ยนแปลง
    หรือแก้ไขการแต่งตั้ง หรือการมอบหมายนั้นๆ ได้

8.  เสนอแนะนโยบายการดำเนินงานของบริษัทฯ ในเรื่องเกี่ยวกับโครงสร้างองค์กร บุคลากร
    ค่าตอบแทน สวัสดิการ การพัฒนาปรับปรุงองค์กรให้เป็นพลวัตรและยั่งยืนต่อคณะกรรมการบริษัท

9.  อนุมัติการปรับเปลี่ยนโครงสร้างองค์กรและขอบเขตความรับผิดชอบของหน่วยงานที่กำกับดูแลโดยกรรมการผู้จัดการ
    และรายงานให้คณะกรรมการบริษัทเพื่อทราบ

10. รายงานผลการดำเนินงานต่อคณะกรรมการบริษัททุกเดือน

11. ปฏิบัติหน้าที่อื่นใดตามที่ได้รับมอบหมายจากคณะกรรมการบริษัท

ทั้งนี้ การที่คณะกรรมการบริษัทจะมอบหมายอำนาจหน้าที่และความรับผิดชอบให้คณะกรรมการบริหาร
หรือการที่คณะกรรมการบริหารจะมอบหมายอำนาจหน้าที่และความรับผิดชอบให้กับบุคคลอื่นใดนั้น
จะต้องไม่มีลักษณะเป็นการมอบอำนาจที่ทำให้คณะกรรมการบริหาร
หรือผู้รับมอบอำนาจจากคณะกรรมการบริหารสามารถอนุมัติรายการที่ตนหรือบุคคลที่อาจมีความขัดแย้ง
มีส่วนได้เสีย หรืออาจมีความขัดแย้งทางผลประโยชน์อื่นใดกับบริษัทฯ หรือบริษัทย่อย
ยกเว้นแต่เป็นการอนุมัติรายการที่เป็นไปตามปกติธุรกิจที่มีการกำหนดขอบเขตที่ชัดเจน

9.2.4 คณะกรรมการสรรหาและพิจารณาค่าตอบแทน

ณ วันที่ 31 ธันวาคม 2557 มีคณะกรรมการสรรหาและพิจารณาค่าตอบแทน
ซึ่งประกอบด้วยกรรมการ 5 คน ดังนี้

+---+---------------+-----------------------------+---------+---------+
| ร |               | ตำแหน่ง                      | จำ      | จำนวนค  |
| า |               |                             | นวนครั้งก | รั้งที่เข้าร |
| ย |               |                             | ารประชุม | ่วมประชุม |
| ช |               |                             |         |         |
| ื่อ |               |                             |         |         |
+===+===============+=============================+=========+=========+
| 1 | นายโช         |   ประธานกรรมการสรรหาฯ       | 4       | 4       |
| . | ติศักดิ์ อาสภวิริยะ |                             |         |         |
+---+---------------+-----------------------------+---------+---------+
| 2 | นางอัจฉรา      |   กร                        | 3       | 3       |
| . | อาภรณ์เอี่ยม     | รมการสรรหาและพิจารณาค่าตอบแทน |         |         |
+---+---------------+-----------------------------+---------+---------+
| 3 | นายธงรบ       |   กร                        | 7       | 7       |
| . | ด่านอำไพ       | รมการสรรหาและพิจารณาค่าตอบแทน |         |         |
+---+---------------+-----------------------------+---------+---------+
| 4 | ดร.นันทพล      |   กร                        | 7       | 6       |
| . | พงษ์ไพบูลย์      | รมการสรรหาและพิจารณาค่าตอบแทน |         |         |
+---+---------------+-----------------------------+---------+---------+
| 5 | นายไพบูลย์      |   กร                        | 3       | 2       |
| . | ศิริภาณุเสถียร    | รมการสรรหาและพิจารณาค่าตอบแทน |         |         |
+---+---------------+-----------------------------+---------+---------+

** นางพรธนา วันเกิด ทำหน้าที่เลขานุการคณะกรรมการสรรหาและพิจารณาค่าตอบแทน

ขอบเขตอำนาจหน้าที่ของคณะกรรมการสรรหาและพิจารณาค่าตอบแทน

1.  กำหนดหลักเกณฑ์ และวิธีการในการสรรหา ตลอดจนคัดเลือก และเสนอชื่อกรรมการบริษัท
    และกรรมการของคณะกรรมการชุดย่อยให้คณะกรรมการบริษัทอนุมัติ ซึ่งรวมถึงเรื่องดังต่อไปนี้

1.  ความหลากหลายของความรู้ ทักษะและประสบการณ์ที่จำเป็นของคณะกรรมการบริษัท

2.  ประเภท ขนาด และองค์ประกอบของคณะกรรมการชุดย่อย
    และเสนอแนะคณะกรรมการบริษัทในการแต่งตั้งทดแทนตำแหน่งในคณะกรรมการบริษัทหรือคณะกรรมการชุดย่อยที่ว่างลง
    เนื่องจากการพ้นจากตำแหน่งตามวาระหรือว่างลงจากเหตุอื่น

2.  กำหนดหลักเกณฑ์ และวิธีการในการสรรหาผู้บริหารระดับผู้ช่วยกรรมการผู้จัดการขึ้นไป

3.  สร้างความมั่นใจว่าแผนการสืบทอดตำแหน่งผู้บริหารระดับสูงในตำแหน่งที่สำคัญ
    และรายชื่อผู้บริหาร หรือพนักงานที่อยู่ในเกณฑ์ที่จะได้รับการพิจารณา
    ได้รับการทบทวนเป็นระยะ

4.  นำเสนอแผนการกำหนดค่าตอบแทนที่เหมาะสมสำหรับคณะกรรมการบริษัทและคณะกรรมการชุดย่อยต่อคณะกรรมการบริษัทเพื่อพิจารณาและเสนอต่อผู้ถือหุ้น

5.  นำเสนอแผนการกำหนดค่าตอบแทนที่เหมาะสมสำหรับผู้บริหารระดับผู้ช่วยกรรมการผู้จัดการขึ้นไปต่อคณะกรรมการบริษัท

6.  ดำเนินการตามที่คณะกรรมการบริษัทมอบหมาย

9.2.5 คณะกรรมการบริหารความเสี่ยง

ณ วันที่ 31 ธันวาคม 2557 บริษัทฯ มีคณะกรรมการบริหารความเสี่ยง ซึ่งประกอบด้วยกรรมการ 4
คน ดังนี้

+---+------------------+--------------------------+---------+---------+
| ร |                  | ตำแหน่ง                   | จำ      | จำนวนค  |
| า |                  |                          | นวนครั้งก | รั้งที่เข้าร |
| ย |                  |                          | ารประชุม | ่วมประชุม |
| ช |                  |                          |         |         |
| ื่อ |                  |                          |         |         |
+===+==================+==========================+=========+=========+
| 1 | นาย              |   ปร                     | 5       | 5       |
| . | ไพบูลย์ ศิริภาณุเสถียร | ะธานกรรมการบริหารความเสี่ยง |         |         |
+---+------------------+--------------------------+---------+---------+
| 2 | ดร.นันทพล         |   กรรมการบริหารความเสี่ยง   | 5       | 5       |
| . | พงษ์ไพบูลย์         |                          |         |         |
+---+------------------+--------------------------+---------+---------+
| 3 | นายธีระพันธ์        |   กรรมการบริหารความเสี่ยง   | 5       | 3       |
| . | เพ็ชร์สุวรรณ์        |                          |         |         |
+---+------------------+--------------------------+---------+---------+
| 4 | นายธงรบ ด่านอำไพ  |   กรรมการบริหารความเสี่ยง   | 5       | 5       |
| . |                  |                          |         |         |
+---+------------------+--------------------------+---------+---------+

** นายวุฒิพงษ์ เวชยานนท์ ทำหน้าที่เลขานุการคณะกรรมการบริหารความเสี่ยง

ขอบเขตอำนาจหน้าที่ของคณะกรรมการบริหารความเสี่ยง

1.  พิจารณาให้ความเห็นและอนุมัติร่างนโยบาย และกรอบการบริหารความเสี่ยงของบริษัทฯ

2.  พิจารณาให้ความเห็นและอนุมัติในการกำหนดระดับความเสี่ยงที่ยอมรับได้ (Risk Appetite)
    และความเบี่ยงเบนของระดับความเสี่ยงที่ยอมรับได้ของบริษัทฯ (Risk Tolerance)

3.  รับทราบ พิจารณา และให้ความเห็นในผลการประเมินความเสี่ยง
    แนวทางและมาตรการจัดการความเสี่ยง
    แผนปฏิบัติการเพื่อจัดการความเสี่ยงที่เหลืออยู่ของบริษัทฯ เพื่อให้มั่นใจว่าบริษัทฯ
    มีการบริหารความเสี่ยงที่เพียงพอและเหมาะสม

4.  ดูแลและสนับสนุนให้การบริหารความเสี่ยงองค์กรประสบความสำเร็จ เสนอแนะวิธีป้องกัน
    และวิธีลดระดับความเสี่ยงให้อยู่ในระดับที่ยอมรับได้
    ติดตามแผนการดำเนินงานเพื่อลดความเสี่ยงอย่างต่อเนื่อง
    และเหมาะสมกับสภาวะการดำเนินธุรกิจ
    เพื่อให้มั่นใจว่าความเสี่ยงได้รับการบริหารจัดการอย่างเพียงพอและเหมาะสม

5.  อนุมัติแผนการดำเนินงานความต่อเนื่องทางธุรกิจ (Business Continuity Management
    Plan) รวมถึงการดำเนินงานตามแผนทางธุรกิจ (Business Continuity Management)

6.  เสนอแนะและสนับสนุนแก่คณะกรรมการบริษัท ฝ่ายบริหาร และคณะทำงานบริหารความเสี่ยง
    ในเรื่องการบริหารความเสี่ยงระดับองค์กร รวมถึงส่งเสริมและสนับสนุนให้มีการปรับปรุง
    และพัฒนาระบบการบริหารความเสี่ยงภายในองค์กรอย่างต่อเนื่องและสม่ำเสมอ

7.  กลั่นกรองผลิตภัณฑ์และบริการของบริษัทฯ ก่อนนำเสนอขออนุมัติต่อคณะกรรมการบริษัท

8.  ดูแลและสนับสนุนให้มีการสอบทาน
    และทบทวนนโยบายและกรอบการบริหารความเสี่ยงองค์กรเป็นประจำอย่างน้อยทุกปี
    เพื่อให้แน่ใจว่านโยบายและกรอบการบริหารความเสี่ยงดังกล่าว
    ยังคงสอดคล้องและเหมาะสมกับสภาพการดำเนินธุรกิจในภาพรวมและกิจกรรมการบริหารความเสี่ยงของบริษัทฯ

9.  รายงานความเสี่ยงที่สำคัญขององค์กร รวมถึงสถานะของความเสี่ยง
    แนวทางในการจัดการความเสี่ยงความคืบหน้าและผลของการบริหารความเสี่ยงให้แก่คณะกรรมการบริษัทฯในสิ่งที่ต้องปรับปรุงแก้ไขเพื่อให้เกิดประโยชน์ต่อการบริหารความเสี่ยงโดยรวมทั่วทั้งองค์กรตามหลักเกณฑ์ของสำนักงานคณะกรรมการกำกับตลาดทุน
    สำนักงานคณะกรรมการกำกับหลักทรัพย์และตลาดหลักทรัพย์ และมาตรฐานอื่นที่เป็นสากล

10. ให้ความเห็นและข้อเสนอแนะในการใช้บริการจากบุคคลภายนอก
    เพื่อให้คำปรึกษาแนะนำที่เป็นอิสระเกี่ยวกับกรอบ ขอบเขต และการปฏิบัติงาน
    ในการบริหารจัดการความเสี่ยงให้แก่สำนักบริหารความเสี่ยง

11. ให้ความเห็นและข้อเสนอแนะในการว่าจ้างบุคคลภายนอก
    เพื่อช่วยในการปฏิบัติงานของสำนักบริหารความเสี่ยง
    ในกรณีที่มีปริมาณงานมากเกินกว่าอัตรากำลังของสำนักบริหารความเสี่ยงที่มีอยู่ที่จะสามารถปฏิบัติหน้าที่ให้บรรลุผลได้ภายในระยะเวลาที่กำหนด
    และการว่าจ้างดังกล่าวจะเป็นผลดีแก่บริษัทฯ ทั้งนี้ ต้องเป็นการว่าจ้างเฉพาะคราว

12. สื่อสารแลกเปลี่ยนข้อมูล และประสานงานเกี่ยวกับความเสี่ยง
    และการควบคุมภายในกับคณะกรรมการตรวจสอบอย่างน้อยปีละ 1 ครั้ง

13. ประเมินโอกาสการเกิดการทุจริตและนำเสนอต่อคณะกรรมการบริษัทฯเพื่อใช้เป็นแนวทางสำหรับการตรวจสอบภายใน
    เพื่อการวางแผนตรวจสอบและติดตาม

14. ปฏิบัติหน้าที่อื่นตามที่ได้รับมอบหมายจากคณะกรรมการบริษัท

9.2.6 คณะกรรมการชะรีอะฮ์

ณ วันที่ 31 ธันวาคม 2557 บริษัทฯ มีคณะกรรมการชะรีอะฮ์ ซึ่งประกอบด้วยกรรมการ 3 คน ดังนี้

+---+------------------+--------------------------+---------+---------+
| ร |                  | ตำแหน่ง                   | จำ      | จำนวนค  |
| า |                  |                          | นวนครั้งก | รั้งที่เข้าร |
| ย |                  |                          | ารประชุม | ่วมประชุม |
| ช |                  |                          |         |         |
| ื่อ |                  |                          |         |         |
+===+==================+==========================+=========+=========+
| 1 | นายอรุณ บุญชม      |   ประธานกรรมการชะรีอะฮ์    | 3       | 3       |
| . |                  |                          |         |         |
+---+------------------+--------------------------+---------+---------+
| 2 | รศ.ดร.อิสมาแอ อาลี |   กรรมการชะรีอะฮ์          | 3       | 3       |
| . |                  |                          |         |         |
+---+------------------+--------------------------+---------+---------+
| 3 | นายสมหวัง บินหะซัน  |   กรรมการชะรีอะฮ์          | 3       | 3       |
| . |                  |                          |         |         |
+---+------------------+--------------------------+---------+---------+

** นายชลิต ศรีสมาน ทำหน้าที่เลขานุการคณะกรรมการชะรีอะฮ์

ขอบเขตอำนาจหน้าที่ของคณะกรรมการชะรีอะฮ์

1. พิจารณาให้คำรับรองเอกสารต่างๆ ที่เกี่ยวข้องกับหลักชะรีอะฮ์
เพื่อให้การดำเนินงานของบริษัทฯ เป็นไปตามหลักชะรีอะฮ์ เช่น

  (1.1) นโยบายบริษัท ข้อบังคับ ระเบียบ คู่มือปฏิบัติงาน ระเบียบปฏิบัติงานของบริษัทฯ

  (1.2) เอกสารสัญญาระหว่างบริษัทฯ กับลูกค้า เอกสารสัญญาระหว่างบริษัทฯ กับหน่วยงานอื่น

  (1.3) คู่มือผลิตภัณฑ์ การโฆษณาประชาสัมพันธ์ เอกสารการขายต่างๆ

2. ให้คำปรึกษาแก่บุคคลหรือหน่วยงานภายในและภายนอกที่ปฏิบัติงานให้แก่บริษัทฯ
เกี่ยวกับหลักการของศาสนาอิสลาม เช่น คณะกรรมการ พนักงาน หน่วยงานต่างๆ ในบริษัทฯ
ที่ปรึกษากฏหมาย ผู้ตรวจสอบบัญชี ที่ปรึกษาบริษัท กระทรวงการคลัง หรือธนาคารแห่งประเทศไทย
ตลาดหลักทรัพย์แห่งประเทศไทย เป็นต้น เพื่อให้การดำเนินการของบริษัทฯ เป็นไปตามเป้าหมาย

3. พิจารณาการจัดสรรกองทุนซะกาตของบริษัทฯ สู่ชาวมุสลิมอย่างเป็นธรรม

4. มีสิทธิร่วมประชุมกับคณะกรรมการหรือคณะอนุกรรมการหรือคณะทำงานทุกชุดของบริษัทฯ

5. ร่วมขยายฐานธุรกิจ ผลิตภัณฑ์ และบริการต่างๆ ของบริษัทฯ สู่ชุมชนมุสลิม

9.2.7 คณะกรรมการกำกับการปฏิบัติตามเกณฑ์

ณ วันที่ 31 ธันวาคม 2557 บริษัทฯ มีคณะกรรมการกำกับการปฏิบัติตามเกณฑ์
ซึ่งประกอบด้วยกรรมการ 4 คน ดังนี้

+---+----------------+----------------------------+---------+---------+
| ร |                | ตำแหน่ง                     | จำ      | จำนวนค  |
| า |                |                            | นวนครั้งก | รั้งที่เข้าร |
| ย |                |                            | ารประชุม | ่วมประชุม |
| ช |                |                            |         |         |
| ื่อ |                |                            |         |         |
+===+================+============================+=========+=========+
| 1 | นายโ           |   ประธา                    | 2       | 2       |
| . | ชติศักดิ์ อาสภวิริยะ | นกรรมการกำกับการปฏิบัติตามเกณฑ์ |         |         |
+---+----------------+----------------------------+---------+---------+
| 2 | นายเกียรติคุณ     |                            | 2       | 2       |
| . | ชาติประเสริฐ     |  กรรมการกำกับการปฏิบัติตามเกณฑ์ |         |         |
+---+----------------+----------------------------+---------+---------+
| 3 | นางอัจฉรา       |                            | 2       | 2       |
| . | อาภรณ์เอี่ยม      |  กรรมการกำกับการปฏิบัติตามเกณฑ์ |         |         |
+---+----------------+----------------------------+---------+---------+
| 4 | นายธงรบ        |                            | 2       | 1       |
| . | ด่านอำไพ        |  กรรมการกำกับการปฏิบัติตามเกณฑ์ |         |         |
+---+----------------+----------------------------+---------+---------+

** นายวุฒิพงษ์ เวชยานนท์ ทำหน้าที่เลขานุการคณะกรรมการกำกับการปฏิบัติตามเกณฑ์

ขอบเขตอำนาจหน้าที่ของคณะกรรมการกำกับการปฏิบัติตามเกณฑ์

1.  กำกับดูแลการปฏิบัติงาน ของบริษัทในทุกๆ ด้าน ให้เป็นตามตามกฎเกณฑ์ ระเบียบ คำสั่ง
    ข้อบังคับที่ออกโดยคณะกรรมการกำกับตลาดทุน
    คณะกรรมการกำกับดูแลหลักทรัพย์และตลาดหลักทรัพย์ ตลาดหลักทรัพย์แห่งประเทศไทย
    หรือกฎเกณฑ์ ระเบียบ คำสั่ง ข้อบังคับใดที่ออกตาม พรบ. หลักทรัพย์ พ.ศ. 2535
    และให้รายงานคณะกรรมการบริษัทฯ เพื่อทราบว่ามีการปฎิบัติถูกต้อง
    และไม่ถูกต้องตามระเบียบ

2.  พิจารณา และให้มีความเห็น หรือข้อเสนอแนะ การรายงานผลการกำกับการปฏิบัติตามเกณฑ์
    และการสอบทานสินเชื่อ และรายงานคณะกรรมการบริษัทเพื่อทราบ และหรือพิจารณา
    เป็นประจำทุกไตรมาส

กรณีที่ฝ่ายจัดการปฏิบัติไม่เป็นไปตามเกณฑ์ ให้สั่งดำเนินการปรับปรุงแก้ไข
เมื่อแก้ไขแล้วให้ฝ่ายจัดการบันทึกไว้เป็นแนวทางการปฏิบัติงาน ให้ถูกต้องตามกฎเกณฑ์ต่อไป

และหากฝ่ายจัดการยังไม่ปฏิบัติตามเกณฑ์ตามที่สั่งให้แก้ไข
ให้ส่งเรื่องต่อคณะกรรมการตรวจสอบทราบเพื่อดำเนินการตามขั้นตอนการตรวจสอบ
และรายงานต่อคณะกรรมการบริษัททราบ

3.  สร้างกลไกในการกลั่นกรอง และทบทวนการปฏิบัติตามเกณฑ์
    อย่างน้อยในเรื่องที่เกี่ยวกับการอนุมัติสินเชื่อ การจัดซื้อจัดจ้าง และทรัพยากรบุคคล
    โดยออกเป็นแนวทางปฏิบัติให้แต่ละหน่วยงานทำการตรวจสอบ
    และยืนยันการปฏิบัติถูกต้องตามกฎเกณฑ์
    และกำหนดให้ฝ่ายตรวจสอบทำการสุ่มตรวจสอบเป็นครั้งคราว

4.  ให้มีการจัดตั้งหน่วยงานกำกับการปฏิบัติตามเกณฑ์ ที่จะคอยกำกับดูแลให้หน่วยงานต่าง ๆ
    ปฏิบัติให้เป็นไปตามแนวทางการปฏิบัติหน้าที่ที่ถูกต้อง โดยให้ขึ้นตรงต่อคณะกรรมการบริษัทฯ
    ให้มีการประชุมคณะกรรมการกำกับการปฏิบัติตามเกณฑ์อย่างน้อยปีละ 4 ครั้ง

5.  ให้ความเห็นต่อรายงานการกำกับการปฏิบัติเกณฑ์ประจำปี (Annual Compliance Report)

6.  จัดให้ทุกหน่วยงานของบริษัทมีการสอบทานรายงานการปฏิบัติงานของตนให้เป็นไปตามกฎเกณฑ์
    และอาจมีการเสนอแนะให้สอบทาน หรือติดตามธุรกรรมใด
    ที่เห็นว่าอาจมีการไม่ปฏิบัติตามกฎเกณฑ์ และเป็นเรื่องสำคัญ ที่มีความเสี่ยงต่อบริษัทฯ

7.  พิจารณาปัญหาอุปสรรคของการปฏิบัติตามกฎระเบียบต่าง ๆ ในการปฏิบัติงานของฝ่ายจัดการ
    และเสนอแนะให้ผู้มีอำนาจในการออกกฎระเบียบนั้น พิจารณาปรับปรุง แก้ไข
    ไม่ให้กฎระเบียบนั้นเป็นอุปสรรคต่อการปฎิบัติงานของหน่วยงานต่างๆ

8.  จัดให้มีการสัมมนาในเรื่องการปฏิบัติตามกฎเกณฑ์ โดยให้หน่วยงานต่าง ๆ ยกปัญหาข้อขัดข้อง
    เสนอแนะแนวทางแก้ไข เพื่อสะท้อนให้กรรมการบริษัทและหน่วยงานที่เกี่ยวข้องทราบถึงปัญหา

9.  ประเมินการปฏิบัติงานประจำปีของหน่วยงานกำกับการปฏิบัติตามกฎเกณฑ์
    เพื่อมิให้เกิดความขัดแย้งทางผลประโยชน์ และมีความเป็นอิสระ
    รวมถึงทบทวนนโยบายและประเมินประสิทธิภาพของการบริหารความเสี่ยงด้านการปฏิบัติตามกฎเกณฑ์อย่างสม่ำเสมอ

10. มีอำนาจแต่งตั้งคณะทำงาน เพื่อปฏิบัติงานตามที่มอบหมาย

11. มีอำนาจเชิญคณะทำงาน หรือพนักงานของหน่วยงานบริษัทฯ
    เพื่อให้ข้อมูลหรือชี้แจงนำส่งเอกสารหลักฐานต่างๆ ในการปฏิบัติงานประกอบการพิจารณา

12. ปฏิบัติงานอื่นใดตามที่ได้รับมอบหมายจากคณะกรรมการบริษัท

  9.2.8 กรรมการผู้จัดการ

ผู้บริหารสูงสุดของบริษัทฯ ณ วันที่ 31 ธันวาคม 2557 ได้แก่ นายธงรบ ด่านอำไพ
กรรมการผู้จัดการ

  ขอบเขต หน้าที่และความรับผิดชอบของกรรมการผู้จัดการ บมจ.อะมานะฮ์ ลิสซิ่ง

1.  เป็นผู้บังคับบัญชาของพนักงานทุกตำแหน่งและทุกคนในบริษัทฯ

2.  บริหารจัดการและมีอำนาจสั่งการออกคำสั่ง กฎระเบียบ
    ข้อบังคับของบริษัทที่เกี่ยวข้องกับการปฏิบัติงานของพนักงานให้เกิดผลการปฏิบัติงานตามนโยบายทางธุรกิจ
    เป้าหมาย แผนการดำเนินงาน กลยุทธ์ทางธุรกิจ และงบประมาณประจำปีของบริษัทฯ รวมถึง
    กำหนดนโยบายภาพรวมการลงทุนและทิศทางนโยบายการลงทุนของบริษัทย่อยหรือบริษัทร่วมที่บริษัทฯ
    ควรลงทุนให้สอดคล้องกับนโยบายการลงทุนของบริษัทฯ
    และนำเสนอหรือเสนอแนะแนวทางในการลงทุนและอนุมัติการลงทุนของบริษัทฯ
    ตามที่ระเบียบข้อบังคับของบริษัทฯ และกฎหมายที่เกี่ยวข้อง
    เพื่อเสนอให้คณะกรรมการบริหารและหรือคณะกรรมการบริษัทพิจารณาอนุมัติตามวงเงินอำนาจที่ได้รับ

3.  ควบคุมดูแลการดำเนินธุรกิจของบริษัทฯ ให้เป็นไปตามนโยบายธุรกิจ เป้าหมาย
    แผนการดำเนินงาน กลยุทธ์ทางธุรกิจ
    และงบประมาณที่ได้รับอนุมัติจากคณะกรรมการบริหารและคณะกรรมการบริษัท
    และกำหนดให้ผู้บริหารของบริษัทฯ
    รายงานผลการดำเนินงานให้คณะกรรมการบริหารและคณะกรรมการบริษัททราบ

4.  มีอำนาจพิจารณาอนุมัติการใช้จ่ายเงินเพื่อดำเนินงานต่างๆ ทั้งนี้
    ให้เป็นไปตามระเบียบอำนาจอนุมัติของบริษัทฯ
    หรือตามงบประมาณรายจ่ายประจำปีที่คณะกรรมการบริษัทได้มีมติอนุมัติแล้ว

5.  อนุมัติการขอเปลี่ยนแปลงรายละเอียดเกี่ยวกับการใช้งบประมาณภายในวงเงิน
    โดยไม่เปลี่ยนแปลงวัตถุประสงค์เดิม ตามวงเงินอำนาจที่ได้รับมอบ
    และตามที่คณะกรรมการบริหารและหรือคณะกรรมการบริษัทได้อนุมัติไว้แล้ว

6.  พิจารณาอนุมัติการให้สินเชื่อ การปรับปรุงโครงสร้างหนี้
    การลงทุนในหลักทรัพย์และอสังหาริมทรัพย์ การขอรับการสนับสนุนทางการเงิน
    การจัดซื้อจัดจ้าง และค่าใช้จ่ายต่างๆ ตามอำนาจที่กำหนดไว้โดยคณะกรรมการบริษัท ทั้งนี้
    โดยไม่ขัดแย้งหรือต้องห้ามตามหลักศาสนาอิสลาม

  การอนุมัติการให้สินเชื่อและการปรับปรุงโครงสร้างหนี้
  ให้หมายความรวมถึงการดำเนินการดังต่อไปนี้ด้วย

  6.1 ขยายหรือลดเวลาการชำระหนี้

  6.2 ปรับหนี้ระยะสั้นเป็นระยะยาว หรือในทางกลับกัน

  6.3 เพิ่มหรือลดระยะเวลาปลอดหนี้ การชำระต้นเงิน และ/หรือ
  ผลกำไรที่ผ่อนชำระในแต่ละงวด และอัตรากำไร

  6.4 ให้วงเงินสินเชื่อเพิ่มตามความเหมาะสมที่ไม่ทำให้วงเงินเพิ่มเกินอำนาจอนุมัติ

  6.5 ปรับปรุงประเภทสินเชื่อที่ไม่ทำให้วงเงินเพิ่มขึ้นเกินอำนาจอนุมัติ

  6.6 ลดหรือยกเว้นกำไรค้างรับ ค่าเสียหาย และค่าธรรมเนียมอื่นๆ
  เฉพาะในส่วนที่ยังไม่รับรู้เป็นรายได้

ทั้งนี้ การดำเนินการตามข้อ 6.1- 6.6
ต้องไม่ก่อให้เกิดผลขาดทุนทางบัญชีในส่วนที่รับรู้เป็นรายได้แล้วในบัญชีกำไรขาดทุน

7.  ติดต่อขอสินเชื่อ ขอเพิ่มวงเงินสินเชื่อ ต่ออายุวงเงินสินเชื่อ จัดหาแหล่งเงินทุนใหม่
    จัดหาแหล่งเงินด้วยวิธีร่วมลงทุน การระดมทุนตามหลักศาสนาอิสลาม
    เพื่อประโยชน์ในการประกอบธุรกิจของบริษัทฯ
    รวมถึงติดตามผลการดำเนินงานและความก้าวหน้าของโครงการลงทุน

8.  มีอำนาจแต่งตั้งคณะทำงานหรือที่ปรึกษา เพื่อประโยชน์
    และประสิทธิภาพของการบริหารจัดการที่ดี และสามารถยกเลิก เปลี่ยนแปลง
    หรือแก้ไขการแต่งตั้ง หรือการมอบหมายนั้นๆ ได้

9.  มีอำนาจบริหารจัดการในเรื่องเกี่ยวกับการกำหนดให้มีและปรับปรุง เปลี่ยนแปลง แก้ไข
    และพัฒนาโครงสร้างองค์กร การพิจารณาและบริหารค่าตอบแทนและสวัสดิการของพนักงาน
    การบริหารความเสี่ยงทางธุรกิจ การกำกับดูแลกิจการให้เป็นไปตามกฎเกณฑ์ ระเบียบ
    ข้อบังคับของบริษัทและกฎหมายที่เกี่ยวข้องและรายงานการบริหารจัดการต่อคณะกรรมการบริหารและหรือคณะกรรมการบริษัทเพื่อทราบหรืออนุมัติแล้วแต่กรณี

10. มีอำนาจอนุมัติการปรับเปลี่ยนโครงสร้างองค์กรและขอบเขตความรับผิดชอบของหน่วยงานทุกหน่วยงานภายในบริษัท
    ให้เหมาะสมกับการบริหารกิจการของบริษัทฯ
    และรายงานให้คณะกรรมการบริหารและหรือคณะกรรมการบริษัทเพื่อพิจารณา และ/หรือ
    รับทราบ

11. รายงานผลการดำเนินงานต่อคณะกรรมการบริหารและหรือคณะกรรมการบริษัทเป็นประจำต่อเนื่อง

12. ปฏิบัติหน้าที่อื่นใดตามที่ได้รับมอบหมายจากคณะกรรมการบริษัท

ทั้งนี้
การที่คณะกรรมการบริษัทจะมอบหมายอำนาจหน้าที่และความรับผิดชอบให้กรรมการผู้จัดการและการที่กรรมการผู้จัดการจะมอบหมายอำนาจหน้าที่และความรับผิดชอบให้กับบุคคลอื่นใดนั้น
จะต้องไม่มีลักษณะเป็นการมอบอำนาจที่ทำให้กรรมการผู้จัดการ
หรือผู้รับมอบอำนาจจากกรรมการผู้จัดการสามารถอนุมัติรายการที่ตนหรือบุคคลที่อาจมีความขัดแย้ง
มีส่วนได้เสีย หรืออาจมีความขัดแย้งทางผลประโยชน์อื่นใดกับบริษัทฯ หรือบริษัทย่อย
ยกเว้นแต่เป็นการอนุมัติรายการที่เป็นไปตามปกติธุรกิจที่มีการกำหนดขอบเขตที่ชัดเจน

9.3 การสรรหาและแต่งตั้งกรรมการและผู้บริหารสูงสุด

1) หลักเกณฑ์ในการสรรหากรรมการบริษัท

การคัดเลือกบุคคลที่จะแต่งตั้งเป็นกรรมการหรือกรรมการอิสระของบริษัทฯ
ได้ผ่านขั้นตอนของคณะกรรมการสรรหาและพิจารณาค่าตอบแทน (Nomination and
Remuneration Committee) โดยมีการกำหนดแนวทางในการแต่งตั้งกรรมการบริษัท ดังนี้

1.1 คณะกรรมการสรรหาและพิจารณาค่าตอบแทน
จะเป็นผู้พิจารณาคัดเลือกบุคคลจากแหล่งข้อมูลต่างๆ โดยเฉพาะฐานข้อมูลกรรมการ (Director
Poll) ตามเกณฑ์ที่ไม่มีลักษณะต้องห้ามตามกฎหมาย และพิจารณาจากคุณสมบัติ ประสบการณ์
ปริทรรศน์ ความสามารถ และอุปนิสัย รวมถึงพิจารณาทักษะที่จำเป็นที่ยังขาดอยู่ โดยบริษัทฯ
มีการจัดทำ Board Skill Matrix เพื่อกำหนดคุณสมบัติของกรรมการที่ต้องการสรรหา
เพื่อนำเสนอต่อคณะกรรมการบริษัทพิจารณาอนุมัติแต่งตั้งบุคคลขึ้นเป็นกรรมการของบริษัทฯ
เมื่อคณะกรรมการบริษัทพิจารณาแล้วหากไม่อยู่ในอำนาจที่จะแต่งตั้งบุคคลขึ้นเป็นกรรมการได้
จะนำเสนอให้ที่ประชุมผู้ถือหุ้นเป็นผู้พิจารณาอนุมัติต่อไป

1.2 การเลือกตั้งกรรมการแทนกรรมการที่ว่างลงเพราะเหตุอื่น นอกจากถึงคราวออกตามวาระ
เป็นไปตามข้อบังคับของบริษัทฯ คือ
คณะกรรมการสรรหาและพิจารณาค่าตอบแทนเป็นผู้พิจารณาเลือกบุคคลซึ่งมีคุณสมบัติ
และไม่มีลักษณะต้องห้ามตามกฎหมาย
และนำเสนอให้คณะกรรมการบริษัทพิจารณาอนุมัติเข้าเป็นกรรมการแทน
ในการประชุมคณะกรรมการคราวถัดไป เว้นแต่วาระของกรรมการจะเหลือน้อยกว่า 2 เดือน
บุคคลซึ่งเข้าเป็นกรรมการแทนดังกล่าว จะอยู่ในตำแหน่งกรรมการ
ได้เพียงเท่าวาระที่ยังเหลืออยู่ของกรรมการที่ตนแทน
และมติของคณะกรรมการในการเลือกกรรมการข้างต้น ต้องประกอบด้วยคะแนนเสียงไม่น้อยกว่า 3
ใน 4 ของจำนวนกรรมการที่ยังเหลืออยู่

1.3 ในการประชุมสามัญประจำปีทุกครั้ง ข้อบังคับของบริษัทฯ
กำหนดให้กรรมการต้องออกจากตำแหน่งอย่างน้อยจำนวนหนึ่งในสามโดยอัตรา
และในกรณีที่ต้องการเลือกกรรมการที่พ้นจากตำแหน่งตามวาระกลับเข้าเป็นกรรมการอีกวาระหนึ่ง
ต้องได้รับการอนุมัติจากที่ประชุมผู้ถือหุ้น ซึ่งในการเสนอชื่อกรรมการเพื่อเลือกตั้ง บริษัทฯ
จะจัดให้มีประวัติและรายละเอียดของบุคคลประกอบ
เพื่อให้ผู้ถือหุ้นสามารถตัดสินใจจากสารสนเทศที่ได้รับ

ทั้งนี้ ข้อบังคับของบริษัทฯ กำหนดให้ที่ประชุมผู้ถือหุ้นเลือกตั้งกรรมการ
ตามหลักเกณฑ์และวิธีการดังต่อไปนี้

(ก) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

(ข) ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (ก)
เลือกตั้งบุคคลคนเดียวหรือหลายคนเป็นกรรมการก็ได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(ค) บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการ
เท่าจำนวนกรรมการที่จะพึงมีหรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
ให้ผู้เป็นประธานเป็นผู้ออกเสียงชี้ขาด

2) การสรรหาผู้บริหารระดับสูงสุด

คณะกรรมการสรรหาและพิจารณาค่าตอบแทน จะเป็นผู้พิจารณาสรรหาผู้บริหารระดับสูงสุด
โดยพิจารณาจากความรู้ ความสามารถ ทักษะ
และประสบการณ์ที่เป็นประโยชน์ต่อการดำเนินของบริษัทฯ และเข้าใจในธุรกิจของบริษัทฯ
เป็นอย่างดี และสามารถบริหารงานให้บรรลุวัตถุประสงค์
เป้าหมายที่คณะกรรมการบริษัทกำหนดไว้ได้ เพื่อนำเสนอต่อคณะกรรมการบริษัทพิจารณาอนุมัติต่อไป

9.4 การกำกับดูแลการดำเนินงานของบริษัทย่อย

บริษัทฯ ได้มีกลไกในการกำกับ ควบคุมดูแล การจัดการ และรับผิดชอบการดำเนินงานของบริษัทย่อย
เพื่อดูแลรักษาผลประโยชน์ในเงินลงทุนของบริษัทฯ โดยได้ส่งผู้บริหารของบริษัทฯ
เข้าเป็นกรรมการและผู้มีอำนาจควบคุมของบริษัทย่อย ทั้งนี้
การแต่งตั้งตัวแทนดังกล่าวได้ผ่านการพิจารณาจากที่ประชุมคณะกรรมการบริษัท ดังนั้น
หากบริษัทย่อยมีการดำเนินธุรกิจที่กระทบต่อบริษัทฯ อย่างมีนัยสำคัญ
บริษัทย่อยจะต้องนำเรื่องเสนอต่อที่ประชุมคณะกรรมการของบริษัทฯ
เพื่อพิจารณาและดำเนินการต่อตามความเหมาะสม

9.5 การดูแลในเรื่องการใช้ข้อมูลภายใน

บริษัทฯ มีนโยบายและวิธีการดูแลกรรมการและผู้บริหารในการนำข้อมูลภายในของบริษัทฯ
ไปใช้เพื่อประโยชน์ส่วนตน ดังนี้

1. ให้ความรู้แก่กรรมการรวมทั้งผู้บริหาร เกี่ยวกับหน้าที่ที่ต้องรายงานการถือครองหลักทรัพย์ของตน
คู่สมรส และบุตรที่ยังไม่บรรลุนิติภาวะ
และบทกำหนดโทษตามพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551
และตามข้อกำหนดของตลาดหลักทรัพย์แห่งประเทศไทย

2. บริษัทฯ
กำหนดให้กรรมการและผู้บริหารทุกคนต้องรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
ภายในเวลาที่กำหนดและต้องจัดส่งสำเนารายงานนี้ให้แก่บริษัทฯ
ในวันเดียวกันกับวันที่ส่งรายงานต่อสำนักงานคณะกรรมการกำกับหลักทรัพย์และตลาดหลักทรัพย์

3. บริษัทฯ ได้ดำเนินการส่งหนังสือเวียน
แจ้งให้กรรมการและผู้บริหารที่ได้รับทราบข้อมูลภายในที่เป็นสาระสำคัญ
ซึ่งมีผลต่อการเปลี่ยนแปลงราคาหลักทรัพย์ ต้องระงับการซื้อขายหลักทรัพย์ของบริษัทฯ ในช่วง 30
วัน ก่อนที่งบการเงินหรือข้อมูลภายในนั้นจะเปิดเผยต่อสาธารณชน
และห้ามไม่ให้เปิดเผยข้อมูลที่เป็นสาระสำคัญนั้นต่อบุคคลอื่น

4. บริษัทฯ ได้กำหนดระเบียบปฏิบัติเกี่ยวกับจริยธรรม (Code of Conduct) ของพนักงาน
(หมายความรวมถึงผู้บริหาร) ไม่ให้นำข้อมูลภายในของบริษัทฯ ไปใช้เพื่อประโยชน์ส่วนตน
พนักงานทุกคนรวมถึงผู้บริหารจะต้องปฏิบัติตามข้อบังคับหรือระเบียบของบริษัทฯ อย่างเคร่งครัด
หากมีการฝ่าฝืน บริษัทฯ มีมาตรการลงโทษที่ระบุไว้ชัดเจนในข้อบังคับเกี่ยวกับการทำงานของบริษัทฯ

9.6 ค่าตอบแทนของผู้สอบบัญชี

ในปี 2557 บริษัทฯ และบริษัทย่อยได้ว่าจ้าง บริษัท เคพีเอ็มจี ภูมิไชย สอบบัญชี จำกัด
เป็นผู้สอบบัญชีของบริษัทฯ
โดยผ่านการพิจารณาจากคณะกรรมการตรวจสอบและคณะกรรมการบริษัทแล้วว่าเป็นผู้ที่มีประสบการณ์ในการตรวจสอบธุรกิจลิสซิ่ง
อีกทั้ง จำนวนของผู้สอบบัญชี
และจำนวนพนักงานอยู่ในเกณฑ์ที่เหมาะสมในการรองรับปริมาณงานอย่างเพียงพอ
และได้รับการอนุมัติจากที่ประชุมผู้ถือหุ้น ทั้งนี้ บริษัทฯ
ได้มีการพิจารณาจ่ายค่าตอบแทนให้กับผู้สอบบัญชีตามความเหมาะสม
โดยแยกเป็นค่าตอบแทนจากการสอบบัญชีและค่าบริการอื่นๆ รายละเอียดดังนี้

  -----------------------------------------------------------------------
  ค่าธรรมเนียมในการสอบทานงบการเงิน 3 ไตรมาส               900,000 บาท
  ---------------------------------------------------- ------------------
  ค่าสอบบัญชีประจำงวดวันที่ 31 ธันวาคม 2557                   950,000 บาท

  ค่าสอบบัญชีบริษัทย่อยประจำงวดวันที่ 31 ธันวาคม 2557            100,000 บาท

  รวม                                                  1,950,000 บาท
  -----------------------------------------------------------------------

แบบยืนยันความถูกต้องครบถ้วนของค่าตอบแทนที่จ่ายให้แก่ผู้สอบบัญชี

รอบปีบัญชีสิ้นสุดวันที่ 31 ธันวาคม 2557

ค่าตอบแทนจากการสอบบัญชี (Audit Fee)

+-------+---------------------+----------------------------+----------+
| รา    | ชื่อบริษัทผู้จ่าย          | ชื่อผู้สอบบัญชี                  | ค่าสอบบ   |
| ยการที่ |                     |                            | ัญชี (บาท) |
+=======+=====================+============================+==========+
| 1     | บริษัท อะมานะฮ์ ลิสซิ่ง   | บริษัท เคพีเอ็มจี ภูมิไชย สอบบัญชี  | 1        |
|       | จำกัด (มหาชน)        | จำกัด                       | ,800,000 |
|       |                     |                            |          |
|       |                     | โดย นางวิไล บูรณกิตติโสภณ      |          |
+-------+---------------------+----------------------------+----------+
| 2     | บริษัท อะมานะฮ์ เบลสซิ่ง | บริษัท เคพีเอ็มจี ภูมิไชย สอบบัญชี  | 150,000  |
|       | จำกัด                | จำกัด                       |          |
|       |                     |                            |          |
|       |                     | โดย นางวิไล บูรณกิตติโสภณ      |          |
+-------+---------------------+----------------------------+----------+
| รวม   |                     |                            | 1        |
| ค่าตอบ |                     |                            | ,950,000 |
| แทนจา |                     |                            |          |
| กการส |                     |                            |          |
| อบบัญชี |                     |                            |          |
+-------+---------------------+----------------------------+----------+

ค่าบริการอื่น (Non-audit Fee)

+----+-------+--------------+--------+---------------+-------------+
| ร  | ช     | ประเภทข      | ผู้ใ     | ค่าตอบแทน      |             |
| าย | ื่อบริษัท | องงานบริการอื่น | ห้บริการ | ของงานบริการอื่น |             |
| กา |       |              |        |               |             |
| รที่ | ผู้จ่าย  | (non-audit   |        |               |             |
|    |       | service)     |        |               |             |
+====+=======+==============+========+===============+=============+
|    |       |              |        | ส่วนที่จ่ายไ      | ส่วนที่จะต้อ    |
|    |       |              |        | ปในระหว่างปีบัญชี | งจ่ายในอนาคต |
|    |       |              |        | (บาท)         | (บาท)       |
+----+-------+--------------+--------+---------------+-------------+
| -  |       |              |        | - 0 -         | - 0 -       |
| ไ  |       |              |        |               |             |
| ม่มี |       |              |        |               |             |
| -  |       |              |        |               |             |
+----+-------+--------------+--------+---------------+-------------+
| รว |       |              |        | - 0 -         | - 0-        |
| มค |       |              |        |               |             |
| ่าต |       |              |        |               |             |
| อบ |       |              |        |               |             |
| แท |       |              |        |               |             |
| นส |       |              |        |               |             |
| ำห |       |              |        |               |             |
| รับ |       |              |        |               |             |
| งา |       |              |        |               |             |
| นบ |       |              |        |               |             |
| ริก |       |              |        |               |             |
| าร |       |              |        |               |             |
| อื่น |       |              |        |               |             |
+----+-------+--------------+--------+---------------+-------------+

ข้อมูลข้างต้น

   ถูกต้องครบถ้วนแล้ว ทั้งนี้ ข้าพเจ้าขอยืนยันว่าไม่มีข้อมูลการให้บริการอื่นที่บริษัทฯ
  และบริษัทย่อยจ่ายให้ข้าพเจ้า
  สำนักงานสอบบัญชีที่ข้าพเจ้าสังกัดและบุคคลหรือกิจการที่เกี่ยวข้องกับข้าพเจ้าและสำนักงานสอบบัญชีที่ข้าพเจ้าสังกัด
  ที่ข้าพเจ้าทราบและไม่มีการเปิดเผยไว้ข้างต้น

   ไม่ถูกต้องไม่ครบถ้วน กล่าวคือ………………………………………………………………….....................

  …………………………………………………………………………………………………........................

  เมื่อปรับปรุงข้อมูลข้างต้น (ถ้ามี) แล้ว
  ข้าพเจ้าขอยืนยันว่าข้อมูลทั้งหมดในแบบฟอร์มนี้แสดงค่าตอบแทนสอบบัญชีและค่าบริการอื่นที่บริษัทและบริษัทย่อยจ่ายให้ข้าพเจ้า
  สำนักงานสอบบัญชีที่ข้าพเจ้าสังกัด
  และบุคคลหรือกิจการที่เกี่ยวข้องกับข้าพเจ้าและสำนักงานสอบบัญชีดังกล่าวที่ถูกต้องครบถ้วน

  []

  (นางวิไล บูรณกิตติโสภณ)

สังกัด บริษัท เคพีเอ็มจี ภูมิไชย สอบบัญชี จำกัด

ผู้สอบบัญชีของ บริษัท อะมานะฮ์ ลิสซิ่ง จำกัด (มหาชน) 

10. ความรับผิดชอบต่อสังคม

เนื่องจาก บริษัท อะมานะฮ์ ลิสซิ่ง จำกัด (มหาชน)
เป็นบริษัทในเครือธนาคารอิสลามแห่งประเทศไทย ดำเนินธุรกิจเช่าซื้อตามหลัก “ชะรีอะฮ์”
ซึ่งเป็นแนวคิดการดำเนินธุรกิจเพื่อช่วยเหลือมวลมนุษยชาติพัฒนาคุณภาพชีวิตและไม่ทำลายธรรมชาติและสิ่งแวดล้อมโดยมีการนำหลักการซะกาต
ซึ่งเป็นหลักในการปฏิบัติเรื่องการบริจาค การแบ่งปันทรัพย์สินเพื่อส่วนรวม เพื่อช่วยเหลือมนุษยชาติ
และเพื่อสร้างความทัดเทียมทางสังคม บริษัทฯ
ได้ให้ความสำคัญในการลดปัญหาสิ่งแวดล้อมโดยการจัดทำโครงการพัฒนาสิ่งแวดล้อมที่มุ่งเน้นลดการเกิดมลพิษในอากาศ
ยึดหลักการดำเนินงานด้านบรรษัทภิบาล
การกำกับดูแลกิจการที่ดีเพื่อพัฒนาสังคมและสิ่งแวดล้อมอย่างยั่งยืน

10.1 นโยบายภาพรวม

นอกเหนือจากการพัฒนาคุณภาพผลิตภัณฑ์และบริการ และพัฒนาสิ่งแวดล้อมและสังคมแล้ว บริษัทฯ
ได้ให้ความสำคัญกับการพัฒนาความรู้ความสามารถ คุณภาพชีวิตของพนักงาน
ตลอดจนถึงผู้มีส่วนได้เสียอื่นๆ เช่น ลูกค้าและชุมชน โดยการให้ความรู้ด้านการฝึกอบรมกับพนักงาน
ให้ความรู้ด้านการลงทุนเพื่อประกอบอาชีพ
พร้อมทั้งใส่ใจการใช้ทรัพยากรภายในแต่ละกิจการในการดำเนินงานอย่างรู้คุณค่า
โดยเน้นการลดปริมาณการใช้อย่างมีประสิทธิภาพ ได้แก่ ลดการใช้พลังงานไฟฟ้าภายในอาคาร
ลดวัสดุกระดาษ สิ่งพิมพ์ และอุปกรณ์อื่นๆ ที่ช่วยลดผลกระทบต่อการใช้พลังงานในประเทศ
จึงเห็นได้ว่าปริมาณการใช้พลังงานไฟฟ้าและพลังงานเชื้อเพลิงของบริษัทฯ ได้ลดลงอย่างเห็นได้ชัด
รวมถึงการใช้วัสดุที่เกี่ยวกับสิ่งพิมพ์ต่างๆ

ทั้งนี้ บริษัทฯ ได้กำหนดนโยบาย 7Rs (Rethink, Reduce, Reuse, Recycle, Refuse,
Return และ Renewable)
มาเป็นนโยบายหลักในการดำเนินงานด้านพัฒนาสิ่งแวดล้อมเพื่อเป็นแนวทางการให้ความสำคัญด้านการใช้ทรัพยากรเพื่อการหลอมรวมความคิดให้ให้เป็นหนึ่งเดียวด้านความรับผิดชอบและพัฒนาสิ่งแวดล้อมอย่างยั่งยืน
บริษัทฯ
ปลูกจิตสำนึกให้พนักงานตระหนักถึงกระแสการรณรงค์เรื่องสิ่งแวดล้อมทั้งทางภาครัฐและภาคเอกชน
ให้ใส่ใจธรรมชาติและใช้วัสดุที่ผลิตจากการลดผลกระทบสิ่งแวดล้อมอย่างต่อเนื่อง
ให้ความสำคัญในการลดปริมาณการใช้ทรัพยากรให้เหลือแต่เท่าที่จำเป็น ลดการใช้พลังงานไฟฟ้า
และพลังงานน้ำภายในอาคารสำนักงาน เป็นต้น

10.2 การดำเนินงานและการจัดทำรายงาน

10.2.1 กระบวนการจัดทำรายงาน

ในการจัดทำรายงาน
ได้มีที่ปรึกษาซึ่งเป็นผู้เชี่ยวชาญด้านจัดเก็บข้อมูลการพัฒนาสิ่งแวดล้อมและสังคมอย่างมีระบบ
เป็นกระบวนการ มีแนวทางปฏิบัติ เพื่อสร้างการมีส่วนร่วมกับพนักงานในส่วนต่างๆ ตามขั้นตอน ดังนี้

1)  กำหนดทีมงานรับผิดชอบในการจัดทำรายงานด้านพัฒนาสิ่งแวดล้อมและสังคม หรือ Corporate
    Social Responsibility (CSR)
    โดยมีที่ปรึกษาซึ่งเป็นผู้เชี่ยวชาญด้านการจัดเก็บข้อมูลการพัฒนาสิ่งแวดล้อมและสังคมให้คำแนะนำอย่างเป็นกระบวนการที่ครอบคลุมและชัดเจนมากขึ้น

2)  ทีมงานได้รับคำแนะนำพร้อมทั้งทำความเข้าใจแนวทางการจัดทำรายงานตามมาตรฐานสากลที่สำคัญ
    และรายงานข้อมูลตรงตามข้อบ่งชี้ของ Indicator of the Global Reporting
    Initiatives (GRI) Guidelines 3.1

3)  กำหนดเป้าหมายของรายงานตามข้อบ่งชี้ของ GRI 3.1 อย่างชัดเจน
    เพื่อนำไปประยุกต์กับขอบเขตเนื้อหาของรายงาน
    โดยการจัดเก็บข้อมูลการพัฒนาสิ่งแวดล้อมและสังคมตามข้อบ่งชี้ (Indicators)
    การนำเสนอรูปแบบของรายงานที่สอดคล้องกับการรายงานผลแบบ Triple Bottom Line –
    Economic, Environmental, and Social performance

4)  มีการพัฒนาเครื่องมือการจัดเก็บข้อมูลให้สอดคล้องกับมาตรฐานสากล GRI 3.1
    เพื่อการจัดเก็บข้อมูลที่ครอบคลุมเนื้อหาของรายงานตามเป้าหมายที่กำหนดไว้

5)  ได้มีการอบรมให้ความรู้ความเข้าใจแก่พนักงานโดยที่ปรึกษาผู้เชี่ยวชาญพิเศษ
    และหน่วยธุรกิจที่เกี่ยวข้องกับการจัดทำรายงานโดยเฉพาะ
    เพื่อให้พนักงานและทีมงานได้เข้าใจถึงกระบวนการจัดเก็บข้อมูล วัตถุประสงค์ เป้าหมาย
    ขอบเขตเนื้อหา
    และแหล่งที่มาของข้อมูลที่เกี่ยวข้องกับการพัฒนาสิ่งแวดล้อมและสังคมอย่างยั่งยืน

6)  มีการเก็บรวบรวมข้อมูลโดยได้รับคำแนะนำจากที่ปรึกษาผู้เชี่ยวชาญพิเศษพร้อมทั้งตรวจสอบความถูกต้องของข้อมูลโดยผู้เชี่ยวชาญ

7)  จัดทำรายงานตามที่สื่อกำหนดไว้

8)  เผยแพร่รายงานและรับฟังความคิดเห็นจากผู้มีส่วนได้เสีย

10.2.2 การดำเนินงานอย่างยั่งยืน

การดำเนินงานด้านการพัฒนาสิ่งแวดล้อม

บริษัทฯ
ได้ดำเนินตามนโยบายด้านการพัฒนาสิ่งแวดล้อมมุ่งเน้นการลดการใช้ทรัพยากรอย่างมีประสิทธิภาพ
ไม่ก่อให้เกิดผลกระทบต่อสิ่งแวดล้อม นโยบายพัฒนาสิ่งแวดล้อม ได้แก่

1)  นโยบายด้านการป้องกันมลพิษจากการดำเนินงาน

บริษัทฯ ได้ให้ความสำคัญกับการตรวจสอบคุณภาพการทำงานของอุปกรณ์สำนักงาน เช่น เครื่องพิมพ์
เครื่องปรับอากาศ หรืออุปกรณ์คอมพิวเตอร์
และตระหนักถึงการปรับสภาพแวดล้อมในการทำงานให้เป็นไปด้วยความสะอาด ปลอดภัย
และไม่ก่อให้เกิดมลพิษในสำนักงาน

2)  นโยบายด้านการประหยัดพลังงาน

บริษัทฯ ได้มีโครงการรณรงค์ลดการใช้ไฟฟ้าภายในสำนักงาน
ให้ความรู้แก่พนักงานและปลูกจิตสำนึกให้พนักงานตระหนักถึงการลดการใช้พลังงาน
ด้วยการปิดสวิทซ์ไฟและดึงปลั๊กอุปกรณ์สำนักงานทุกครั้งหลังการใช้งาน
กระตุ้นให้พนักงานเห็นคุณค่าของพลังงาน และตระหนักถึงการประหยัดการใช้พลังงานไฟฟ้า
โดยใช้ให้เกิดประสิทธิภาพสูงสุด

3)  นโยบายลดการใช้น้ำ

บริษัทฯ ได้มีการรณรงค์ประหยัดน้ำ
โดยการใช้น้ำอย่างรู้คุณค่าเพื่อลดปริมาณการใช้น้ำภายในสำนักงาน
และมีการตรวจสอบสภาพการใช้งานของก๊อกน้ำเครื่องสุขภัณฑ์ในห้องน้ำห้องครัวอย่างสม่ำเสมอเพื่อลดปริมาณการใช้น้ำอย่างสิ้นเปลือง

4)  นโยบายการประหยัดทรัพยากรภายในสำนักงาน

บริษัทฯ ตระหนักถึงการใช้กระดาษและสิ่งพิมพ์สำหรับการสื่อสารและการจัดทำสัญญาต่างๆ
กับลูกค้าหรือผู้ที่เกี่ยวข้อง ดังนั้น จึงกำหนดนโยบาย Green Meeting
เพื่อลดปริมาณการใช้กระดาษและใช้กระดาษแบบ Reused Paper ภายในสำนักงาน

การดำเนินงานด้านการพัฒนาสังคม

1)  แนวทางด้านแรงงานและสิทธิมนุษยชน

บริษัทฯ ตระหนักถึงทรัพยากรที่มีคุณค่าที่สุดขององค์กร คือ พนักงาน
จึงให้ความสำคัญในด้านการดูแลสวัสดิภาพ สวัสดิการ
รวมถึงความปลอดภัยของพนักงานเป็นอย่างดีเสมอมา บริษัทฯ
ได้วางนโยบายการบริหารทรัพยากรบุคคลภายใต้แนวคิดของการเสริมสร้างโอกาสและพัฒนาศักยภาพในการทำงานให้กับพนักงานเป็นการสร้างองค์ความรู้ใหม่ๆและทันสมัยให้กับพนักงานเพื่อความเป็นเลิศในวิชาชีพ

2)  ความปลอดภัยอาชีวอนามัยและสภาพแวดล้อมในการทำงาน

บริษัทอะมานะฮ์ลิสซิ่งจำกัด (มหาชน)
ให้ความสำคัญกับความปลอดภัยและคุณภาพชีวิตของพนักงานมีนโยบายดูแลสุขภาพและอาชีวอนามัยของพนักงานตามกฎหมายกำหนดอย่างเคร่งครัดนอกจากนี้ยังมีการส่งเสริมให้พนักงานได้รับการตรวจสุขภาพประจำปีให้ความสำคัญในการดูแลสุขภาพของพนักงานเป็นหลัก
ซึ่งจัดให้มีสภาพแวดล้อมในการทำงานที่ดี เช่น ลักษณะอาคารปลอดโปร่ง ห้องน้ำสะอาด
ถูกสุขลักษณะมีอากาศถ่ายเทได้สะดวก นอกจากนี้ บริษัทฯ
ยังให้ความสำคัญในด้านความปลอดภัยของพนักงานทั้งในขณะปฏิบัติงานภายในและภายนอกองค์กร

3)  ความรับผิดชอบต่อลูกค้า

บริษัทฯ มีความมุ่งมั่นในการสร้างความพึงพอใจให้กับลูกค้า
โดยให้ความสำคัญด้านการให้ข้อมูลทางด้านสินเชื่อที่โปร่งใสถูกต้องและชัดเจนแก่ลูกค้า
การพิจารณาสินเชื่อแบบตรงไปตรงมาถูกต้องตามหลัก ‘ชะรีอะฮ์’ มีการสร้างความสัมพันธ์ที่ดี
แก่ลูกค้าสำหรับช่องทางการส่งมอบบริการให้กับลูกค้ากลุ่มเป้าหมายให้ความสำคัญในการพัฒนาผลิตภัณฑ์อย่างต่อเนื่อง
มีนโยบายวางแผนกลยุทธ์ทางการตลาดที่ไม่เพียงแต่ตอบสนองความต้องการของลูกค้าแต่ยังสร้างความพึงพอใจ
มีการให้ความรู้และพัฒนาศักยภาพของลูกค้าผู้ขอสินเชื่อเพื่อธุรกิจอีกด้วย
มีการชี้แจงข้อมูลผลิตภัณฑ์สินเชื่อที่ใช้บริการพร้อมให้คำปรึกษาและแนะนำในการเลือกใช้บริการผลิตภัณฑ์ที่เหมาะสมกับลูกค้า
ให้บริการลูกค้าโดยเท่าเทียมกันไม่มีนโยบายแบ่งแยกกลุ่มลูกค้า ไม่ว่าจะเป็นเพศการศึกษา ศาสนา
หรือสังคม บริษัทฯ
มีหน่วยงานที่รับผิดชอบในการให้บริการดูแลชี้แจงข้อสงสัยและแก้ไขปัญหาต่างๆให้กับลูกค้าอย่างต่อเนื่องสร้างความมั่นใจในการใช้บริการให้แก่ลูกค้าอย่างมืออาชีพ
สอบถาม และรับฟังข้อร้องเรียนจากลูกค้าอย่างเข้าใจ
และให้ความสำคัญในการแก้ปัญหาการลงทุนให้กับลูกค้าอย่างมีประสิทธิภาพ
ให้ความสำคัญด้านการสื่อสารกับลูกค้าเป็นอย่างมาก และยังให้ความสำคัญด้านการพัฒนาองค์กร
ด้วยการแบ่งปันข้อมูลให้แก่ศูนย์วิจัย
ในการวิจัยด้านการลงทุนเพื่อนำผลที่ได้จากการวิจัยมาพัฒนาสินค้า และบริการของบริษัทฯ เอง

4)  การพัฒนาสังคมและชุมชน

บริษัทฯ ได้มีส่วนร่วมพัฒนาสังคมและชุมชนเพื่อความยั่งยืน
โดยมุ่งมั่นที่จะดำเนินโครงการเพื่อตอบแทนสังคมอย่างต่อเนื่อง เป็นการคืนกำไรแก่สังคมและชุมชน
เพื่อร่วมสร้างความยั่งยืนให้กับสังคมได้เติบโตไปพร้อมๆ กัน บริษัทฯ
ได้มีนโยบายความรับผิดชอบต่อสังคมและชุมชน โดยร่วมมือกับภาครัฐและภาคเอกชนดำเนินโครงการ
และกิจกรรมอันเป็นสาธารณประโยชน์ต่อสังคม และเป็นประโยชน์ต่อกลุ่มผู้มีส่วนได้เสียทุกกลุ่มเสมอ
มีโครงการขุดลอกท่อระบายน้ำเพื่อความสะดวกของชุมชน และคืนสภาพแวดล้อมที่ดีสู่ธรรมชาติ
รวมถึงการปลูกป่าเพื่อคืนความสมดุลแก่ธรรมชาติและสิ่งแวดล้อมให้แก่ชุมชน
มีการส่งเสริมพนักงานให้ร่วมกันทำนุบำรุงศาสนาและศิลปวัฒนธรรมอย่างต่อเนื่อง เช่น
จัดโครงการเลี้ยงอาหารละศีลอดตามมัสยิดต่างๆ ในช่วงเดือนรอมฎอนของชาวมุสลิม
การร่วมงานเมาลิดกลาง ณ ศูนย์บริหารกิจการอิสลาม และสำหรับพนักงานที่นับถือศาสนาอิสลาม
ทางบริษัทฯ ได้จัดให้มีห้องละมาดให้แก่พนักงานตามอัตราส่วนของพนักงาน
และจะจัดให้มีห้องละมาดเพิ่มขึ้นตามอัตราส่วนของพนักงานตามความเหมาะสม เป็นต้น

10.3 กิจกรรมเพื่อประโยชน์ต่อสังคม

บริษัทฯ ได้ดำเนินการตามนโยบายด้านพัฒนาสิ่งแวดล้อมตามโครงการต่างๆ อย่างต่อเนื่อง
ทั้งในด้านการประหยัดทรัพยากรธรรมชาติ
มุ่งเน้นเจตนารมณ์ที่ยึดมั่นในการเป็นองค์กรที่ดำเนินธุรกิจด้วยหลักธรรมาภิบาลควบคู่ไปกับความรับผิดชอบต่อสิ่งแวดล้อมและสังคมอย่างยั่งยืนตลอดไป
โดยคิดค้นการพัฒนาสิ่งแวดล้อม ลดการใช้พลังงาน กระดาษ และสิ่งพิมพ์ที่ผลิตจากวัสดุธรรมชาติ
ให้ความสำคัญในการพิจารณาสินเชื่อแก่ลูกค้าที่ส่งเสริมพัฒนาสิ่งแวดล้อม ลดการใช้พลังงาน
ใช้พลังงานทดแทนและลดการทำลายธรรมชาติและสิ่งแวดล้อม
มีการคัดแยกขยะเพื่อการแปรสภาพนำกลับมาใช้ใหม่
ส่งเสริมพนักงานให้ตระหนักถึงการดำเนินงานที่ลดผลกระทบต่อสิ่งแวดล้อมและชุมชน
ทั้งสำนักงานใหญ่และสาขาในต่างจังหวัด บริษัทฯ ให้ความสำคัญในการช่วยเหลือสังคมอย่างต่อเนื่อง
พัฒนาคุณภาพชีวิตพนักงาน ส่งเสริมให้มีการอบรม พัฒนาความรู้ความสามารถ
และใส่ใจความปลอดภัยในการทำงาน ทั้งภายในและภายนอกองค์กร
และเพื่อให้สอดคล้องไปกับกระบวนการดำเนินธุรกิจอย่างต่อเนื่อง
และครอบคลุมทุกกลุ่มผู้มีส่วนได้เสียทั้งภายในและภายนอกองค์กร บริษัทฯ
จะสานต่อแนวทางการดำเนินกิจกรรม
และร่วมพัฒนาเยาวชนและชุมชนโดยการส่งเสริมการศึกษาพัฒนาคุณภาพชุมชน สังคม
และสิ่งแวดล้อมให้กับทุกกลุ่มผู้มีส่วนได้เสีย
เพื่อให้ทุกภาคส่วนได้เติบโตเคียงคู่กับการพัฒนาประเทศให้ก้าวหน้าอย่างมั่นคงและยั่งยืน นอกจากนี้
บริษัทฯ
ยังได้แสดงเจตนารมณ์ในการเข้าร่วมโครงการแนวร่วมปฏิบัติของภาคเอกชนไทยในการต่อต้านการทุจริต
โดยมีรายละเอียดตามหัวข้อ 10.4
แนวทางปฏิบัติเกี่ยวกับการป้องกันการมีส่วนเกี่ยวข้องกับการคอร์รัปชั่น

ตัวอย่างการเปิดเผยเกี่ยวกับการป้องกันการมีส่วนเกี่ยวข้องกับการคอร์รัปชั่น

-   บริษัทฯ มีนโยบายในการดำเนินการต่อต้านการทุจริตคอร์รัปชั่น
    โดยได้จัดทำแนวทางการปฏิบัติเป็นลายลักษณ์อักษรไว้ในจรรยาบรรณของบริษัทฯ
    ซึ่งได้ผ่านการอนุมัติจากคณะกรรมการบริษัทแล้ว

-   คณะกรรมการบริษัทได้กำหนดนโยบายการต่อต้านการทุจริตคอร์รัปชั่น
    โดยได้แสดงเจตนารมยณ์เข้าร่วมกับโครงการแนวร่วมปฏิบัติของภาคเอกชนไทยในการต่อต้านการทุจริต
    โดยบริษัทฯ
    ได้ร่วมให้สัตยาบรรณเพื่อรับทราบข้อตกลงตามคำประกาศเจตนารมณ์ของแนวร่วมดังกล่าวในการต่อต้านการทุจริตคอร์รัปชั่นทุกรูปแบบ

นอกจากนี้ บริษัทฯ ได้มีการดำเนินการเพื่อป้องกันการมีส่วนเกี่ยวข้องกับการทุจริตและคอร์รัปชั่น
ดังนี้

(1) บริษัทฯ ได้สื่อสารไปทั้งระดับกรรมการ ผู้บริหาร และพนักงาน
    โดยกำหนดให้การดำเนินการทุกกระบวนการอยู่ในขอบข่ายกฎหมายอย่างเคร่งครัด
    หรือถ้าเกิดข้อผิดพลาดในกระบวนการดำเนินงาน เนื่องจากความประมาท รู้เท่าไม่ถึงการณ์
    ก็ให้รับโทษจากภาครัฐโดยไม่มีการวิ่งเต้นให้พ้นผิด

(2) บริษัทฯ จัดให้มีช่องทางในการรายงาน หากมีการพบเห็นการฝ่าฝืน
    หรือพบเห็นการกระทำทุจริตคอร์รัปชั่น และมีมาตรการคุ้มครองให้กับผู้รายงาน

11. การควบคุมภายในและการบริหารจัดการความเสี่ยง

11.1 การควบคุมภายใน

บริษัทฯ ได้ให้ความสำคัญต่อระบบควบคุมภายในอย่างต่อเนื่อง โดยเน้นให้ครอบคลุม
และเหมาะสมกับการดำเนินธุรกิจ สามารถป้องกันความเสียหายที่จะเกิดขึ้นจากการปฏิบัติงาน
และการแสวงหาประโยชน์โดยมิชอบของผู้บริหารและพนักงาน
ในขณะเดียวกันได้ให้ความสำคัญต่อข้อเสนอแนะ ข้อคิดเห็นของผู้สอบบัญชี
รวมถึงหน่วยงานกำกับดูแลต่างๆ ที่เกี่ยวข้อง
ซึ่งจะมีส่วนช่วยในการพัฒนาระบบการควบคุมภายในให้มีประสิทธิภาพเพิ่มมากยิ่งขึ้น

ระบบควบคุมภายในของบริษัทฯ
อยู่ภายใต้การดูแลของคณะกรรมการบริษัทผ่านทางคณะกรรมการบริหารและคณะกรรมการตรวจสอบ
โดยคำนึงถึงการกำกับดูแลกิจการที่ดี
ซึ่งคณะกรรมการตรวจสอบทำหน้าที่โดยอิสระที่จะตรวจสอบการประเมินความเหมาะสมของระบบควบคุมภายใน
ซึ่งจัดทำโดยคณะกรรมการบริษัททุกปี
เพื่อประเมินความถูกต้องและโปร่งใสของการรายงานสถานะทางการเงินของบริษัทฯ
และประเมินระบบการควบคุมให้เป็นตามข้อกำหนดที่มีการบังคับใช้จากทางการ
และนำเสนอให้คณะกรรมการบริษัทพิจารณาต่อไป

ระบบการควบคุมภายในที่บริษัทฯ
กำหนดขึ้นสอดคล้องกับแนวทางการจัดระบบการควบคุมภายในที่กำหนดโดย The Committee of
Sponsoring Organizations of the Treadway Commission (COSO)
โดยกำหนดองค์ประกอบการบริหารความเสี่ยงองค์กร (Components of Enterprise Risk
Management) ดังนี้

1.สภาพแวดล้อมภายในองค์กร(Internal environment)

บริษัทฯ
เห็นว่าโครงสร้างองค์กรและสภาพแวดล้อมเป็นสิ่งสำคัญในระบบควบคุมภายในจึงกำหนดโครงสร้างองค์กร
และระบบงานเป็นลายลักษณ์อักษรที่ชัดเจน มีการกำหนดหน้าที่ความรับผิดชอบ
ของแต่ละฝ่ายงานพร้อมทั้งมีการกำหนดวิสัยทัศน์ พันธกิจ ค่านิยมองค์กร เป้าหมาย เชิงกลยุทธ์
ตลอดจนงบประมาณ โดยมีการกำหนดเกณฑ์การวัดผล

2.การกำหนดวัตถุประสงค์ (Objective setting)

บริษัทฯ ได้กำหนดวัตถุประสงค์ เป้าหมาย กลยุทธ์ในการดำเนินธุรกิจ
โดยให้พนักงานมีส่วนร่วมในการกำหนดด้วย
ทำให้วัตถุประสงค์ของแต่ละฝ่ายงานสอดคล้องกับวัตถุประสงค์ของบริษัทฯ

3.การบ่งชี้เหตุการณ์ (Event identification)

บริษัทฯ ได้วางแผนการดำเนินงานโดยคำนึงถึงเหตุการณ์ความเสี่ยงที่เกิดจากปัจจัยภายใน
และปัจจัยภายนอก ที่อาจส่งผลกระทบต่อความสำเร็จตามวัตถุประสงค์และเป้าหมายของบริษัทฯ

4.การประเมินความเสี่ยง (Risk assessment)

บริษัทฯ กำหนดให้มีการประเมินและพิจารณาความเสี่ยงในการทำธุรกรรมต่างๆ
จัดให้มีระบบการบริหารความเสี่ยงในระดับองค์กร โดยมีคณะกรรมการตรวจสอบทำหน้าที่กำกับดูแล

5.การตอบสนองความเสี่ยง (Risk response)

บางธุรกรรมที่มีความเสี่ยง บริษัทฯ ได้หาผู้ร่วมรับผิดชอบความเสี่ยง (Sharing response)
เป็นการลดผลกระทบ โดยการถ่ายโอนความเสี่ยง และบางธุรกรรมที่มีความเสี่ยงสูงบริษัทฯ
ได้ลดและควบคุมความเสี่ยง (Reduction response) เพื่อลดการเกิดหนี้ที่ไม่ก่อให้เกิดรายได้

6.กิจกรรมการควบคุม (Control activities)

บริษัทฯ ได้กำหนดนโยบาย ระเบียบวิธีปฏิบัติ การแบ่งแยกหน้าที่ เป็นแนวทางในการปฏิบัติงาน
เพื่อให้เกิดระบบการควบคุมระหว่างกัน
กำหนดอำนาจหน้าที่ในการอนุมัติรายการและวงเงินไว้เป็นลายลักษณ์อักษร
และได้จัดทำแนวทางการดูแลรายการที่เกี่ยวโยงและรายการระหว่างกันให้เป็นไปตามข้อกำหนดของทางการ

7.การติดตามผล (Monitoring)

บริษัทฯ จัดให้มีระบบการติดตามโดยผู้บริหารและคณะกรรมการบริษัท เพื่อให้การดำเนินงานเป็นไป
ตามแผนที่วางไว้
และสำนักตรวจสอบภายในทำหน้าที่ติดตามและประเมินผลระบบการควบคุมอย่างอิสระ
โดยรายงานตรงต่อคณะกรรมการตรวจสอบและรายงานผลพร้อมข้อเสนอแนะให้ฝ่ายบริหารดำเนินการแก้ไข

8.สารสนเทศและการสื่อสาร (Information & Communication)

บริษัทฯ มีข้อมูลเพื่อการตัดสินใจอย่างพอเพียงโดยมีหน่วยงานที่รวบรวม
วิเคราะห์และจัดเก็บในระบบคลังข้อมูลของบริษัท
ระบบข้อมูลในองค์กรมีการสื่อสารทั้งสองทางอย่างมีประสิทธิภาพคณะกรรมการบริษัทได้มีการจัดเตรียมข้อมูลและเอกสารอย่างเพียงพอต่อการตัดสินใจ

นอกจากนี้บริษัทฯ ยังมีฝ่ายตรวจสอบภายในทำหน้าที่ตรวจสอบการปฏิบัติงานของบริษัทฯ
และบริษัทในเครือตามระบบการควบคุมภายในมีการจัดทำแผนงานตรวจสอบประจำปีโดยพิจารณาถึงกระบวนการบริหารความเสี่ยง
(Risk based approach) ซึ่งจะเน้นความเสี่ยงสำคัญต่างๆ
ที่จะมีผลกระทบต่อการบรรลุวัตถุประสงค์ของบริษัทฯ มาใช้ในการวางแผน
มีการตรวจสอบการปฏิบัติงานตามแนวทางและระเบียบปฏิบัติอย่างสม่ำเสมอทั้งยังประสานงานกับฝ่ายบริหารและฝ่ายงานที่เกี่ยวข้องเพื่อเพิ่มประสิทธิภาพของระบบการตรวจสอบและระบบควบคุมภายในเพื่อให้ครอบคลุมทุกธุรกรรมของบริษัทฯ
มีการรายงานผลการตรวจสอบต่อคณะกรรมการตรวจสอบ

11.2 ความเห็นคณะกรรมการเกี่ยวกับระบบควบคุมภายในของบริษัท

ในการประชุมคณะกรรมการบริษัท ครั้งที่ 2/2558 เมื่อวันที่ 24 กุมภาพันธ์ 2558
โดยมีกรรมการอิสระทั้ง 3 ท่านเข้าร่วมประชุมด้วย
คณะกรรมการบริษัทได้รับทราบการประเมินระบบการควบคุมภายในโดยพิจารณาจากรายงานของคณะกรรมการตรวจสอบ

11.3 การบริหารจัดการความเสี่ยง

บริษัทฯ ได้มีการจัดตั้งสำนักบริหารความเสี่ยง แยกออกเป็นหน่วยงานอิสระ
ทำหน้าที่วิเคราะห์ความเสี่ยง ร่วมแก้ไข ติดตาม และประเมินผล
โดยจะทำงานประสานไปกับสำนักตรวจสอบภายใน
เพื่อการบริหารและควบคุมความเสี่ยงได้อย่างมีประสิทธิภาพและประสิทธิผล รวมทั้ง
การให้ทุกฝ่ายงานมีส่วนร่วมในการบริหารความเสี่ยง โดยการรายงานและวิเคราะห์ปัญหาต่างๆ
ตลอดจนการป้องกันและการแก้ไข
ซึ่งฝ่ายบริหารความเสี่ยงจะรวบรวมรายงานดังกล่าวเสนอต่อคณะกรรมการบริหารความเสี่ยงของบริษัทฯ
เพื่อพิจารณาหรือรับทราบต่อไป

1) แนวทางการบริหารความเสี่ยงด้านกลยุทธ์

1.  มีการกำหนดนโยบาย กลยุทธ์ เป้าหมาย
    โครงสร้างองค์กรที่ชัดเจนและสอดคล้องกับสภาวะปัจจุบัน โดยบริษัทฯ
    ได้จัดทำแผนธุรกิจระยะเวลา 2-5 ปี แบบต่อเนื่อง เพื่อเป็นแนวทางในการปฏิบัติงาน
    ซึ่งผ่านความเห็นชอบจากคณะกรรมการบริหาร
    และได้รับการพิจารณาอนุมัติจากคณะกรรมการบริษัทก่อนนำมาปฏิบัติ
    รวมทั้งมีการกำหนดวิสัยทัศน์ พันธกิจ ค่านิยมองค์กร เป้าหมายกลยุทธ์ ตลอดจนงบประมาณ
    โดยมีการกำหนดหลักเกณฑ์การวัดผลที่ชัดเจน
    พร้อมทั้งมีกระบวนการติดตามผลการดำเนินงานเปรียบเทียบกับเป้าหมายเป็นระยะ
    และหากมีปัจจัยจากภายในและภายนอกองค์กรที่มีนัยสำคัญต่อความเสี่ยงของแผนธุรกิจ
    ฝ่ายบริหารจะดำเนินการทบทวนปรับเปลี่ยนแผนการดำเนินงานให้เหมาะสม
    และเสนอต่อคณะกรรมการบริหารความเสี่ยงและคณะกรรมการบริษัทพิจารณาโดยเร็ว
    เพื่อให้แผนธุรกิจที่ใช้สามารถสอดคล้องกับสภาวะปัจจุบันที่เปลี่ยนแปลงไปจนบรรลุวัตถุประสงค์ตามที่กำหนดไว้

2.  การกำหนดขนาดการให้สินเชื่อ โดยบริษัทฯ
    มีหลักการกระจายความเสี่ยงเพื่อป้องกันการกระจุกตัวของการให้สินเชื่อ
    โดยการกำหนดกลุ่มลูกค้าเป้าหมายไว้ชัดเจนแบ่งเป็นสัดส่วน คือ
    กลุ่มลูกค้าสถาบันและกลุ่มธุรกิจขนาดกลาง ร้อยละ 10 และกลุ่มลูกค้ารายย่อย ร้อยละ 90

นอกจากนี้ บริษัทฯ
ยังได้พิจารณาถึงการนำหลักการและแนวทางในการกำกับดูแลกิจการที่ดีมาปรับใช้เพื่อรักษาสิทธิและผลประโยชน์ของผู้มีส่วนได้ส่วนเสีย
(Stakeholders) อีกด้วย

2)  แนวทางการบริหารความเสี่ยงด้านเครดิต

1.  1.  การบริหารจัดการด้านสินเชื่อ ในกระบวนการบริหารจัดการด้านสินเชื่อนั้น บริษัทฯ
        ได้แบ่งแยกฝ่ายงานที่ทำหน้าที่จัดหาลูกค้าออกจากการอนุมัติสินเชื่ออย่างชัดเจนและเป็นอิสระต่อกัน
        ได้แก่ ฝ่ายธุรกิจลูกค้ารายย่อยทำหน้าที่จัดหาและดูแลการบริการสินเชื่อให้ลูกค้า
        ส่วนอำนวยสินเชื่อทำหน้าที่วิเคราะห์ตรวจสอบความถูกต้องของข้อมูลด้านต่างๆ
        นอกจากนี้บริษัทฯ ยังมีนโยบายในการบริการลูกค้าที่ดีทั้งทางด้านการอำนวยสินเชื่อ
        และการให้คำปรึกษา รวมถึงการพัฒนาคุณภาพสินเชื่อ
        เพื่อป้องกันการเกิดสินเชื่อที่ไม่ก่อให้เกิดรายได้
        โดยการแต่งตั้งคณะทำงานปรับปรุงระบบงานในการพัฒนาคุณภาพสินเชื่อขึ้น
        เพื่อกำหนดมาตรฐานของกระบวนการทำงานไปพร้อมกับการนำระบบงานสารสนเทศมาใช้ให้เกิดประสิทธิภาพและประโยชน์สูงสุด

ในปี 2557 อัตราส่วนสินเชื่อที่ไม่ก่อให้เกิดรายได้ต่อสินเชื่อรวมของบริษัทฯ เพิ่มขึ้นจากร้อยละ
6.23 เป็นร้อยละ 8.03 บริษัทฯ
ได้ตั้งสำรองค่าเผื่อหนี้สงสัยจะสูญของสินเชื่อสัญญาเช่าซื้อและสัญญาเช่าการเงินในปี 2557
เป็นจำนวนเงิน 86.20 ล้านบาท ซึ่งเป็นการตั้งสำรองที่เพิ่มขึ้นจากการฟ้องร้อง
ตามที่ได้เปิดเผยไว้ในหมายเหตุประกอบงบการเงิน

2.  การกำหนดกลุ่มลูกค้าและหลักประกัน โดยบริษัทฯ
    ได้มีการกำหนดกลุ่มลูกค้าเป้าหมายที่ชัดเจนและมีรายได้ที่แน่นอนเพื่อป้องกันการเกิดสินเชื่อที่ไม่ก่อให้เกิดรายได้ในอนาคต

สำหรับหลักประกัน บริษัทฯ
ได้กำหนดการจัดกลุ่มรถยนต์ตามยี่ห้อรถยนต์ที่เป็นที่ต้องการของท้องตลาดทำให้หลักประกันมีสภาพคล่องในการจัดจำหน่ายในตลาดรองสูง
ช่วยให้สามารถจำหน่ายรถยนต์ได้ในราคาที่สูงและจำหน่ายได้รวดเร็ว

3.  นโยบายการจัดจำหน่ายทรัพย์สินรอการขาย โดยบริษัทฯ
    มีนโยบายการจำหน่ายทรัพย์สินรอการขายผ่านทางบริษัทรับจ้างประมูล
    เพื่อสร้างความโปร่งใสและเป็นธรรมให้กับบริษัทฯ และลูกค้า
    โดยแต่งตั้งคณะทำงานกำหนดราคาและบริหารทรัพย์สิน
    เป็นผู้กำกับดูแลการบริหารจัดการงานทั้งระบบ

ทั้งนี้ จากประวัติการยึดและจำหน่ายหลักประกันของการเช่าซื้อรถยนต์ ในปี 2557 บริษัทฯ
สามารถเรียกคืนการชำระเงินจากการจำหน่ายทรัพย์สินได้ในอัตราโดยเฉลี่ยประมาณร้อยละ 60 ถึง
70 ของสินเชื่อคงค้าง ซึ่งจัดเป็นอัตราที่ต่ำกว่าปีก่อนเนื่องจากในปี 2557
สภาพตลาดรถยนต์ใช้แล้วมีราคาลดลงอย่างมากเนื่องจากโครงการรถยนต์คันแรกที่เข้ามาสู่ตลาดเพิ่มมากขึ้น
และเพื่อลดความเสี่ยงทางด้านราคารถยนต์ใช้แล้ว บริษัทฯ
จึงเน้นปล่อยสินเชื่อให้มีหลักประกันสูงกว่ามูลค่าสินเชื่อ และการกำหนดเงินชำระครั้งแรก
(เงินดาวน์) ในอัตราที่เหมาะสม รวมทั้งการเน้นปล่อยสินเชื่อสำหรับรถยนต์ที่มีตลาดรองที่ดี

3)  แนวทางการบริหารความเสี่ยงด้านตลาด

2.  1.  ต้นทุนในการดำเนินงาน โดยบริษัทฯ สามารถระดมทุนโดยตรงจากผู้ถือหุ้นรายใหญ่ ได้แก่
        ธนาคารอิสลามแห่งประเทศไทยได้
        ซึ่งจะทำให้ต้นทุนเงินลดลงจากการกู้ยืมเงินจากสถาบันการเงิน จึงทำให้บริษัทฯ
        สามารถขยายปริมาณสินเชื่อและกลุ่มลูกค้าเป้าหมายได้หลากหลายยิ่งขึ้น

บริษัทฯ
ได้กำหนดนโยบายในการบริหารอัตรากำไรหรือผลตอบแทนโดยกำหนดจากกลุ่มลูกค้าที่ให้ผลตอบแทนระดับต่ำ
ระดับปานกลาง และระดับสูงเมื่อเฉลี่ยผลรวมแล้ว

บริษัทฯ
มีแหล่งเงินทุนจากธนารคารอิสลามแห่งประเทศไทยซึ่งเป็นผู้ถือหุ้นหลักสนันสนุนเงินทุนโดยมีต้นทุนอยู่ในอัตราร้อยละ
3.85 ซึ่งต่ำกว่าเงินทุนที่ได้จากสถาบันการเงินอื่น

2.  อัตราแลกเปลี่ยน แหล่งเงินทุนของบริษัทฯ
    เกิดจากการระดมทุนจากภายในประเทศจึงทำให้บริษัทฯ
    ไม่มีความเสี่ยงด้านอัตราแลกเปลี่ยนเงินตราต่างประเทศ

3.  ระดับราคา เพื่อให้เกิดความชัดเจนในการกำหนดแนวทางการตลาด บริษัทฯ
    ได้จัดทำคู่มือผลิตภัณฑ์และคู่มือขายแยกตามผลิตภัณฑ์
    ซึ่งในคู่มือจะกล่าวถึงอัตรากำไรที่กำหนดโดยใช้วิธีคิดตามมูลค่าความเสี่ยงของหลักประกัน
    (Risk-based Pricing Method) ประกอบกับกลยุทธ์การตั้งราคาเพื่อการแข่งขัน
    (Strategic Competitive Pricing)
    โดยแบ่งเป็นอัตรากำไรสำหรับลูกค้าเช่าซื้อรถยนต์ในกลุ่มที่มีสภาพคล่องสูง (Strategic
    Brand) และลูกค้าเช่าซื้อรถยนต์ในกลุ่มที่มีสภาพคล่องต่ำ (Standard Brand)

4)  แนวทางการบริหารความเสี่ยงด้านสภาพคล่อง

การบริหารความเสี่ยงด้านสภาพคล่องอยู่ภายใต้การดูแลของผู้บริหารระดับสูง
โดยหน่วยธุรกิจที่เกี่ยวข้องจะมีหน้าที่รับผิดชอบในการจัดการฐานะสภาพคล่องในแต่ละวัน
ให้สอดคล้องและเป็นไปตามนโยบายบริหารความเสี่ยงของบริษัทฯ รวมถึงตามเกณฑ์ของทางการ
ซึ่งมีแนวทาง ดังนี้

3.  

สำหรับเงินที่ได้รับชำระค่าสินเชื่อคืนจากลูกค้าเมื่อเทียบกับค่าใช้จ่ายในแต่ละเดือน บริษัทฯ
สามารถมีเงินทุนหมุนเวียนเพียงพอกับค่าใช้จ่ายที่เกิดขึ้น โดยปี 2557 บริษัทฯ
มีกระแสเงินสดสุทธิได้มาจากกิจกรรมดำเนินงาน 550.61 ล้านบาท และใช้ไปในกิจกรรมลงทุน
13.80 ล้านบาท ดังนั้น ในปัจจุบันและในอนาคต บริษัทฯ
จึงมีการวางแผนการบริหารสภาพคล่องไว้อย่างรัดกุมและมีประสิทธิภาพ

5)  แนวทางการบริหารความเสี่ยงด้านการปฏิบัติการ

4.  1.  การกำหนดระเบียบ วิธีปฏิบัติที่ชัดเจนและเป็นปัจจุบัน
        ทบทวนอำนาจการอนุมัติสินเชื่อและการกระจายอำนาจเพื่อให้สอดคล้องกับสภาวะปัจจุบัน
        โดยได้รับความเห็นชอบจากคณะกรรมการบริษัทก่อนประกาศใช้

จัดทำคู่มือมาตรฐานการอำนวยสินเชื่อ คู่มือผลิตภัณฑ์เช่าซื้อรถยนต์ คู่มือการขายผลิตภัณฑ์
และคู่มือการปฏิบัติงานของทุกฝ่ายงาน
เพื่อใช้เป็นแนวทางการปฏิบัติและกระบวนการทำงานไว้อย่างชัดเจน
ทำให้บุคลากรสามารถทำงานทดแทนกันได้ภายในฝ่ายงาน
และฝ่ายงานมีการประเมินความเสี่ยงในแต่ละกระบวนการทำงาน หากพบความเสี่ยงที่มีนัยสำคัญ
ฝ่ายงานจะดำเนินการประเมินการควบคุมภายในของตนเอง (Control Self Assessment)
เพื่อให้เกิดการควบคุมที่รัดกุมยิ่งขึ้น

2.  การแบ่งแยกหน้าที่และอำนาจอนุมัติ เพื่อป้องกันผลเสียหายที่เป็นตัวเงิน บริษัทฯ
    มีการทบทวนโครงสร้างองค์กร โดยการแบ่งแยกหน้าที่ความรับผิดชอบที่ชัดเจน
    มีการสอบทานความถูกต้องจากหัวหน้างานและจากระหว่างฝ่ายงาน
    โดยสายการบังคับบัญชาเป็นอิสระต่อกัน เพื่อป้องกันความเสียหายที่อาจเกิดขึ้น เช่น
    งานด้านตลาดเป็นอิสระจากงานด้านอนุมัติสินเชื่อ งานด้านบัญชีเป็นอิสระจากงานด้านการเงิน
    เป็นต้น ทำให้มีระบบ Check & Balance ที่มีประสิทธิภาพมากยิ่งขึ้น

คณะกรรมการบริหารความเสี่ยงเป็นผู้วางกรอบและแผนการประเมินและควบคุมความเสี่ยงโดยรวม
เพื่อให้บริษัทฯ ปฏิบัติตามกฎระเบียบและข้อบังคับของทางการ
นอกจากนี้ระบบควบคุมภายในและบริหารความเสี่ยงทั้งหมด
ยังถูกตรวจสอบโดยคณะกรรมการตรวจสอบ (Audit Committees)
ซึ่งรายงานตรงต่อคณะกรรมการบริษัท

นอกจากนี้ บริษัทฯ ยังมีสำนักตรวจสอบภายในทำหน้าที่ตรวจสอบการปฏิบัติงานของบริษัทฯ
และบริษัทในเครือตามระบบการควบคุมภายในมีการจัดทำแผนงานตรวจสอบประจำปีโดยพิจารณาถึงกระบวนการบริหารความเสี่ยง
(Risk-based Approach) ซึ่งจะเน้นความเสี่ยงสำคัญๆ
ที่จะมีผลกระทบต่อการบรรลุวัตถุประสงค์ของบริษัทฯ มาใช้ในการวางแผน
มีการตรวจสอบการปฏิบัติงานตามแนวทางและระเบียบปฏิบัติอย่างสม่ำเสมอ
ทั้งยังประสานงานกับฝ่ายบริหารและฝ่ายงานที่เกี่ยวข้องเพื่อเพิ่มประสิทธิภาพของระบบการตรวจสอบและระบบควบคุมภายใน
เพื่อให้ครอบคลุมทุกธุรกรรมของบริษัทฯ มีการรายงานผลการตรวจสอบต่อคณะกรรมการตรวจสอบ

6)  แนวทางการบริหารความเสี่ยงด้านชะรีอะฮ์

1.  บริษัทฯ มีที่ปรึกษาเป็นผู้เชี่ยวชาญด้านชะรีอะฮ์ บริษัทฯ
    มีคณะกรรมการชะรีอะฮ์ทำหน้าที่ให้คำปรึกษาและคำแนะนำเกี่ยวกับการดำเนินธุรกิจตามหลักชะรีอะฮ์ที่เกี่ยวข้องกับการดำเนินงาน
    การพิจารณารูปแบบของการหาผลตอบแทน ให้อยู่บนหลักการของความโปร่งใสและยุติธรรม
    โดยหลักเกณฑ์และเงื่อนไขทุกผลิตภัณฑ์ รวมถึงคู่มือผลิตภัณฑ์สินเชื่อเช่าซื้อตามหลัก อิญาเราะฮ์
    วะ อิกตินาอ์ และแบบฟอร์มสัญญาต่างๆ เกี่ยวกับธุรกิจเช่าซื้อ
    ได้ผ่านความเห็นชอบจากคณะกรรมการชะรีอะฮ์แล้ว
    ซึ่งสอดคล้องกับพระราชบัญญัติธนาคารอิสลามแห่งประเทศไทย พ.ศ. 2545

2.  ปรับปรุงระบบงานและผลิตภัณฑ์ตามหลักชะรีอะฮ์ บริษัทฯ ได้ปรับปรุงระบบงานสินเชื่อ
    (Active Hire Purchase - Islamic Version)
    และผลิตภัณฑ์ให้ถูกต้องตามหลักชะรีอะฮ์ เช่น การให้บริการทางด้านสินเชื่อเช่าซื้อ (Islamic
    Hire Purchase) และการให้บริการสินเชื่อเพื่อการซื้อสินค้าคงคลัง (Islamic
    Inventory Finance) หรือสินเชื่อเช่าซื้อเพื่อการพาณิชย์ (Islamic Auto SME
    Financing) วะกาละฮ์ (Wakalah) เป็นต้น

11.4 หัวหน้างานตรวจสอบภายใน

ตามกฎบัตรของคณะกรรมการตรวจสอบ
ในส่วนการกำกับดูแลงานของฝ่ายตรวจสอบภายในได้กำหนดไว้ว่าเพื่อให้ฝ่ายตรวจสอบภายในมีความเป็นอิสระอย่างเพียงพอในการปฏิบัติหน้าที่ให้บรรลุวัตถุประสงค์ได้อย่างมีประสิทธิภาพ
ให้คณะกรรมการตรวจสอบกำกับดูแลงานด้านการตรวจสอบของฝ่ายตรวจสอบภายใน
และให้ผู้บริหารสูงสุดของฝ่ายตรวจสอบภายในรับผิดชอบและรายงานตรงต่อคณะกรรมการตรวจสอบ

ดังนั้น นางสาวรุจิรา สิงห์ดำรงค์ รองผู้อำนวยการ ฝ่ายตรวจสอบภายใน
จึงทำหน้าที่หัวหน้างานผู้ตรวจสอบภายในของบริษัทฯ ตั้งแต่ตุลาคม 2549 เป็นต้นมา
เนื่องจากเป็นผู้มีความรู้ ความสามารถ
และเคยได้รับการอบรมหลักสูตรที่เกี่ยวข้องกับการปฏิบัติงานด้านการตรวจสอบภายในโดยตรง ได้แก่
วุฒิบัตรด้านการตรวจสอบภายในจากสภาวิชาชีพบัญชี
และหลักสูตรประกาศนียบัตรผู้ตรวจสอบภายในของประเทศไทยจากสมาคมผู้ตรวจสอบภายในแห่งประเทศไทย
อีกทั้ง มีความเข้าใจในกิจกรรมและการดำเนินงานของบริษัทฯ เป็นอย่างดี
จึงเห็นว่ามีความเหมาะสมที่จะปฏิบัติหน้าที่หัวหน้างานตรวจสอบภายในของบริษัทฯ

12. รายการระหว่างกัน

ณ วันที่ 31 ธันวาคม 2557 บริษัทฯ มีรายการระหว่างกันกับบุคคลที่อาจมีความขัดแย้ง
โดยรายการดังกล่าวได้เปิดเผยไว้ในหมายเหตุประกอบงบการเงิน
ซึ่งผ่านการตรวจสอบและสอบทานจากผู้สอบบัญชีรับอนุญาตของบริษัทฯ
และจากหนังสือแสดงความเห็นของคณะกรรมการตรวจสอบ
ได้สรุปความเห็นว่ารายการดังกล่าวมีการกำหนดเงื่อนไขทางการค้าและราคาเป็นไปตามลักษณะปกติทางการค้าทั่วไป
อีกทั้ง ยังได้ผ่านการพิจารณาอนุมัติจากคณะกรรมการบริษัทหรือคณะกรรมการชุดย่อยต่างๆ
ของบริษัทฯ ซึ่งเป็นไปตามขั้นตอนการอนุมัติที่เหมาะสมตามระเบียบปฏิบัติของบริษัทฯ ดังนี้

+-------------------------+-----------+-------+------------------------+
| ชื่อและความสัมพันธ์          | ลัก        | มูลค่า  | ความจำเป็นและสมเหตุสมผล  |
|                         | ษณะรายการ |       |                        |
|                         |           | (ล้า   |                        |
|                         |           | นบาท) |                        |
+=========================+===========+=======+========================+
| บริษัท ทรีแมน ออโต้ ซิตี้      | -         | 6.38  | เป็นการดำเนินธุรกิจต       |
| (ประเทศไทย) จำกัด        | ลูกหนี้ตาม   |       | ามลักษณะปกติทางการค้าทั่วไป |
|                         | สัญญาเช่าซื้อ | 1.10  | จึง                     |
| (มีนายฐาพล ภณเศรษฐ์       |           |       | เป็นรายการที่เกี่ยวโยงกันที่ไม |
| ดำรงตำแหน่งเ             | -         | 0.28  | ่มีความขัดแย้งทางผลประโยชน์ |
| ป็นกรรมการบริษัทจดทะเบียนแล | รายได้จาก  |       | (Conflict of Interest) |
| ะดำรงตำแหน่งเป็นกรรมการใน | สัญญาเช่าซื้อ |       | ซึ่งรายการ               |
| บริษัท ทรีแมน ออโต้ ซิตี้      |           |       | ดังกล่าวคณะกรรมการตรวจสอ |
| (ประเทศไทย) จำกัด)       | - ค่าเช่ารถ |       | บได้พิจารณาแล้วเห็นว่ามีความ |
|                         |           |       | เป็นธรรมและสมเหตุสมผลแล้ว |
+-------------------------+-----------+-------+------------------------+
| ธนาคารอิสลามแห่งประเทศไทย | -         | 19.29 | เป็นการดำเนินธุรกิจต       |
|                         | รายได     |       | ามลักษณะปกติทางการค้าทั่วไป |
| (ผู้ถือหุ้นรายใหญ่ของบริษัทฯ)   | ้จากสัญญาเช | 0.25  | จึง                     |
|                         | ่าดำเนินงาน |       | เป็นรายการที่เกี่ยวโยงกันที่ไม |
|                         |           | 68.87 | ่มีความขัดแย้งทางผลประโยชน์ |
|                         | -         |       | (Conflict of Interest) |
|                         | ราย       | 0.00  | ซึ่งรายการ               |
|                         | ได้ค่าบริการ |       | ดังกล่าวคณะกรรมการตรวจสอ |
|                         |           | 0.00  | บได้พิจารณาแล้วเห็นว่ามีความ |
|                         | -         |       | เป็นธรรมและสมเหตุสมผลแล้ว |
|                         | ต้นทุน      | 1,5   |                        |
|                         | ทางการเงิน | 94.01 |                        |
|                         |           |       |                        |
|                         | -         |       |                        |
|                         | ลูกหน      |       |                        |
|                         | ี้ตามสัญญาเช |       |                        |
|                         | ่าดำเนินงาน |       |                        |
|                         |           |       |                        |
|                         | -         |       |                        |
|                         | รายได้ค่าบ  |       |                        |
|                         | ริการค้างรับ |       |                        |
|                         |           |       |                        |
|                         | -         |       |                        |
|                         | เงิน       |       |                        |
|                         | กู้ยืมระยะสั้น |       |                        |
+-------------------------+-----------+-------+------------------------+
| บริษัท สยามนิสสัน           | -         | 71.92 | เป็นการดำเนินธุรกิจต       |
| อินเตอร์เทรด จำกัด         | ลูกหนี้ส     |       | ามลักษณะปกติทางการค้าทั่วไป |
|                         | ินเขื่อเพื่อซื้อ | 0.78  | จึง                     |
| (มีนายฐาพล ภณเศรษฐ์       | สินค้าคงคลัง |       | เป็นรายการที่เกี่ยวโยงกันที่ไม |
| ดำรงตำแหน่งเ             |           | 0.036 | ่มีความขัดแย้งทางผลประโยชน์ |
| ป็นกรรมการบริษัทจดทะเบียนแล | -         |       | (Conflict of Interest) |
| ะดำรงตำแหน่งเป็นกรรมการใน | รายได้ค้างร | 0.001 | ซึ่งรายการ               |
| บริษัท สยามนิสสัน           | ับจากลูกหนี้ส |       | ดังกล่าวคณะกรรมการตรวจสอ |
| อินเตอร์เทรด จำกัด         | ินเขื่อเพื่อซื้อ |       | บได้พิจารณาแล้วเห็นว่ามีความ |
| เป็นผู้บริหารสำคัญ           | สินค้าคงคลัง |       | เป็นธรรมและสมเหตุสมผลแล้ว |
| บุค                      |           |       |                        |
| คลที่มีอำนาจและความรับผิดชอบ | -         |       |                        |
| การวางแผน               | รายได้จาก  |       |                        |
| สั่งการและควบคุมกิจกรรมต่างๆ | สัญญาเช่าซื้อ |       |                        |
| ของกิจ                   |           |       |                        |
| การไม่ว่าทางตรงหรือทางอ้อม) | -         |       |                        |
|                         | ราย       |       |                        |
|                         | ได้จากสัญญา |       |                        |
|                         | เช่าการเงิน |       |                        |
+-------------------------+-----------+-------+------------------------+

1)  ความจำเป็นและความสมเหตุสมผลของรายการระหว่างกัน

รายการระหว่างกันที่เกิดขึ้นนั้นเป็นไปอย่างสมเหตุสมผล โดยเงื่อนไขต่างๆ
ของรายการระหว่างกันที่เกิดขึ้น
มีการกำหนดเงื่อนไขทางการค้าและราคาเป็นไปตามลักษณะปกติทางการค้าทั่วไป
และราคาที่เป็นธรรมตามราคาตลาดเป็นหลัก ไม่มีเงื่อนไขพิเศษระหว่างบริษัทฯ และผู้ที่เกี่ยวข้อง
การกำหนดราคาอัตราค่าธรรมเนียมเป็นการกำหนดตามราคาที่สอดคล้องกับอัตราปกติที่สามารถเปรียบเทียบได้กับการทำรายการกับบุคคลอื่นที่ไม่มีความเกี่ยวข้องกัน
และบริษัทฯ คาดว่าในอนาคตอาจมีรายการระหว่างกันเกิดขึ้นอีก

2)  มาตรการหรือขั้นตอนการอนุมัติการทำรายการระหว่างกัน

เพื่อให้สอดคล้องกับพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551
คณะกรรมการบริษัท จึงได้มีมติอนุมัติในหลักการให้ฝ่ายจัดการของบริษัทฯ
สามารถอนุมัติการทำรายการระหว่างกัน หรือรายการเกี่ยวโยงใดๆ หากธุรกรรมเหล่านั้น
เป็นรายการที่มีเงื่อนไขทางการค้าโดยทั่วไป
หรือมีราคาซื้อขายไม่ต่างจากราคาที่ซื้อขายกับลูกค้ารายอื่นเกินกว่า 0.5 ล้านบาท
หรือมีอัตรากำไรขั้นต้นจากการซื้อขายไม่ต่ำกว่าร้อยละ 1 โดยมีมูลค่าธุรกรรมไม่เกิน 50
ล้านบาทต่อรายการ และมีเงื่อนไขหรือข้อตกลงอื่นไม่ต่างจากคู่ค้าอื่น
ในลักษณะเดียวกับที่วิญญูชนจะพึงกระทำกับคู่สัญญาทั่วไปในสถานการณ์เดียวกัน
ด้วยอำนาจต่อรองทางการค้าที่ปราศจากอิทธิพลในการที่ตนมีสถานะเป็นกรรมการ ผู้บริหาร
หรือบุคคลที่มีความเกี่ยวข้อง อีกทั้ง
มีฐานในการคำนวณได้โดยฐานดังกล่าวต้องเป็นทรัพย์สินหรือมูลค่าอ้างอิงทางธุรกิจที่มีลักษณะเดียวกันใช้เป็นฐานในการคำนวณด้วย

นอกเหนือจากหลักการดังกล่าวข้างต้น การอนุมัติรายการระหว่างกัน ได้ผ่านการพิจารณาอนุมัติจาก
คณะกรรมการตรวจสอบและคณะกรรมการบริษัท
ซึ่งเป็นไปตามขั้นตอนการอนุมัติที่เหมาะสมตามระเบียบปฏิบัติของบริษัทฯ และกฎเกณฑ์ต่างๆ
ทุกประการ โดยผู้ที่เกี่ยวข้องกันในบริษัทฯ
จะไม่สามารถใช้สิทธิในการออกความเห็นกับรายการดังกล่าวได้

อย่างไรก็ตาม การทำรายการดังกล่าวในอนาคตขึ้นอยู่กับเหตุผลและความจำเป็นของบริษัทฯ
ซึ่งการรับและจ่ายค่าตอบแทนระหว่างกันจะต้องเป็นไปตามราคาตลาด ยุติธรรม
และคณะกรรมการตรวจสอบของบริษัทฯ จะเป็นผู้ให้ความเห็นต่อรายการดังกล่าว

3)  นโยบายหรือแนวโน้มการทำรายการระหว่างกัน

สำหรับแนวโน้มการทำรายการระหว่างกันในอนาคต บริษัทฯ คาดว่ายังคงมีตามปกติการค้าทั่วไป
ทั้งนี้ หากมีรายการระหว่างกันของบริษัทฯ
หรือบริษัทย่อยเกิดขึ้นกับบุคคลที่อาจมีความขัดแย้งทางผลประโยชน์ มีส่วนได้ส่วนเสีย
หรืออาจมีความขัดแย้งทางผลประโยชน์ในอนาคต บริษัทฯ
จะได้ให้คณะกรรมการตรวจสอบเป็นผู้ให้ความเห็นเกี่ยวกับความจำเป็นและความเหมาะสมของรายการนั้น
ในกรณีที่คณะกรรมการตรวจสอบไม่มีความชำนาญในการพิจารณารายการระหว่างกันที่อาจเกิดขึ้น
บริษัทฯ จะได้ให้ผู้เชี่ยวชาญอิสระหรือผู้สอบบัญชีของบริษัทฯ
เป็นผู้ให้ความเห็นเกี่ยวกับรายการระหว่างกันดังกล่าว
เพื่อนำไปใช้ประกอบการตัดสินใจของคณะกรรมการหรือผู้ถือหุ้นตามแต่กรณี

โดยรายการระหว่างกันที่อาจเกิดขึ้นในอนาคตนั้น
คณะกรรมการบริษัทจะต้องปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์
และข้อบังคับ ประกาศ คำสั่ง หรือข้อกำหนดของตลาดหลักทรัพย์แห่งประเทศไทย
รวมตลอดถึงการปฏิบัติตามข้อกำหนดเกี่ยวกับการเปิดเผยข้อมูลการทำรายการเกี่ยวโยงและการได้มาหรือจำหน่ายทรัพย์สินที่สำคัญของบริษัทฯ
หรือบริษัทย่อยตามมาตรฐานการบัญชีที่กำหนดโดยสภาวิชาชีพบัญชี

[1] ได้มีการเปลี่ยนแปลงตำแหน่งงานตามโครงสร้างองค์กรของบริษัทฯ เมื่อวันที่ 16 กุมภาพันธ์
2558